
— AŞ vrea să vorbesc cu Adam MacLean, repetă Lucy 
înfuriată. Ce vrei să spui prin acest” s-ar putea să nu fie 
aici?” Ştiu că este. Doar n-am străbătut cincizeci de mile 
prin blestemata asta de junglă ca să nu-l găsesc! Se uită 
nervoasă la mecanicul mic de statură, care tocmai apăruse 
de sub Land Rover. Omul îşi şterse alene mâinile de 
unsoare pe o cârpă slinoasă. Era tuciuriu şi probabil un tip 
dur şi necioplit, îşi spuse Lucy privindu-l. li răspunse cu un 
puternic accent cockney: 

— E treaba guvernatorului pe cine vrea să vadă şi pe cine 
nu. 

— Ştii măcar cu cine stai de vorbă? perseveră Lucy, care 
se înfuria şi mai mult cu fiecare clipă care trecea. 

— Doar nu eşti Robinson Crusoe, cucoană! i-o reteză 
omul, neimpresionat de englezoaica din faţa lui. 

Alţi doi izbucniră în râs. 

Lucy văzu cum din junglă mai apar alţi doi bărbaţi. Erau 
toţi înalţi şi tuciurii, privind-o de parcă nu văzuseră de mult 
o femeie. _ 

Ce încurcătură! Totul îi mergea pe dos. li era foarte cald, 
se simţea epuizată, iar acest individ din faţa ei o lua în 
derâdere. Dar poate că şi arătau ciudat; ea era blondă, 
înaltă, cu părul lung lăsat pe umeri, el un amerindian înalt 
şi brunet, fără îmbrăcăminte, cu excepţia unor bucăţi 
sumare de pânză şi a suportului de piele în care-şi ţinea 
cuțitul. Omul nu înţelegea nimic din discuţie, dar ştia că 
Lucy este disperată. Duse mâna la cuţit, dar apoi când ea îl 
atinse uşor pe braţ şi încercă să-i zâmbească, el înţelese. 

— Nu vreau decât să vorbesc cu Adam MacLean. Lucy 
abia mai putea vorbi. Avusese o călătorie lungă şi plină de 
primejdii şi răsuflase uşurată când ajunsese în tabăra 
inamicului. 

— Eu sunt MacLean. 


Vorbele rostite de bărbatul aflat în spatele ei vibrară atât 
de puternic, încât se întoarse speriată. Aţi vrut să mă 
vedeţi? continuă el calm, dar ceva din vocea lui pe Lucy o 
făcu să se înfioare. 

Erau nebuni cu toţii, iar această creatură era cea mai rea 
dintre ei. Oare nu realizau ce eforturi făcuse să ajungă aici? 
Dar bărbatul o privea de parcă ar fi venit direct cu trenul de 
la Londra până aici. 

— Sigur că am vrut, tocmai asta încercam să-l fac pe 
acest individ să înţeleagă. 

Cu toate acestea, bărbatul părea la fel de puţin 
impresionat de eforturile ei. Avea un chip dur, puternic, 
bronzat, chipul unui om rău. Lucy avu un nod în stomac. De 
ce simţi dintr-odată că-i este teamă de el? 

Bărbatul o conduse spre un fel de cort din pânză. Nu era 
un cort în adevăratul sens al cuvântului, ci mai mult o 
încercare de a obţine un mic adăpost de soare. Îi indică un 
scaun şi comandă ceai. 

O, un ceai, se gândi Lucy cu bucurie. Ce binecuvântare! 
apoi îşi aminti de Sam. 

— Oferim tot confortul oaspeţilor noştri, îi spuse. 
Confortul? Ei, oricum era mai bine decât să fi rămas în 
soare. Se prăbuşi în scaunul oferit, îşi scoase pălăria de 
soare, ştergându-şi fruntea udă cu dosul palmei. MacLean 
se aşeză şi el, întinzându-şi picioarele. Mai încolo, pe o 
măsuţă, se afla o maşină veche de scris, un aparat de radio 
mare, câteva hărţi şi nişte cărţi. 

Se vedea că acesta era biroul lui; de aici îşi conducea 
operaţiunile. Lucy se întrebă câţi oameni munceau în 
echipa lui şi cât de departe îşi impuseseră aşa-zisa lor 
civilizaţie, asupra acelor oameni nevinovaţi şi neprotejaţi. 

Sosi şi ceaiul tare şi fierbinte, servit în căni de cositor şi 
avu timp să-l bea în linişte. Se folosi de acest timp pentru a 
se gândi la ce trebuia să-i spună. Cine era acest Adam 
MacLean? De ce alesese să conducă această expediţie în 


junglă? Şi de ce fusese organizată acum şi nu anul următor? 
Lucrurile nu se derulează cu repeziciune în Brazilia; există 
întotdeauna posibilitatea amânării lucrurilor pentru altă zi. 
Aşadar, de ce se grăbise? Lucy era suspicioasă. Ce avusese 
de câştigat Adam MacLean venind mai devreme? îl urmări 
cum scoate un dosar din cutie şi începe să-şi sorteze actele. 
Purta pantaloni largi de bumbac şi o cămaşă decolorată, cu 
mulţi nasturi, care-i dădea un aer aproape milităresc. 
Mangşetele îi erau ridicate până la coate, lăsând să se vadă 
pielea bronzată a braţelor. Arăta ca şi cum o mie de sori îşi 
radiau puterea prin trupul lui musculos. Dar Lucy mai 
observă ceva. Acele luni fără număr de primejdie şi de 
frustrare, îi arseseră sufletul. Ochii lui negri-cenuşii o 
priveau ameninţător, iar chipul lui puternic era marcat de 
asprime, de cruzime. 

Era aceasta capacitatea lui de a face faţă primejdiei, sau 
chiar el reprezenta primejdia? Văzu o cicatrice mică pe 
obrazul lui stâng. Se întrebă cum se întâmplase. 

Deşi conştient că era studiat, pe el nu-l deranja. Stătea 
aproape relaxat dând paginile cu mişcări ferme, iar ochii lui 
negri treceau peste pagini cu agerime. Poate tocmai asta o 
speriase pe Lucy; se aşteptase la un tip dur, un tip de 
pionier, deschizător de drumuri, şi găsise un tip puternic, 
tăcut, arogant, cu încredere de sine. 

Bărbatul ridică brusc privirea, realizând că fusese 
examinat în tot acest timp. Lucy lăsă ochii în jos, confuză. 
Dumnezeule, ce era cu ea? 

MacLean o privi scurt, se examinară reciproc, apoi el îşi 
înăbuşi un zâmbet. O găsea amuzantă. 

Lasă-l să se amuze, îşi spuse Lucy; o să vadă curând că s- 
a înşelat. 

— Cred că este momentul să ne apucăm de treabă, 
domnule MacLean. Sunt foarte ocupată, spuse ea, şi cred 
că este mai bine să-ţi spun mai repede cine sunt şi pentru 
ce am venit aici şi abia atunci poţi începe să-ţi faci planuri. 


El o privi ciudat; părea c-o examinează şi că 
înmagazinează mai multe informaţii în mintea sa, ca un 
computer. Avea părul negru, cu bucle la tâmple. Când îşi 
mişca mâna, soarele făcea să-i strălucească ceasul de aur 
de la mână. Lucy se întrebă de ce remarca toate acestea. 
Oare pentru că avea ciudata senzaţie că-l mai văzuse 
undeva pe acest MacLean? 

Îl observă cum scoate o pagină din dosar, apoi se 
întoarce cu faţa spre ea. Nu ardea de curiozitate? Nu voia 
să ştie ce voise să spună prin schimbarea planurilor? 

Cu un calm enervant, omul se rezemă de spătarul 
scaunului şi puse picior peste picior. Când începu să 
citească de pe acea pagină scoasă din dosar, Lucy continua 
să-l privească intrigată. 

— Lucy Blake, începu el cu o voce bine modulată, de 
parcă ar fi citit o listă de cumpărături. Studii 
postuniversitare, continuă el fără să se grăbească, în 
prezent asupra tribului Tukama, la douăsute şi cincizeci de 
mile nord-vest de parcul Kantara Naţional. Se află aici de 
trei luni, calculă el de la data sosirii ei. Singura femeie albă 
din zonă, necăsătorită, douăzeci şi unu de ani... 

— Douăzeci şi doi! exclamă Lucy. El o privi pe deasupra 
paginii. 

— A, tocmai ai avut o petrecere de aniversare, zise el 
încet şi avu chiar puterea de a lua un creion şi a face acea 
modificare. 

Lucy încercă să nu roşească. 

— Toate aceste informaţii puteau fi solicitate Institutului 
din Brazilia. Am venit aici cu aprobare oficială, îi reaminti 
ea. Astfel voi ajunge mai repede la scopul acestei vizite - 
vreau să fie foarte clar... 

El puse pagina pe masă şi-şi vâri un deget în centura de 
piele. 

— Nu cred că vizita ta este vreun mister. Presupun c-ai 
venit aici ca să încerci să mă opreşti să excavez pentru 


drumul cel nou. Ridică o sprânceană, dar nu punea chiar o 
întrebare. 

— Văd că ne înţelegem foarte bine, zise Lucy, zâmbindu- 
i. Nici nu poţi înţelege ce pagube produci, domnule 
MacLean. Aceşti indieni nu sunt pregătiţi pentru acest fel de 
civilizaţie. Triburile au dispărut deja datorită corupţiei şi 
bolilor. Mi s-a spus că traseul pe care-l plănuieşti, 
traversează direct prin teritoriul Tukamas. Au nevoie de 
spaţiu, nu vezi? Dacă masa ar fi fost mai aproape, ar fi 
făcut semne cu degetul pe ea. Ei sunt vânători. Nu-i poţi 
forţa să se limiteze la creşterea animalelor şi la cultivarea 
legumelor de tot felul. Aceşti oameni sunt la prima 
generaţie de vânători. Nu sunt pregătiţi să facă faţă 
civilizaţiei moderne, indiferent ce înseamnă asta, adăugă 
ea cu amărăciune. 

— Sunt de acord. Vocea lui era mai puternică, mai 
autoritară acum. Din nefericire, miss Blake, trăim într-o 
lume rea. Nu poţi lua întotdeauna decizii bune într-o astfel 
de lume. Există mai multe aspecte ale acestei probleme, 
mai mulţi oameni implicaţi, decât acest număr redus de 
amerindieni. 

— Această atitudine duce la decimarea grupurilor 
minoritare... Lucy ar fi putut să-i vorbească ore întregi pe 
această temă. Aceste grupuri minoritare ne pot învăţa cum 
să supravieţuim... căci am cam uitat... undeva, de-a lungul 
evoluţiei noastre am uitat să ne mai gândim la calitatea 
vieţii. 

— Da, da, da, o întrerupse el, reducând-o la tăcere. Totul 
este adevărat şi este chiar o povestire interesantă, dar nu 
am timp să filosofez. După cum am spus, ducem o viaţă 
dură. El se ridică şi desfăcu una din hărţi. 

După informaţiile pe care le am, continuă el, n-ar trebui 
să mai existe indieni pe traseul nostru. Mi s-a spus că te-ai 
implicat în mutarea lor din aceste locuri. Se pare că li s-a 
repartizat teren în parcul Kantara. Bănuiesc că acesta a fost 


scopul vizitei tale în sat. 

Acest bărbat ştia prea multe despre ea şi asta nu-i era pe 
plac. Unde îl mai văzuse înainte? 

— Nici nu ştii despre ce vorbeşti, domnule, începu ea 
sigură pe sine. Crezi că pot schimba în trei luni ceea ce se 
petrece de mii de ani aici? 

— Miss Blake, exagerezi, îi spuse el arogant. Indienii 
Tukama au fost înregistraţi prima oară cu treizeci de ani în 
urmă. În ultimii douăzeci de ani au fost asistați medical. Nu 
cred că aşteaptă cineva răspunsuri în această chestiune şi 
nu ţi s-ar fi permis să rămâi acolo la ei, dar n-ar fi fost 
consideraţi adaptaţi şi oameni de încredere. N-ar trebui să 
te afli aici, miss Blake, irosind timpul meu şi al dumitale, 
mai bine întoarce-te la ei şi pregăteşte-i pentru drumul 
care-i aşteaptă. 

Lucy îl privi indignată. 

— Mă întreb unde vei ajunge, domnule. Spune-mi! De 
câte ori o să-i mai muţi? Li s-a luat pământul de fiecare 
dată, tot mai mulţi indieni au fost înghesuiți într-o... să-i 
zicem rezervaţie, până când şi aceea va dispărea pentru că 
este nevoie de noi drumuri, de noi tehnologii. Nu mă întorc 
în sat, domnule MacLean, şi nici nu-i voi pregăti pentru altă 
călătorie, pentru că n-o vor face. Şi nu va exista niciun 
drum nou. Mă înţelegi? strigă ea. Pentru că voi găsi cumva 
o cale de a opri acest drum pe care-l construieşti! 

El împături harta şi oftă. 

— Îţi iroseşti timpul, miss Blake, asta faci. Chipul i se 
crispase şi adăugă: drumul se construieşte. Mă înţelegi? N-a 
fost prea uşor şi poate va fi şi mai greu acum. Dar nu voi 
lăsa o fată cu ochi albaştri să-mi stea în cale. 

Lucy îl privi uimită, furioasă şi pentru prima oară nu ştiu 
ce ar fi trebuit să facă. 

El o privea, o siluetă puternică pe fondul unui soare roşu. 
Părea greu de urnit; atât ca trup cât şi ca minte. Cum să-l 
dea jos de pe pedestalul său? 


Lucy începu să tremure de indignare, de frustrare, din 
cauza acelor lucruri pe care ar fi trebuit să i le spună, dar el 
se mulţumi s-o urmărească rece, impasibil. Apoi, privirea lui 
cobori asupra trupului ei zvelt, dar bine făcut, observându-i 
blugii vechi şi tricoul decolorat de soare, pe care scria 
Pepsi. Buclele ei blonde săltau la fiecare mişcare; era 
agitată, furioasă, dar lui, lucrul acesta părea să-i facă 
plăcere. 

— Ce face o fată frumoasă ca tine în locurile astea? apoi 
îi zâmbi cu un zâmbet de bărbat experimentat. 

— Nu spui nimic original, nu poţi găsi ceva mai bun? Lucy 
îşi puse din nou pălăria de soare şi vru să treacă pe lângă 
el. Dar el o prinse de braţ şi o trase foarte aproape de el, 
speriind-o. 

— Sigur că mă pot gândi la foarte multe lucruri mai bune 
decât ăsta, o necăiji el. O trase şi mai aproape. Ei ce zici? 

Lucy reuşi să-l lovească şi se eliberă. Dar el începu să 
râdă, foarte amuzat. 

— Dă-mi pălăria! ceru ea, întinzându-şi mâna. 

Îşi ridicase bărbia sfidător, ochii îi străluceau de mânie. 

— Ce-ar fi să mă rogi să ţi-o dau? 

— După acest comportament nu vei obţine nici „te rog”, 
nici „mulţumesc” de la mine! Şi spre uimirea ei, el îndoi 
pălăria de bumbac şi o vâri în buzunar. 

— Dacă te răzgândeşti, treci pe la mine înainte de 
plecare, adăugă el. 

— Doar nu-ţi imaginezi c-o să-mi petrec noaptea aici, în 
tabără! Nu ştia cum, dar voia să dispară din acest loc, să se 
afle cât mai departe de Adam MacLean. Cu toate acestea, 
trebuia să rămână, să-l facă să înţeleagă, să facă apel la 
partea bună a sufletului acestui bărbat, dacă acest tip 
blestemat avea aşa ceva. 

— Ospitalitatea ta mă copleşeşte. Adam MacLean o privi 
surprins. 

Apoi, acea privire dispăru, chipul lui redeveni cel al unui 


bărbat care controlează situaţia. Înclină din cap cu atâta 
superioritate de parcă ar fi fost comandantul care dădea 
liber trupelor. 

— Masa se serveşte la ora şapte. Du-te să-l vezi pe 
Collison, el îţi va spune unde să-ţi laşi lucrurile, îţi va arăta 
pe care parte a râului poţi să te speli. 

Ea era gata să-l întrebe unde se afla Collison, dar el păru 
să-i anticipeze întrebarea: 

— Collison este cel pe care l-ai cunoscut deja, adăugă 
scurt, revenind asupra hărtiilor. 

Lucy îl lăsă să lucreze. N-o interesa Collison, dar unde era 
Sam? Nu era acesta adevăratul lui nume, dar pentru ea 
fusese cel mai uşor de pronunţat. Işi duse mâna streaşină la 
ochi. Dacă stătea în soare fără pălărie, putea face insolaţie, 
atât de tare ardea soarele. 

Adam MacLean o tratase foarte urât, dar la întoarcerea în 
Brazilia va rezolva această problemă. 

Auzi un grup de bărbaţi râzând în spatele Land Roverului. 
Se îndreptă spre ei. Erau patru bărbaţi adunaţi în jurul unui 
echipament. 

— Îţi cauţi prietenul? Cel care i-a adresat întrebarea era 
Collison. 

Lucy încuviinţă. 

— E jos la râu, are grijă de barca ta. N-a avut încredere în 
noi. Lucy nu-l învinui pe Sam, nici ea n-ar fi avut încredere 
în aceşti indivizi. 

Când bărbaţii văzură că Lucy nu se mişcă, o întrebară: 

— Mai doriţi ceva? 

— Da... MacLean a spus că-mi veţi arăta unde să pun 
hamacul, unde să mă spăl... se simţea ciudat că trebuia să 
le ceară o favoare. 

— A, da, dacă MacLean mi-a cerut s-o fac, începu 
Collison, făcându-le cu ochiul celorlalţi... Poate ar fi bine să 
încep prin a-l anunţa pe bucătar că sunt două persoane în 
plus la masă, continuă el pe ton de majordom. 


Lucy pufni în râs, la fel şi ceilalţi. Atmosfera se 
detensionă. O întrebară cum se numeşte, apoi o întrebară 
de Sam. De unde venea? De când umbla singură prin 
junglă? 

— Nu sunt singură în junglă, răspunse ea, tribul are în jur 
de două sute de oameni. 

Oamenii îşi spuseră fiecare numele, iar Collison îi ceru să- 
i spună Jock. 

— Jock? Sunteţi londonez? 

El zâmbi, încuviinţând. Apoi o conduse spre barcă, pentru 
ca să-şi ia lucrurile de acolo. Era un bărbat cu pielea 
măslinie şi cu părul ondulat. 

Nu se putea spune ce vârstă are. Cu toate acestea, intui 
că avea cu câţiva ani mai mult decât ceilalţi. Poate era bine 
să stea mai mult în preajma lui. 

Sam pescuia, şi când o zări pe Lucy, îi zâmbi de la 
distanţă. Era mai tânăr ca ea, avea în jur de optsprezece 
ani. 

Ea îi spuse că vor rămâne în acest loc peste noapte. 
Portugheza lui era cam la fel ca a ei, adică destul de 
redusă, iar ea îşi aminti ce-i spusese MacLean despre tribul 
Tukamas, care fusese contactat de oamenii albi de atâţia 
ani. Omul care organizase parcul Kantara; un brazilian, 
Felipe Ramirez, fusese tânăr explorator când îi întâlnise pe 
părinţii lui Sam. Felipe îl îndrăgise pe Sam, iar băiatul se 
ducea mereu la acel spital unde lupta cu epidemiile care se 
ţineau lanţ, cu lipsa de fonduri şi de substanţe medicale, 
până când acel doctor influent din Rio devenise elegantul 
dar obositul doctor pe care Lucy îl iubea şi-l respecta. 

Felipe îl învățase portugheza pe Sam şi tot Felipe alesese 
tribul Tukama Indians când ea îi scrisese la început, cerând 
o posibilitate de a-şi continua studiile. Ce bun fusese cu ea! 
Cât de mult o ajutase! Deşi nici el nu se simţea bine pentru 
că suferise atacuri repetate de malarie, călătorise împreună 
cu ea, o prezentase în sat şi rămăsese acolo o lună până 


când ajunsese la concluzia că ea s-a stabilit acolo cu 
adevărat. 

— Tot mai vrei să rămâi? 

Îl vedea şi acum într-o barcă asemănătoare cu aceasta, 
ţinând-o de mână, dorind să se asigure că ea nu se va 
răzgândi. Şi ea nu se răzgândise, deşi se întreba adesea 
dacă acel brazilian înţelesese adevăratul motiv pentru care 
se afla aici. Ce caută o fată drăguță ca tine în văgăuna 
asta? o întrebase Adam MacLean, iar ea continuă să se uite 
cum Sam şi Jock descărcau lucrurile din barcă. Este ciudat 
cum timpul cicatrizează toate rănile! Numai noaptea mai 
ajungea să se gândească la John. 

— Gata? auzi vocea lui Jock. 

Ea avea doar acel mic rucsac şi-şi trecu cataramele peste 
umeri. Oare luase cea mai bună hotărâre în legătură cu 
John? 

Nu mai avea timp să se gândească. 

Adam Maclean apăru chiar atunci salutându-l pe Sam, 
ştiind că este fiul Marelui Şef. 

Lucy era surprinsă, dar nu lăsă să se vadă asta. 

Îl întrebă pe Jock unde se putea spăla, iar el o conduse pe 
o cărare, care şerpuia printre copacii aflaţi în spatele 
cortului lui MacLean. 

— Râul ajunge aici, spuse el, surprinzând-o cu felul lui de 
a vorbi. Nu intra prin mlaştina de acolo, cine ştie ce vei găsi 
pe acolo. Dar în afară de asta, locul este destul de sigur. 
Omul îi zâmbi. Ei bine, cu excepţia grupului de acolo. Mă 
duc să mă asigur că nu vor veni încoace. Ea ar fi vrut să-i 
strige: 

—  Asigură-te că nici MacLean nu se deplasează spre 
acest loc! Dar nu spuse asta. Simţi că Jock ar fi fost şocat la 
ideea unui comportament necivilizat din partea şefului lor. 
Necivilizat! Era puţin spus. Pe când îşi scoase hainele şi 
intră în apă, se surprinse că se gândea tot la acel nesuferit 
Adam MacLean. 


De ce se afla în gândurile ei? De ce o deranjase felul lui 
de a fi? Lucy se bucură de apa rece delicioasă, şi-şi spălă 
părul. Apoi veni mai aproape de mal, făcu pluta o vreme, 
urmărind un roi de fluturi superbi, care dansa deasupra 
capului ei. Viaţa pulsa deasupra şi sub ea. In jungla deasă 
ultimele făpturi ale zilei lăsau locul celor caracteristice 
nopţii. Se gândi la crocodili şi se crispă. Poate că stătuse 
destul în apă şi înotând cu putere spre țărm se urcă şi 
întinse mâna după prosop. Îl scutură înainte de a se 
înfăşura în el. 

Nu se mai grăbea acum, şi realiză că fusese o prostie să 
se gândească la crocodili. Îşi găsi peria şi începu să-şi 
pieptene părul lung. 

Fluturii zburaseră speriaţi de un papagal care apăruse 
dintr-un copac. Frumoasă era natura... Lucy îşi îngădui 
câteva clipe de visare. Parcă mai vedea încă acele superbe 
flori roşii, care se împleteau printre copaci. Liane lungi, 
numai bune pentru Tarzan, atârnau de undeva, de sus. De 
ce lumea nu putea să trăiască în pace, de ce trebuia să se 
schimbe totul? 

Se uită la ceva ce mişca lângă piciorul ei. Erau furnici, oh, 
nu! Dar era deja târziu, veneau de peste tot şi înţepau ca 
nişte ace roşii. Le ura. Se ridică în picioare, călcându-le 
disperată, încercând să le alunge. Fuseseră în prosop! 
aruncă prosopul de pământ şi începu să le lovească pe cele 
care i se urcaseră pe coapse. 

— Ce se întâmplă acolo? auzi vocea lui Adam MacLean, 
care apăruse pe cărare. Lucy aproape îşi pierduse 
cumpătul. Trebuia să le oprească cumva, să se dea jos de 
pe trupul ei! lar acum apăruse şi Adam MacLean. O, nu! 

El se apropie şi înainte ca ea să-l poată opri, o prinse în 
braţe şi o aruncă în râu. Dar mai apoi Lucy realiză că fusese 
soluţia salvatoare, scăpase de furnici. 

— E mai bine acum? 

Se întunecase, iar el o privea lung şi râdea de ea. 


— Presupun că te-ai amuzat teribil! 

— Nu chiar. Işi scoase cămaşa şi i-o întinse. 

— Vino, nu poţi sta aici toată noaptea. Să te duc undeva, 
să te poţi îmbrăca. 


Capitolul 2 


— Nu ies până nu pleci de aici, spuse Lucy hotărâtă. Îi era 
greu însă să-şi ţină umerii sub apă, fără să atingă fundul 
acesteia cu picioarele. 

— Te rog să ieşi mai repede. Dacă plec, iau şi cămaşa cu 
mine. Lasă prostiile, am obosit de astfel de figuri. 

Ea lovi apa cu piciorul părându-i-se că a simţit ceva pe 
fundul apei. 

— Nu contează, am hainele acolo. 

— Sunt pline de furnici, şi în rucsac ti-au intrat. Cum le-ai 
lăsat pe pământ? 

— Nu le-am lăsat acolo, dar cred c-au căzut de unde le- 
am agăţat. Poţi să laşi cămaşa undeva, acolo pe o creangă. 

— Am făcut asta. El îi vorbi cu răbdare exagerată, dar ea 
putea să jure că pe buze îi flutura un zâmbet maliţios. 

— Ai putea măcar să te întorci cu spatele. 

Vocea îi tremura, dar reuşi să se controleze. Era cel mai 
enervant bărbat pe care-l cunoscuse vreodată! Scrută în jur 
cu privirea în căutarea unui loc pe unde să scape, dar locul 
pe unde intrase în apă era singurul care fusese curăţat de 
liane şi crengi. 

— Poate că nu vreau să mă întorc cu spatele, continuă el 
venind mai aproape de marginea apei, aşezându-se pe 
vine, pentru a o vedea mai bine, se gândi ea. 

Numai dacă ar fi putut să-l tragă în apă! Să-i ceară ajutor 
ca să iasă, apoi când se va apleca spre ea, să-l tragă în apă. 
Asta l-ar învăţa minte. Cum îndrăznea să râdă de ea? 

Se apropie de mal. 

— Este cam abrupt. Inima începu să-i bată mai tare când 
îi întinse mâna. El o prinse de mână şi după ce-şi făcu curaj 
ca să se ridice, trase. Dar el se aştepta la asta. Era clar că 
ştiuse ce i se pregătea şi dintr-odată, Lucy se trezi trasă 
afară, udă, protestând, trezindu-se în braţele lui puternice. 

— Vrăjitoare mică, voiai să mă tragi în apă, nu? 


MacLean o trase spre el, fără să-i pese, fără să se uite la 
ea, fără să realizeze că era udă şi-i lăsa urme pe pantaloni. 

— Dă-mi drumul! exclamă Lucy luptându-se să scape, dar 
asta păru să-l incite şi mai mult. Se trezi strânsă la pieptul 
lui. 

— Nu aşa îţi tratezi salvatorul, îi spuse el batjocoritor. Nu 
mi se întâmplă în fiecare zi să scot o nimfă din apă. Mai 
apoi, el îşi recăpătă controlul, cu o voce fermă. Nu-i era 
ruşine, părea un bărbat obişnuit cu femeile. Vino, fii 
cuminte şi dă-mi un sărut. 

Lucy roşi de indignare şi simţi că genunchii îi cedează. 
Dacă i-ar fi dat drumul, ar fi căzut la picioarele lui. Cât îl 
ura! 

— N-am obiceiul de a săruta pe oricine! îl sfidă cu 
ultimele puteri. Dar vorbele ei îşi făcură efectul. Maclean le 
primi ca pe o lovitură peste obraz. 

Răzbunarea lui veni imediat, cu multă eficienţă. O sărută 
lung, brutal. Genunchii ei cedară, inima începu să-i bată cu 
putere. 

Deodată, aproape o împinse de la pieptul său, dar văzând 
că se împiedică o prinse din nou. Era întuneric, dar trupul ei 
zvelt era perfect vizibil, ca o imagine îmbietoare, plină de 
curbe. 

— Ce oare m-a făcut să-mi imaginez că ţin o femeie în 
braţe? exclamă el cu brutalitate. Ambalajul poate fi uneori 
înşelător. În cele din urmă, îi aruncă bluza. Reacţia ei îl 
luase prin surprindere. Ea îşi imagină că Adam MacLean nu 
se confrunta de multe ori cu astfel de reacţii de respingere. 

— Lumea nu începe şi nici nu se termină cu tine, 
MacLean. Acum era îmbrăcată, dar nu apucase să-şi încheie 
nasturii, din cauza degetelor care-i tremurau. Poate că n- 
am văzut un bărbat alb de trei luni, dar am văzut multe 
animale sălbatice. Şi asta eşti, cunosc acest gen. 

— Şi nu va trece mult până mă vei cunoaşte mai bine, îţi 
promit, o avertiză el şi părea atât de mare, de puternic, de 


dinamic, încât Lucy simţi că va leşina. Inima îi bătea 
puternic, dar nu trebuia să-i arate că se teme de el, nici că 
se va lăsa impresionată, deşi începuse să se teamă. 

Cu toate acestea, auziră paşi care veneau dinspre cărare. 
Nimic nu se mişca sub picioarele lor, nici măcar frunzele 
uscate. Vegetaţia deasă n-ar fi permis cuiva să se apropie 
neauzit. 

Adam MacLean realiză primul că se apropia cineva şi se 
întoarseră amândoi, conştienţi de o prezenţă străină. Era 
Sam, greu de distins în întuneric. 

Lucy lipsise cam mult din tabără şi era îngrijorat, dar 
când îi văzu pe cei doi se opri brusc; observă dinţii lui albi în 
întuneric, ca pe o pată de lumină. Sam îi pusese mereu 
întrebări despre” omul ei”. Acum, va crede c-a aflat 
adevărul. Satisfăcut de ce aflase, băiatul indian dispăru în 
pădure ca o nălucă. 

Lucy se uită pe cărarea acum goală, apoi îşi ridică 
privirea spre Adam MacLean şi poate pentru un minut se 
priviră. Nu-şi vorbiră, nu se mişcară; era ca şi cum el 
încerca să afle ce simte. Dar apoi, vraja se rupse şi amândoi 
realizară cu groază ce se întâmpla. 

Ce naiba făcea femeia asta aici? 

Era destul de sumar îmbrăcată, iar cu câteva clipe în 
urmă fusese goală. În faţa unui bărbat pe care nu-l 
cunoştea, un străin. 

Lucy nu fu singura care-şi veni în fire. 

Adam MacLean o dădu la o parte şi-i spuse să se îmbrace 
decent. Astfel, ea încercă să încheie nasturii cămăşii lui, în 
timp ce el se întoarse cu spatele, adunându-i hainele. 

— Ar fi bine să te întorci la cort, îi spuse rostind cuvintele 
foarte clar. Aşteaptă acolo ca să sortez lucrurile astea la 
lumină. Du-te, repetă. Ar fi mai bine să foloseşti o cremă 
împotriva înţepăturilor de furnică. 

Lucy nici nu ştiu cum ajunse înapoi la cortul lui. 

Aici fuseseră aruncate toate lucrurile la întâmplare şi 


cineva atârnase o lampă într-un colţ. O molie, destul de 
mică faţă de cele care creşteau prin aceste locuri, se 
apropie de lumină. Lucy avea un sentiment foarte ciudat. 
Ce-i făcuse acest bărbat? Ce se întâmplase, de fapt? 

Reuşi să-şi revină nu fără oarecare efort din cauza 
durerilor provocate de înţepăturile furnicilor, care-i lăsaseră 
semne urâte şi roşii pe picioare. Cum să le ungă cu cremă? 
Setul ei de prim-ajutor se afla în rucsac, iar acesta se găsea 
la Maclean. 

Îl auzi trecând pe lângă cort, dar fără a se opri; era clar 
că nici nu se gândea să-i înapoieze lucrurile. Se uită în jur, 
dar nu văzu nimic în afară de cărţi, hărţi şi un aparat de 
radio. Oare era bine să ceară ajutor prin radio? Să strige c-a 
fost răpită? Asta ar provoca multe neajunsuri admirabilei lui 
expediţii. 

Cum putea să-l oprească? Acest bărbat trebuie să fi avut 
şi nişte puncte slabe. Cui îi putea cere ajutorul? Era oare 
posibil să ia legătura cu Felipe, aflat la o conferinţă la San 
Marcos? 

Îl auzi întorcându-se şi se depărtă de staţia radio, ca să 
nu-i trezească suspiciuni. El ridică pânza cortului şi intră. 

— Ţi-am adus hainele. Îi aruncă blugii şi o bluză curată pe 
un scaun. lar aici ai cremă pentru înţepăturile de furnică. 

— Voi folosi propria mea cremă, dacă nu te superi, îi 
spuse calm. 

— Foloseşte-o pe asta şi nu mai comenta! 

Ea deschise gura să protesteze, dar el o opri: 

— Acum ţi se curăţă restul echipamentului de acele 
furnici. Ne-ai provocat destule probleme pentru seara asta. 

Cina se va servi în zece minute, aşa că să fii gata când 
mă întorc. 

— N-am nevoie de blestemata ta de cină! ripostă Lucy, 
cuvinte prosteşti, dar singurele care-i veniseră în minte. 

El se întoarse brusc: 

— Nu voi tolera niciun fel de... 


— Nesupunere? 

— Gesturi infantile, aş fi vrut să spun. Apoi îi luă din 
mână tubul de cremă şi-i spuse: ai de gând să-l foloseşti 
sau o voi face eu pentru tine? 

Teama o ajută să se calmeze. Nu se îndoia că ar pune în 
practică ceea ce spusese. 

— O fac eu, murmură deznădăjduită. 

— Ai mai fost muşcată şi din altă parte, sau doar de 
picioare? o întrebă. 

— Oriunde aş fi fost muşcată, pot aplica singură crema, 
răspunse ea repede luându-i tubul din mână pentru ca el să 
nu se răzgândească. 

Adam se încruntă şi privindu-l, Lucy observă acel halo 
ciudat pe care îl făcea lumina lămpii din părul său. 

— Fă ce doreşti, numai fă-o. 

l-a fost cam greu. Fusese serios înţepată de acele mici 
vietăţi, şi asta din vina ei. Trebuia să fie atentă să nu se 
scarpine ca să nu-i lase urme urâte după ce se vor cicatriza. 
Pe când se afla în mijlocul operaţiunii de ungere cu 
pomadă, Adam se întoarse. Lucy lăsă jos cămaşa, dar el nu 
intră, ci doar îi aduse restul lucrurilor şi plecă. Ea se 
îmbrăcă rapid, înţepăturile încă nu-i produceau mâncărimi 
şi începu să scotocească prin rucsac după parfum şi perie. 
Nu avea rost să se machieze în junglă dar îi plăcea să 
miroasă frumos. Parfumul îi ridica moralul întotdeauna. 

Apoi începu să-şi perie părul cu gesturi lente. l-ar fi plăcut 
să mănânce ceva şi se simţea un miros apetisant în aer. 
Începu să viseze la mâncare, la o îngheţată... 

— Suntem gata. Adam MacLean intră din nou, iar Lucy 
lăsă peria jos uimită. Au întâmpinat destule probleme, zise 
el pe un ton calm, aşa că nu mai tolerez nicio figură de a ta. 
Ai înţeles? apoi se dădu un pas înapoi, ridică copertina 
cortului şi-i făcu semn să iasă: după tine, miss Blake. 

Lucy era luată prin surprindere. Atâta graţie, atâta 
eleganţă. 


Maniere alese, la care nu s-ar fi aşteptat de la el. Deşi în 
cort lumina fusese destul de slabă, ieşind afară Lucy fu 
orbită de întunericul de nepătruns al junglei. 

— Unde este Sam? întrebă suspicioasă, când Adam 
MacLean o luă de braţ şi o conduse spre masă. 

— N-a vrut să ia masa cu noi. Vocea lui profundă pluti o 
clipă deasupra ei, iar atingerea lui deasupra cotului o făcu 
să simtă cum tot trupul îi revine la viaţă. 

Ea făcu un pas lateral şi se îndreptă spre foc. Adam 
Maclean avusese dreptate, Sam stătea ghemuit lângă foc, 
prăjind peştele pe care-l prinsese. 

Satisfăcută, Lucy se duse să ia masa cu restul echipei lui 
MacLean, simțindu-se liniştită. 

Şi văzu că le produsese multe probleme. Proptiseră nişte 
butoaie de ulei pentru a face o masă mai mare din ele. 
Peste ea aşezaseră un material vechi de paraşută. Mai era 
acolo un vas cu flori roşii pe care le văzuse crescând pe 
lângă râu. Bărbaţii se bărbieriseră. 

Chiar şi Adam MacLean. Simţise un vag miros de 
aftershave când el intrase în cort. Işi schimbase hainele; 
purta pantaloni  cenuşii şi o cămaşă de culoarea 
porumbelului. Ea era conştientă că purta blugii cei vechi şi 
cămaşa de fiecare zi. Dar ea nu avea resursele lui MacLean, 
nici forţa de muncă, sau echipamentul pentru a-şi căra 
destule lucruri. 

El îi trase scaunul, o ajută să se aşeze la un capăt al 
mesei. 

Se aşezară cu toţii. Doar Jock apăru din locul în care se 
pregătea mâncarea, în spatele unui camion. 

— Acesta este primul fel, o informă el aşezându-i în faţă o 
farfurie cu pui prăjit. 

O mâncare extravagantă în contextul unei astfel de 
expediţii ar fi şocat-o, dar Lucy îşi lăsă deoparte toate 
bunele intenţii şi mâncă totul cu acelaşi entuziasm ca şi 
ceilalţi. Exista şi vin, puţin cam cald, dar asta nu mai conta. 


Nici nu se mai simţi complexată în blugii cei vechi şi după 
câteva minute discuta dezinvolt cu cei de la masă. Numai 
pe Adam Maclean îl evita. Doar el rămăsese sobru, 
distanțat de toţi ceilalţi. Nici nu li se alătură în amuzament. 
La sfârşitul primului fel, Lucyei nici nu-i mai păsa de el. 

Doi din ei erau cercetători care-i spuseră că se aflau în 
tabără pentru unele experimente, ceea ce alcătuia un fel de 
legătură cu grupul care plecase înaintea lor, cu cincizeci de 
mile. 

Pe când Jock degaja masa, Lucy se întrebă de ce Adam 
MacLean se mai afla încă la masă. ÎI privi. Stătea în capul 
mesei. De ce oare avea sentimentul că nu este integrat în 
acest mediu? Când auzise la început de expediţia lui de la 
Kantara Park, i se spusese că el este conducătorul. 

lar un şef de expediţie nu se comporta ca el, să stea 
degajat la masă fără să intervină, fără să organizeze. De 
obicei, ei nu au o existenţă prea uşoară. 

Lucy nu avu timp să se gândească la asta. Jock aduse un 
teanc de farfurii, un cuţit imens şi le puse în faţa ei. Urma 
servirea celui de al doilea fel şi se părea că toţi aşteptau ca 
ea să joace rolul” mamei”. 

Nu era posibil! Lucy se gândi că avea halucinaţii, 
probabil. Poate acele înţepături de furnici îi otrăviseră 
sângele... 

Era o prăjitură imensă. O prăjitură de ciocolată. Lucy 
deschise ochii mari, iar cei din jur pufniră în râs. Chiar şi 
Adam MacLean. 

— Nu-mi vine să cred! Cum aţi ştiut că-mi doresc o 
prăjitură cu ciocolată? Nu aveaţi cum s-o faceţi aici. 
Aproape că se temea s-o taie cu acel cuţit imens, de teamă 
să nu dispară. 

— Este o livrare specială, spuse Jock, privindu-l pe Adam 
MacLean. Am vrut să te simţi bine aici, în mijlocul junglei, 
departe de casă. Probabil că mai ai mult de stat aici, 
adăugă el râzând, iar ceilalţi îl aprobară. 


Lucy reuşi să taie prăjitura în opt părţi şi în timp ce o făcu 
Adam MacLean vorbi pentru prima oară. 

— Am adus-o cu mine, îi explică el, alături de piesele de 
schimb şi celelalte articole obişnuite de hrană. 

— Cum a fost acel pui? îl întrebă ea repede. Nu mi s-a 
părut un articol obişnuit. 

Se făcu tăcere dintr-odată. 

Cu toate acestea, noaptea era plină de viaţă, se auzeau 
tot felul de zgomote din junglă. 

— Acel pui a fost pentru ziua unui coleg, de săptămâna 
viitoare. 

De fapt, expresia feţei lui spunea: nu mai comenta. Se 
cobori un fel de tensiune între ei şi chiar şi jungla păru pe 
moment să-şi ţină răsuflarea. Apoi discuţia reîncepu, se 
turnă şi restul de vin. Lucy se miră dacă fusese tot pentru 
acea aniversare. A cui era ziua de naştere? Se decise să nu 
pună întrebări, temându-se că putea fi chiar ziua lui Adam 
MacLean. 

Mai rămăsese o singură felie de prăjitură, pe care ea o 
puse într-un şerveţel de hârtie şi se duse la râu să-l caute 
pe Sam. Ştia că lui îi plac mult dulciurile şi desigur el 
acceptă prăjitura cu un zâmbet satisfăcut. Işi montase 
hamacul lângă râu; Lucy se gândi că nu voia să scape barca 
din ochi. N-ar fi surprins-o să afle că stătuse treaz toată 
noaptea. 

O întrebă cât vor rămâne în această tabără. 

— Nu ştiu, răspunse ea. Va trebui să-l întreb pe senhor 
MacLean, îi spuse cu portugheza ei limitată. 

Sam începu să râdă, apoi răspunse cu o glumă în 
dialectul său. Lucy nu-l înţelese, aşa că el se folosi de 
degetele mâinii pentru a mima un stomac mare, indicând 
foarte clar că se aştepta ca ea în curând să rămână 
însărcinată. 

Lucy încercă să nu arate că era şocată. Ar fi fost fatal 
pentru ea, iar tânărul ar fi continuat cu gluma asta luni de 


zile. Astfel că reuşi să-i transmită un „poate da, poate nu” şi 
mulţumi cerului că nu se afla nimeni prin preajmă s-o audă. 
Puse o mână prietenească pe umărul lui Sam. Ce bine era 
să fii un om direct, care să poată spune ce gândeşte! 

Asta era o dovadă în plus că indienii brazilieni duceau o 
viaţă simplă. Până în secolul douăzeci intraseră mulţi în 
viaţa lor. Mai aveau destule de pierdut pe lângă ceea ce 
pierduseră deja. Pojarul şi alte epidemii şterseseră de pe 
faţa pământului foarte multe triburi. Şi aşa va continua, 
dacă nu se făcea ceva în acest sens. Un parc naţional nu 
era răspunsul pentru toate problemele lor. Progresul trebuia 
oprit undeva cumva şi le trebuia un timp mai lung pentru 
adaptare. 

Se auzi o mişcare în spatele lor şi se întoarseră amândoi 
la timp ca să-l vadă pe Adam MacLean. Fumul de la ţigara 
lui se simţea şi mai puternic din cauza umidității aerului. 
Oare de cât timp se afla aici? îi auzise vorbind? înţelesese 
gestul foarte evident făcut de Sam? 

El se apropie şi-şi scoase ţigara din gură. 

— Aş vrea să-ţi vorbesc, îi spuse, iar ea înţelese din tonul 
lui hotărât că nu va face niciun compromis. 

— Şi eu vreau să-ţi vorbesc, răspunse Lucy ridicându-se 
în picioare, dorindu-i lui Sam noapte bună. Apoi îl urmă pe 
Adam MacLean de-a lungul râului, unde fusese legată barca 
expediției lor. 

Era o ambarcaţiune lungă, cu o cabină mică în faţă. 
Adam sări în barcă, şi după ce barca nu se mai clătină îi 
întinse şi ei mâna. 

— Este singurul loc unde putem discuta liniştiţi, îi spuse 
el impacientat când văzu că ezită. Să fii sigură că n-o să te 
pot omori, suntem prea aproape de prietenul tău. 

Lucy se lăsă urcată pe barcă. Contactul cu trupul lui 
puternic o făcu să ameţească pentru o clipă. Sau poate era 
din cauza vinului? 

— Fii atentă să nu te arzi de la ţigară, îi spuse Adam, care 


se duse în cabină să aducă o lampă. 

Focul făcut de Sam se vedea de pe barcă şi dintr-odată 
totul deveni culoare şi confuzie, contraste ciudate 
amestecate cu emoţiile ei. Jungla părea c-o apasă din toate 
părţile, iar ceva lung se strecură ca un şarpe pe râul care 
curgea repede. Simţi dintr-odată că-i este foarte cald, că 
transpirase şi că inima îi bătea prea repede. Ce se 
întâmplase? De ce se simţea atât de ciudat numai pentru 
că Adam Maclean o atinsese? 

El ieşi din cabină ţinând lampa sus, deasupra capului. 

Lucy reuşi să-şi recapete controlul, deşi trebui să 
clipească des din cauza luminii. Lumină şi întuneric, 
frumuseţe şi primejdie. Jungla era un amestec de contraste, 
îi era greu să treacă de la unul la altul. 

Adam fixă lampa pe un cârlig, apoi se rezemă de punte şi 
puse un picior pe cutia motorului. 

Lucy îl urmări cum trage încet, cu nesaţ, din ţigară. 

El era conştient că Lucy îl cerceta atent; scotea 
nepăsător rotocoale de fum. Lucy observă că nu avea pic 
de grăsime în talie, că avea pântecul dur şi plat, că umerii îi 
erau foarte largi şi bronzaţi. 

Îşi aminti cum o sărutase cu doar câteva ore în urmă. Şi 
el îşi amintea acel sărut? Oare voia să continue tortura în 
mod deliberat? Ea ridică privirea şi observă că şi el o 
examina la fel de atent. 

Luminile lămpii îi dansau în părul blond; buclele îi 
curgeau pe umeri încadrându-i delicat obrajii, ovalul feţei şi 
ochii frumoşi. Lunile petrecute în aceste condiţii vitrege îi 
întăriseră corpul, talia îi era îngustă şi toate curbele suple 
dar ferme. Cămaşa cu carouri pe care o purta era veche din 
şcoală şi era puţin desfăcută în nasturi, tocmai tentantă 
pentru un mascul dominator. 

Adam trase din ţigară şi veni spre lumină. 

— Vreau să-ţi vorbesc, începu el cu o voce rigidă, vreau 
să fie foarte clar că trebuie să pleci de aici mâine 


dimineaţă. 

Înainte ca Lucy să se poată gândi să protesteze, el 
continuă cu aroganță: 

— Comportamentul tău din seara asta m-a făcut să 
înţeleg că nu există alternativă. Tu şi indianul... 

— Stai o clipă, îl întrerupse Lucy. Ce vrei să spui prin 
comportamentul meu? 

El păru încurcat. 

— Felul în care te-ai manifestat la masă. Nu vreau ca o 
persoană ca tine să-mi facă probleme cu oamenii de aici. 

„Cineva fără ruşine, ca mine”, îşi repetă Lucy. Dacă n-ar 
fi fost aşezată, poate s-ar fi dezechilibrat. 

— După felul în care te-ai comportat acolo la râu, 
îndrăzneşti să critici? 

— Tocmai din cauza acelui incident nu te voi lăsa singură 
aici. 

— Singură! Ce vrei să spui? Dacă sunt singură aici, nu va 
avea cine să mă seducă. 

— De ce încerci să mă sfidezi? 

— Cred că spusele tale n-au sens. El oftă impacientat. 

— Voi pleca de aici la ivirea zorilor. Ar putea să se işte 
probleme. Mulţi din bărbaţii de aici sunt atraşi de tine. Nu 
se mai comportă ca şi cum ai face parte din echipă. Ai 
apărut din senin şi i-ai luat pe nepregătite. De asta trebuie 
să pleci imediat de aici. Ţi-am spus mai devreme; du-te 
înapoi în sat şi pregăteşte tribul pentru mutarea spre sud, 
înainte de venirea ploilor. 

Mintea Lucyei funcţiona rapid. Abia mai era conştientă de 
ceea ce-i spunea. 

— Unde pleci? îl întrebă. 

— Înapoi la San Marcos. Spusese aceste cuvinte înainte 
ca ea să-l poată opri. 

Ochii ei se aprinseră. 

— Pot merge cu tine? 

— Nu. 


— De ce nu? spuse Lucy pe un ton rugător. Asta era 
ocazia de care avea nevoie. Ce şanse mai avea să oprească 
această expediţie dacă era doar ea şi Sam? Dar dacă se 
întorcea în oraş, putea lua legătura cu alţi prieteni, cu 
presa. Poate atunci găsea cum să-l înfrângă. 

Dar Adam MacLean nu era uşor de păcălit. 

— Nu te iau din două motive foarte bine determinate, 
începu el. Unu: am suspiciunea că mi-ai face probleme... ea 
făcu un gest din mână care însemna că nici nu se gândeşte, 
dar el nu se lăsă impresionat. Şi al doilea... 

— Continuă, nu mai are rost să te opreşti. De ce altceva 
mă mai suspectezi? 

El ezită apoi spuse ce gândea. 

— În al doilea rând, repetă el, privind-o în ochi, ar fi o 
călătorie lungă, de două sau trei zile. Mai precis două sau 
trei nopţi, aici, împreună, pe această barcă. Adam o prinse 
de bărbie şi i-o ridică pentru a-i înfrunta privirea. Ştii că te 
simt mult prea aproape? Nu mă mai pot baza pe mine 
însumi, Lucy. O forţă să-l privească din nou. Nu am 
încredere în mine, repetă el. După ce am văzut la cină, nu 
sunt sigur că aş putea avea încredere nici în tine. 

Lucy nu mai fusese insultată niciodată atât de dur în 
viaţa ei. 

— De ce te temi? Că te-aş muşca? 

— Eşti foarte frumoasă, cred că ştii asta. Ai şi un trup 
foarte frumos, şi provocator, cred că eşti conştientă. Ea 
încercă să scape din strânsoarea lui, dar nu putu. Dar nu 
eşti genul meu, draga mea Lucy. Mă înţelegi? Nu-mi place 
să mă culc cu virgine lipsite de experienţă şi n-am de gând 
să încep cu tine. 

Virgină, asta era? De unde ştia? 

— Presupun că m-aş simţi îngrozitor dimineaţa. 

El se întoarse mândru şi arogant şi o privi încă o dată. 

— O astfel de remarcă nu face decât să-mi demonstreze 
cât de tânără eşti, lipsită de experienţă şi prostuţă. 


Capitolul 3 


Lucy rămase trează în noaptea aceea, mult timp după ce 
adormi toată tabăra. Cu mâinile sub cap, privea cerul de 
sub plasa de țânțari. Legăna hamacul la stânga şi la 
dreapta, dar nici aşa nu reuşi să adoarmă. Nici nu-şi putea 
permite s-o facă, pentru că înainte de ivirea zorilor trebuia 
să vină cu o idee care să-l oprească pe Adam MacLean. Dar 
cum? Asta era problema. Dacă l-ar sabota? Dar 
echipamentul putea fi înlocuit, deşi ea ştia ce trebuia scos 
de la un motor. Dar oamenii aceştia erau obişnuiţi cu astfel 
de accidente; poate i-ar face să-şi întârzie plecarea, dar nu 
i-ar opri. 

Oftă şi se legănă mai tare, ştiind că orice ar fi făcut nu 
avea cum să-l înduplece pe Adam MacLean să renunţe la 
expediţie. Dacă nu-l putea opri fizic, o putea face doar prin 
ordine venite de undeva de sus. Singurul lucru pe care-l 
putea face era să se întoarcă la San Marcos. Fondul pentru 
indieni ar fi fost foarte interesat să afle că MacLean 
intenţiona să taie teritoriul Tukama în două. lar dacă el 
pleca dimineaţă se va duce cu el, indiferent dacă voia el 
sau nu. 

Numai că lucrurile nu erau chiar aşa de simple; de fapt, 
nu erau simple deloc. Mai întâi trebuia să-l convingă s-o ia 
cu el şi apoi... Lucy ezită, aproape temându-se să se 
gândească la cealaltă problemă. Problema reală era Adam 
MacLean, călătoria cu el, singură... Când se simţea 
ameninţată de o primejdie, simţea inevitabil fiori. Chiar aşa 
simţea acum; cu toate acestea, Adam Maclean o 
ameninţase în van. O virgină fără experienţă, da, asta era 
adevărat. Asta o făcuse să pară o copilă prostuţă. Dar cum 
îndrăznise acest bărbat s-o facă să pară insipidă şi 
neinteresantă? Nu ar fi vrut ca Adam MacLean să fie 
interesat de ea. 

Şi-l imagina privind-o pe sub pânza bărcii. Cât era de 


înalt, de mândru, de masculin! 

Se înfioră doar gândindu-se la el şi fiecare clipă petrecută 
în compania lui i se întipărise în memorie. Felul în care o 
aruncase în apă, cum fusese de stingheră când încercase 
să iasă. Fusese, de fapt, goală în faţa lui. Roşi şi acum când 
îşi aminti, simțind din nou acele mâini puternice pe trupul 
ei. De ce nu ţipase după ajutor? De ce? Pentru că fusese 
fascinată; trebuia să recunoască. Ar fi putut să-l urască şi 
oricine ar fi meritat să fie urât dacă ar fi fost Adam 
MacLean; cu toate acestea o forţă interioară teribilă o 
reţinuse. Dacă se va întoarce cu el pe barcă, ar fi într-o 
mare primejdie. Un bărbat ca el ar putea pretinde foarte 
mult de la o fată, ar lăsa-o cu inima frântă. Dar ea nu va 
marşa. Ştia multe despre bărbaţi şi minţile lor orientate 
unilateral. Adam MacLean nu suporta să fie respins, dar 
respingerea era tot ce va obţine de la ea. 

Hamacul se legăna acum destul de violent. Lucy duse 
mâna la ochi şi observă cadranul fosforescent al ceasului. 
Era ora unu. Ar fi fost mai bine să uite de acel bărbat care o 
destabilizase şi care se afla nu departe în propriul său 
hamac. Trebuia să se concentreze la ceea ce avea de făcut. 
Cum să-l convingă pe Adam s-o ducă înapoi în oraş? 

Dar de ce să încerce să-l convingă? Nu putea să se 
strecoare nevăzută la bordul ambarcaţiunii? Dar ce să facă 
oare cu Sam? Ce se va întâmpla când îi vor descoperi lipsa? 
Nu-i va lua prea mult lui Maclean să-şi cerceteze barca şi o 
va descoperi. Bineînţeles că-i pieri entuziasmul numaidecât. 

Dar îi veni o idee mai bună. Asta însemna că trebuia să 
lase imediat hamacul şi plasa de țânțari. Mai avea de trecut 
foarte aproape de locul unde dormea Adam să-şi ia 
rucsacul, apoi să plece în josul râului şi să-l trezească pe 
Sam. 

Fireşte, încercă să facă asta din foarte puţine mişcări, 
fără zgomot, dar când trecu pe lângă el îl auzi spunând: 

— Unde crezi că pleci? 


— Tu unde crezi că plec? ripostă ea. 

— Te poţi descurca singură? o întrebă aceeaşi voce din 
întuneric. 

— Sigur că da, pufni ea, pentru că nu era prea uşor să 
urce într-un hamac şi tocmai o ciupise un ţânţar. 

Cât mai dura oare până când Adam adormea la loc? îi va 
lăsa o oră apoi va încerca din nou. Dar nu putea să rişte să 
treacă pe lângă el, şi mai ales să-şi ia rucsacul. La naiba! 
Totul însă merse bine. Sam era treaz, de parcă ar fi 
aşteptat-o. Nici măcar nu era surprins de apariţia ei la 
miezul nopţii. 

— Trebuie să te duci înapoi acasă, chiar acum, se strădui 
să-i comunice. El abia acum păru uluit, ceea ce nu era de 
mirare, dar Lucy îşi duse un deget la gură ca să tacă, să nu- 
| trezească pe Adam. 

Fură necesare câteva minute de convingere, dar în cele 
din urmă el fu de acord. Mâine, îi spuse ea, voi pleca în jos 
pe râu cu Adam MacLean. Sam trebuia să se întoarcă la 
oamenii lui, să le spună că ea a plecat, că se va întoarce cu 
promisiunea că drumul cel nou nu se va mai construi. Sam 
nu se lăsă convins chiar aşa de uşor şi ei îi luă destul de 
mult ca să-l convingă că Adam MacLean va insista ca Sam 
să meargă cu ei, dar lui nu-i plăcea oraşul acela mare. 

Singurele sale amintiri din oraşul mare erau cele pe care 
le căpătase în spital, adevărate orori, pe care le povestea 
mereu oamenilor tribului. Povestirile lui nu erau adevărate, 
dar acum aveau un scop bine definit. 

După aceea, Lucy nu mai avu probleme, decât să-i 
amintească să nu pornească motorul bărcii, decât după ce 
ajungea la mare distanţă. 

El stinse focul cu grijă, îşi strânse lucrurile. Lucy se uita 
mereu spre lizieră, unde dormeau bărbaţii. Dar nu văzu 
nicio mişcare şi zgomotele făcute de Sam erau înăbuşite de 
zgomotele junglei. 

În cele din urmă, băiatul fu gata de drum şi-şi aşezară o 


mână fiecare pe umărul celuilalt, într-un gest de afecţiune 
înainte de plecare. Apoi, Sam cobori în barcă, ea îi aruncă 
odgonul şi el porni dus de curent. Probabil nu va ajunge 
foarte departe în timpul nopţii, dar atâta timp cât nu era 
acolo dimineaţa, MacLean va crede că plecase cu el. Păcat 
de rucsac, dar nu avea ce face. 

lar acum, urma partea cea mai grea. Trebuia să urce pe 
ambarcaţiunea lui MacLean. Nu era uşor. 

Se întrebă dacă va găsi cabina încuiată, dar uşa se 
deschise uşor şi ea se strecură înăuntru, ţinându-şi 
respiraţia. Prin întuneric se lovi de ceva care i se păru un 
pat sau o masă; era făcut din diferite cutii. Începuse să se 
obişnuiască cu întunericul şi să zărească ceva. Observă o 
sobă cu două ochiuri şi o chiuvetă, iar în faţă o uşă. Se 
întoarse în cabină şi se mai uită o dată. Oare să le fi pus în 
dulap? Dar Adam MacLean probabil îşi ţinea hainele acolo. 
Observă altceva foarte aproape de ea, deşi îi era greu să 
distingă prea bine. Era un tub mare de plastic, plin de 
lanţuri. Nu era cel mai bine să se ascundă acolo? Se 
acoperea foarte bine cu pânza velelor şi, după câteva 
minute reuşi să-şi fac un loc acolo, aşezată pe un maldăr de 
lanţuri acoperită cu pânze. Dar acum uşa era încă deschisă. 
Când MacLean o va închide, nu se va simţi prea bine în 
acest loc. 

Încercă să-şi imagineze ce reacţie va avea Adam dacă ar 
găsi-o acolo. Era o noapte lungă şi umedă, lipsită de 
confort, pe care n-o va uita niciodată. 

Dar o trezi chiar vocea lui şi spre uimirea ei realiză că 
moţăise. 

— A dispărut! îl auzi strigând pe MacLean. Apoi auzi 
vocea lui Jock, dar nu înţelese nimic din ce spunea. Nici nu- 
şi dădea seama dacă planul ei a mers sau nu. 

— Mi se pare ciudat, spuse altul. Se apropiau, poate 
veneau să verifice barca. 

Adam MacLean părea morocănos. 


— Să n-o consideri o pierdere, Jock. Ba poate este chiar 
un câştig. 

Lucy tăcu, acolo în întuneric. Ce mulţumit era că scăpase 
de ea! Barca se legănă când cei doi bărbaţi urcară pe 
punte; Lucy închise ochii, rugându-se să nu fie descoperită. 

— Şi ce să fac cu toate lucrurile astea de femeie? îl auzi 
pe Jock. Atâta lenjerie, tricouri şi o sticlă de parfum de bună 
calitate. 

Adam MacLean pufni în râs, dar Jock continuă: 

— Nu vrei să iei rucsacul, să-l dai unor cunoştinţe ale ei? 
Adam MacLean veni foarte aproape de locul în care se afla 
Lucy; îl vedea destul de bine prin ochiurile de la plasă. Era 
gata să fie de acord, dar apoi ezită, cine ştie ce-l făcu să se 
răzgândească. 

— Mai bine lasă-l aici, în caz că se întoarce. 

Cu aceste cuvinte, cei doi plecară. Lucy ştiu asta după 
felul în care se aplecă barca. 

La naiba! Dar necazurile ei nu se terminară; a trebuit să 
aştepte ca MacLean să ia micul dejun, apoi să-şi încarce 
lucrurile în barcă. | se păru c-a trecut mult timp până când 
a urcat pentru ultima oară pe barcă şi a pornit motorul. 

Inima ei începu să bată tare când după ce porni motorul 
ei ajustă fluxul de apă în funcţie de curent şi porni în susul 
râului. Plecaseră, iar acum ea nu mai avea altceva de făcut 
decât să aştepte să ajungă destul de departe, pentru a nu 
se mai putea întoarce. 

Era miezul zilei de acum şi-i era foarte sete, o durea 
spatele şi soarele arzător o forţă să iasă din ascunziş. 
Probabil că nici Adam MacLean nu mai avea la această oră 
şi pe o asemenea căldură, puterea de a-şi manifesta furia. 
Dădu la o parte toate acele lucruri sub care se ghemuise şi 
prin ele văzu cabina unde Adam se afla la cârmă. 

Acum ori niciodată, îşi spuse. 

Putea s-o omoare, sau s-o lase să moară de sete. Dar îi 
trebui foarte mult curaj să se ridice şi să iasă în soarele 


acela ucigător. Îşi ţinu respiraţia, apoi îndrăzni să ridice 
privirea spre el, dar el abia îi aruncă o privire, spunându-i: 

— Salut! Vrei o bere? Găseşti acolo, în frigider! 

Lucy căzu în acel moment, pentru că îi cedară genunchii. 
MacLean o trase în sus şi-şi reîntoarse atenţia asupra 
drumului. 

— Vrei să spui c-ai ştiut tot timpul? El nu-i acordă atenţie. 

— De ce n-ai întors? De ce m-ai lăsat să mă chinuiesc 
acolo? El ocoli ceva, apoi când barca reveni pe mijlocul 
râului o privi, zâmbindu-i. 

— Gândeşte-te singură. Te-am avertizat, dar dacă eşti 
pregătită să suporţi consecinţele, de ce mi-ar păsa? zâmbi 
uşor batjocoritor. A fost o expediţie destul de solicitantă, de 
ce n-aş avea parte de puţină distracţie? 

— N-am de gând să fiu distracţia ta, îi spuse ea. Numai 
dacă nu şi-ar fi simţit gura atât de uscată! spusese ceva de 
o bere? Se îndreptă imediat spre frigider. 

Ce binecuvântare, ce lux în această sălbăticie! Găsi o 
cutie rece şi nici nu se mai obosi să caute şi un pahar. Bău 
berea fără să mai facă vreo pauză, după acele ore 
petrecute într-un loc imposibil. 

De când ştiuse Adam MacLean că se afla acolo? Şi dintr- 
odată uitase de toate precauţiile şi ieşise pe punte. 

— De ce nu m-ai scos de acolo? se răsti ea furioasă, dar 
când văzu că pe el nu-l interesează, îşi duse mâna la 
spatele care o durea şi strigă: de ce n-ai spus nimic, dacă ai 
ştiut tot timpul că sunt acolo? M-am copt acolo ore întregi! 

El rămase iritant de impasibil, îndepărtându-şi o muscă 
de pe umăr, uitându-se spre cer de parcă ar fi aşteptat să 
plouă. 

— Am vrut doar să văd, începu el, cât timp vei rezista 
acolo. A fost cam cald, nu? Nu mă miră. Mă întreb doar cum 
ai putut să respiri. 

Lucy îşi ieşi din minţi. 

— Vrei să spui că m-ai lăsat să stau acolo fără aer, 


contorsionată, doar pentru ca să-ţi satisfaci o curiozitate? 
De când ţi-ai dat seama că sunt acolo? De când? Spune-mi! 
Buclele ei blonde se cutremurau când vorbea, dar tot nu-i 
ilustrau furia. 

— N-am de gând să-ţi spun nimic, dacă ţipi aşa. Te poţi 
calma, domnişoară, şi dacă tot te afli aici, ar trebui să te 
faci folositoare în vreun fel. Du-te şi pregăteşte ceva de 
mâncare şi adu-mi o bere. 

Lucy fierbea de furie şi ochii îi străluceau fascinaţi, 
văzându-i pieptul gol. 

— Te rog să nu mi te adresezi astfel, explodă ea. 

Acest bărbat chiar era un individ care o călca pe nervi. 
De ce trebuia să arate atât de bine, să fie atât de puternic, 
de atrăgător, şi mai ales de neafectat de spusele ei? îşi 
imagină ce o aştepta în zilele următoare, când va fi nevoită 
să se afle cu el pe această blestemată de barcă. 

Dar să nu-şi imagineze acest domn că va putea face 
orice cu ea. Putea să aştepte să-i aducă ea de mâncare. 
Lucy se îndreptă spre punte şi se uită în jur. Mai era nişte 
bere, pe care o bău cu multă sete. 

Pe moment, nu se întâmplă nimic şi putu să-şi 
urmărească coechipierul de la o distanţă relativ sigură. 
Acesta îşi scosese pantalonii şi rămăsese într-un şort 
minuscul. Avea picioarele lungi şi musculoase, pielea 
bronzată. Era un bărbat cu o constituţie atletică. 

Deodată, motorul muri şi barca fu lăsată să plutească. 
Lucy se gândi că avea nevoie de ceva dintr-o cutie aflată 
sub motor. El făcu mişcări foarte lente apoi ridică ochii şi 
privirile li se întâlniră. Ochii îi străluceau de furie. Ei i se 
făcu frică, dar era prea târziu. Se simţi prinsă de păr şi 
Adam îi trase capul spre spate; nu tare, ci doar mândria îi fu 
rănită. 

— Am spus că vreau ceva de mâncare! Cu cealaltă mână 
o prinse de talie. 

Intotdeauna iau masa la miezul zilei, cum este acum. Nici 


dimineaţă, nici spre seară. lar când îţi cer să faci ceva, 
trebuie să execuţi chiar în momentul acela. M-ai înţeles? 
încheie ce avusese de spus pe un ton mai blând, iar Lucy 
avu teribila senzaţie că va fi sărutată. 

— Din ce cauză a murit ultima ta servitoare? Dacă-ţi este 
foame, ia-ţi ceva şi mănâncă! Imediat ce rosti aceste 
cuvinte, Lucy realiză că făcuse o greşeală. 

Din doi paşi Adam ajunse lângă ea. Se simţi prinsă de 
braţele lui puternice şi înghesuită în cabină cu picioarele 
abia atingând pământul. O speria forţa lui; felul în care o 
manevra o intimida. Şi când în cele din urmă îi dădu drumul 
Lucy observă bucurie şi satisfacţie masculină în ochii lui. 

— Dacă-mi mai faci probleme, o să-ţi arăt ce se întâmplă 
când sunt nervos! 

Dar era nervos şi acum, îşi spuse Lucy speriată. Dar ea 
citea cu totul altceva în ochii lui. Arăta ca un bărbat care 
vedea exact ceea ce-şi dorea, pentru care dorinţa de a 
avea o femeie era la fel de vitală ca şi aerul pe care-l 
respira. Mânia şi furia se amestecau cu pasiunea, iar lupta 
dintre ele era violentă, dar de scurtă durată. 

Adam trase aer în piept pentru a se calma şi cabina păru 
că trepidează de efortul făcut. 

— Aş vrea să mănânc în zece minute. De data asta îi 
vorbi calm, deşi vocea încă îi tremura. Să nu mai apari fără 
mâncare, adăugă el. Apoi se mai întoarse o dată şi-i strigă: 

— Şi nu trage de timp! 

Cu aceste cuvinte plecă, trântind uşa în urma lui şi se 
duse direct la cârmă. Barca reacţionă imediat şi Lucy căzu 
pe un scaun. Îi tremurau mâinile şi genunchii. | se păru că 
viaţa a părăsit-o, nu se simţise niciodată atât de sfârşită 
fizic şi psihic. 

Era atât de puternic, iar prin atitudinea lui violentă o 
făcuse să simtă teamă dar nu numai atât... 

Reuşi să se ridice. Cinci din cele zece minute acordate de 
el trecuseră. Dacă voia să mănânce, foarte bine, dar Adam 


MacLean nu trebuia să considere c-a supus-o. l-o va plăti cu 
prisosinţă, îl va face să realizeze cu cine se înfruntase. 

Işi imagină că vor mânca împreună, dar când apăru pe 
punte cu farfuriile, el adulmeca deja. Nu se punea problema 
să oprească barca, să urce la țărm, dar el o ancoră deo 
ramură groasă care ajungea în apă, apoi sări de pe 
acoperişul cabinei şi opri motorul. Zgomotul nu încetă: se 
schimbă doar dintr-unul puternic, continuu în unul vibrant. 
Papagalii se auzeau din copaci, pete colorate de lumină pe 
fundalul verde-întunecat. Dacă atunci când barca se 
deplasase mai era un pic de aer, acum aerul era nemişcat. 
Se opriseră într-un cot făcut de râu, unde nu bătea deloc 
vântul. Căldura era ucigătoare. 

Pânzele bărcii ţineau umbră pe zona din faţă a cabinei şi 
Adam MacLean se întinse pe unul din locurile laterale, 
sprijinindu-se cu spatele de peretele cabinei. Nu comentă în 
privinţa mâncării; felii de carne din conservă, nişte salată 
de fructe, biscuiţi. Lucy scosese tot ce găsise de mâncare 
într-un dulap. 

Ar fi vrut să se aşeze undeva, să guste ceva, dar avu 
brusc senzaţia că nu trecuse prea mult după ospăţul din 
seara trecută. Nu luase micul dejun. 

Nu avea chef să discute cu el, aşa că se mulţumi să 
ciugulească din ce-şi pusese în farfurie, pretinzând că este 
brusc interesată de papagalii de pe mal. 

Adam MacLean dispăru în cabină şi când reveni, Lucy 
auzi clinchet de pahare. Turnase în ele ceva rece, de 
culoarea lămâii. li aşeză paharul lângă ea, deşi nu prea era 
la umbră. 

Lucy simţea că nu mai poate sta în acel loc, pentru că 
soarele o ardea chiar pe nas. 

— Nu sta în soare, îi spuse el încet şi se trezi cu o pălărie 
de soare în poală. 

— Este pălăria mea... începu ea cam fără vlagă. 

— N-ai spus te rog, dă-mi-o, sau... mulţumesc... 


Lucy făcu un efort să-şi aşeze pălăria pe cap, mişcare în 
care braţul ei se atinse de pieptul lui gol. Se uită la el pe 
sub borul pălăriei şi-l observă c-o priveşte ciudat, misterios. 

Simţi ceva ciudat. Era ca o tensiune care se alcătuia în 
interiorul ei. Se trezi prizoniera unei capcane de plăcere 
senzuală, insidioasă. Pentru o secundă totul a fost mai mult 
decât real: soarele din ce în ce mai dogoritor, ziua tot mai 
fierbinte, energia masculină degajată de Adam MacLean tot 
mai periculoasă. 

El îşi bău băutura, ochii i se închiseră când atinse 
paharul, şi genele-i lungi se curbară pe pielea bronzată a 
obrazului. La tâmple părul i se ondulase. Fiecare trăsătură a 
chipului său îi era atât de familiară Lucyei, de parcă l-ar mai 
fi văzut undeva. 

Poate că nu-l cunoscuse, ci doar îl aşteptase toţi anii 
aceştia. 

El lăsă paharul jos în cele din urmă, cu ochii pe el. Dar 
când ea întinse mâna spre paharul ei, observă că Adam o 
studia atent. 

— Ce cauţi aici, Lucy? o întrebă el după câteva clipe, apoi 
îi atinse nasul cu degetul într-un gest tandru, chiar duios, 
pe care i-l faci unui copil. Te-a părăsit iubitul? o întrebă el în 
şoaptă, iar ea trase aer adânc în piept şi nu-i putu 
răspunde, dar lui nu păru să-i pese. O atinse pe umăr şi 
când nu obiectă, începu să execute mişcări delicate pe tot 
spatele ei. Lucy lăsă capul în jos şi-l lăsă să-i urmărească 
coloana vertebrală în sus şi-n jos cu mişcări ritmice. 

Tot stresul şi încordarea ultimelor luni începură să se 
risipească. Aici, în junglă, nu avusese nicio fiinţă umană cu 
care să stabilească un contact, cu care să-şi împărtăşească 
temerile şi speranţele. Nicio mână pe care s-o ţină, niciun 
umăr pe care să plângă. 

O părăsi brusc rezistenţa. 

El sesiză asta şi-i luă pălăria de pe cap, trecându-şi 
mâinile prin buclele blonde de la baza gâtului. 


— Biata mea Lucy, murmură el, iar buzele lui zăboviră în 
părul ei blond, apoi îi ridică încet bărbia cu mâna şi o sărută 
de zeci de ori cu săruturi mici, pe toată faţa. Gura lui zăbovi 
o clipă pe obrajii ei, dar au fost doar atingeri abia schiţate, 
care însă ei îi provocară un adevărat foc interior. 

Fusese multă linişte şi calm, dar Adam ridică încet capul 
şi o trase la pieptul său, iar ea îi simţi tot mai acut trupul. 
Lucy se lăsă în braţele lui. 

— Ai fost foarte supărată? îi şopti el încă o dată, iar ochii 
care îi căutară pe ai ei părură să vadă în adâncurile 
sufletului ei. Şi-a găsit pe altcineva? Nu te-a iubit de ajuns? 

Adam începu să-i scoată cămaşa din pantaloni, apoi 
degetele lui puternice, fierbinţi, începură să-i deschidă 
nasturii, iar vocea lui căpătă noi inflexiuni când murmură: 

— Vrei să-ţi arăt cât de bine este să faci dragoste? 

Lucy fusese hipnotizată de aura ciudată a puterii lui. Dar 
brusc intră în panică. Mai auzise toate astea înainte de 
multe ori, iar ea nu era genul care să se preteze la aşa 
ceva. 

— Asta îţi va dovedi că te-ai înşelat foarte tare, explodă 
ea, ridicându-se, vârându-şi cămaşa în pantaloni şi 
închizându-i nasturii cu degetele tremurând. Toţi bărbaţii 
sunteţi la fel, umblaţi după un singur lucru: patul. Numai la 
asta vă puteţi gândi? 

Amuzamentul îi dispăruse lui Adam de pe chip şi 
rămăsese privind-o. 

— Viaţa nu este doar sex, domnule MacLean. El păru să 
se îndoiască de asta, dar ea insistă. 

— Nu am intenţia să sar în patul cuiva doar ca să-i 
satisfac egoul. Şi oricum, continuă ea simțindu-se brusc 
curajoasă: ţi-ai schimbat melodia, nu? Parcă spuneai că nu 
sunt genul tău, că nu suporţi virginele... 

— Trebuie să începi o dată şi o dată, Lucy. 

Ea trase aer în piept, auzind cu câtă siguranţă îi spune 
aceste vorbe. 


El îşi recăpătă acel aer de macho şi o provocă: 
— Şi cred că ştii foarte bine că n-ai fi putut face o alegere 
mai bună pentru asta! 


Capitolul 4 


— Ce s-a întâmplat? o întrebă Adam văzând că ea nu-i 
răspunde. Te temi? Ţi-e teamă că ar putea să-ţi placă? 

— Eşti dezgustător, domnule! Lucy intră în cabină, 
trântind uşa în urma ei. 

De ce oare întotdeauna lucrurile trebuie să se desfăşoare 
în acest fel? Fusese atât de sigură de John, sigură că o 
iubea cu adevărat. Şi nu-i vorbise întotdeauna despre 
relaţia sexuală, cel puţin nu de la început. Era un tânăr cât 
se poate de serios: cel mai tânăr profesor al universităţii. El 
îi deschisese interesul pentru indienii sud-americani. La 
început, Lucy fusese convinsă că este interesat de ea ca 
persoană. Şi aşa începuse: „te-ai culca fără ezitare cu mine 
dacă m-ai iubi cât de puţin” lar ea îl iubise, dar n-a vrut să i- 
o dovedească. Şi n-a avut dreptate. Nici măcar n-au 
discutat despre căsătorie. Curând, avansurile lui John s-au 
transformat într-o mânie rezultată din frustrare. Dacă ea nu 
se maturiza şi nu accepta o relaţie fizică, îşi va găsi pe 
altcineva. Numai că n-o făcuse, pentru că pe ea o dorea cu 
adevărat, iar presiunea continuase, până ajunsese imposibil 
de suportat. 

Discutaseră despre o călătorie în Brazilia şi Lucy 
continuase cu planurile ei, contactând Parcul Naţional 
Kantara şi aranjând să-şi continue cercetările. Fusese 
decizia bună. John şi-a găsit pe altcineva, mai maleabil. Din 
păcate, lumea era plină de bărbaţi şi acum se afla aici cu 
altul care avea un singur gând în minte. 

Porni motorul şi-l auzi pe Adam venind să dezlege 
odgonul. Apoi, sări înapoi la cârmă şi porniră din nou. Lucy 
respiră uşurată. Nu va putea face nimic până la viitoarea 
oprire. 

Dar asta nu-i oprea să-şi arunce ocheade. Ce era altfel la 
acest bărbat? De ce nu se mai gândea deloc la John, de ce 
nu-i mai simţea lipsa, când Adam Maclean era cu ea? 


Era amiază când începu să strângă resturile de la masa 
de prânz. Dar în cabină era sufocant de cald. Cu toate 
acestea, întinse scaunele care alcătuiau un pat, ca să 
doarmă un pic. Dar chiar şi cu pălăria dată un pic într-o 
parte putea să vadă ce se întâmpla pe barcă. În acea 
căldură sufocantă a amiezii, îl privi îndelung pe Adam 
MacLean şi ajunse la nişte concluzii tulburătoare. 

Era cel mai atrăgător bărbat pe care-l cunoscuse. 

Virginele nu-i erau pe plac. Dar care era genul lui de 
femeie? Lucy se trezi imaginându-şi cum ar fi acest bărbat 
în pat! Dar înainte de a ajunge acolo cum ar dezbrăca o 
femeie? Un nasture aici, un sărut acolo. Imaginaţia ei 
bogată o făcu să-şi închipuie o lenjerie de dantelă pe care i- 
o scotea acest bărbat. Putea chiar să-i simtă atingerea pe 
piele. Şi apoi? Cum s-ar comporta una din femeile lui 
experimentate? 

Incercă să-şi imagineze cum ar face dragoste cu el. Dar 
el nu şi-ar dori şi mai mult? Cum să faci dragoste cu cineva 
care n-o mai făcuse vreodată? Nu era de mirare că o virgină 
îl plictisea. 

El îşi luă brusc mâinile de pe cârma bărcii şi-şi întinse 
braţele lungi, arse de soare, deasupra capului de parcă s-ar 
fi simţit înţepenit de atâta mers. Această mişcare îi 
accentuă linia puternică a şirei spinării, ca şi a coapselor 
tari şi musculoase. 

Lăsă braţele în jos, simțindu-se mai relaxat şi se întoarse 
repede surprinzând-o cu ochii aţintiţi asupra lui. 

— Cred că e cazul să mai treci şi tu la cârmă. Se dădu la 
o parte, iar Lucy, cam fără chef, trecu în locul lui. Poţi să 
strigi la mine dacă vezi ceva ce nu-ţi place. 

El făcu un gest oarecum amuzat, iar Lucy ştiu că fusese 
surprinsă. 

— Râul este destul de adânc deocamdată, aşa că n-ar 
trebui să ai surprize. 

Lucy putea acum să se concentreze, pentru că nu-l mai 


vedea în faţa ochilor. Nu era obişnuită cu bărcile, dar nu 
exista posibilitatea să dea peste vreo altă canoe care venea 
din sens opus, aşa că... Se pare că erau singurii care 
călătoreau în această zi pe apă. Curentul era foarte 
puternic de ambele părţi. Peisajul nu se modificase de 
câteva ore, era liniştit, monoton chiar; verdele închis al 
junglei îi apăsa din toate părţile şi nu odată văzu un grup de 
crocodili scăldându-se în noroi. Fu foarte aproape să-l strige 
pe Adam. Dacă vreunul din ei intra în apă? Putea să 
scufunde barca? 

Incercă să-şi păstreze curajul, să nu-l cheme pe Adam, 
aşa că nu scăpă monştrii din ochi, reducând puterea 
motorului cât de mult pentru a nu le atrage atenţia. 

Unul din ei deschise botul, iar ea simţi că nu poate 
respira; uşa cabinei se dădu de perete. 

— Ce este? De ce ai încetinit? 

Ea îi făcu semn să nu vorbească şi-i arată grupul de 
crocodili. 

— E prea cald ca să-şi facă probleme din cauza noastră, 
spuse el calm. Cred că şi ţie îţi este la fel de cald. Adam o 
evaluă din priviri. 

Nu te jena de mine, te poţi dezbrăca. 

Lucy nu se deranjă să-i răspundă, dar când el reveni în 
cabină, dădu drumul la motor cu toată forţa şi barca porni 
cu putere. Adam îşi pierdu echilibrul şi fu aproape să cadă. 

— O, îmi pare atât de rău, îi spuse ea cu o privire 
inocentă. Tot nu reuşesc să manevrez motorul ăsta cum se 
cuvine. 

El mormăi ceva neinteligibil, probabil ceva ce ea nu şi-ar 
fi dorit să audă. 

Lucy zâmbi şi se aşeză din nou la cârmă. Poate că 
această călătorie nu va fi atât de rea precum se anunţa. 
Trecură câteva ore. 

Adam scria ceva într-un caiet legat în piele. Se întinsese 
pe bancheta de lângă ea; dacă reuşea să privească peste 


umăr, îi vedea picioarele. A 

Brusc, el se ridică să privească cerul. incepuse să adie 
vântul, ceea ce era o schimbare în bine, apoi direcţia 
curentului se schimbă şi se simţi chiar mai tare. 

— Voi prelua eu comanda, spuse Adam. Ea ridică din 
umeri. 

— Cum doreşti. 

Pentru ea însemnase destulă încordare, aşa că răsuflă 
uşurată să scape. Apoi, când se întoarse îl văzu. Era cel mai 
mare, mai negru şi mai ameninţător nor de când venise în 
Brazilia. lar dacă aici începea să plouă, ploua cu găleata 
destul de mult timp. 

— Intră în cabină! strigă Adam şi reuşi să găsească o 
meandră a râului unde să adăpostească barca. Era ca un 
mic golf şi ascunseră barca sub copaci, să se ferească de 
ploaie şi de curenţi turbulenţi. Adam coborâse pe țărm 
pentru a ancora barca. Se întoarse repede la bord şi 
imediat cerurile se deschiseră. 

Lucy nu mai fusese pe o ambarcaţiune pe timp de 
furtună, cu ploaie puternică. Fusese întuneric aproape ca 
noaptea până când apăru primul fulger şi lumină bolta. 
Adam făcu ceai. Nu puteau vorbi; ploaia răpăia pe 
acoperişul cabinei ca gloanţele de mitralieră. Apoi începură 
să cadă tot felul de crengi, de fructe de pădure din copaci. 
Dar dacă barca era lovită de trăsnet? Grămezi de crengi 
uscate treceau în ritm ameţitor pe lângă barcă; era o 
furtună tropicală adevărată. Din nou, cerul se lumină de un 
fulger, urmat de un tunet puternic. Lucy sări şi ceaiul i se 
vărsă pe picioare. În timpul acesta Adam stătea cu nasul 
într-o carte. 

— Cât...? Cât durează de obicei? reuşi să-l întrebe. 

El ridică privirea, dar nu auzise întrebarea sau poate nu 
fusese atent. 

— Cine ştie? Vreo oră. Poate şi mai mult... 

— Aşa de mult? 


El făcu un efort să nu zâmbească. 

— Nu ai de ce să te temi. Este un fenomen spectaculos, e 
adevărat. De ce nu-ţi scoţi hainele, să stai pe punte? apoi 
ridică mâinile în sus, de parcă şi-ar fi amintit. N-am vrut 
să... am vorbit fără să mă gândesc. Cu toate astea, 
continuă el privind-o insistent, ce-ai zice de un duş? 

Altă explozie de lumină deasupra capetelor lor. Lucyei i 
se făcu teamă şi mâinile începură să-i tremure. 

— Chiar te temi? Adam îi oferi o mână. Vino, aşază-te aici 
lângă mine. Povesteşte-mi de satul indian, despre Sam... 

Ea se aşeză la oarecare distanţă. 

— Nu trebuie să fii politicos cu mine, îi spuse cu un glas 
subţirel. Ştiu că nu te interesează. Şi nu trebuie să mă 
tratezi ca pe un copil. 

El se întunecă la faţă. Îşi îmbrăcase cămaşa şi-şi 
încheiase chiar şi nasturii; părea mai dur şi milităros acum, 
dar mai atrăgător ca oricând. 

— Am crezut că asta eşti, îi spuse scurt. Şi că vrei să te 
tratez ca pe un copil. Fulgerul despică cerul în două, tunetul 
urmă. Lucy păli, iar el se înmuie; nu-i nimic, nu se va 
întâmpla nimic rău. Vino aici. 

De data asta, când îi întinse mâna, Lucy se prăbuşi în 
braţele lui. Se strânse la pieptul lui terorizată. Intotdeauna 
urâse furtunile... chiar şi acasă... 

Adam o mângâie pe cap. 

Avu nevoie de câtva timp, dar încet, foarte încet teama ei 
se risipi. Mai auzea zgomotele ploii torențiale, dar 
zgomotele cele mai mari parcă trecuseră pe un plan 
secund. Acum asculta ritmul constant al inimii lui Adam. Se 
simţea foarte bine la pieptul lui, de parcă acolo ar fi fost 
locul ei. Îi plăcea să fie alături de el, să vadă că reuşise să-l 
îmblânzească în acest act de protejare a ei. Când urmă încă 
un tunet, nici nu se mai mişcă. 

Dar, dintr-un motiv neştiut, el o făcu să-l privească. 

— Fii atentă, o preveni, să nu începi să-ţi placă. 


Rănită de vorbele lui, Lucy se depărtă tocmai la celălalt 
capăt al banchetei. Acest bărbat nu se putea purta frumos 
nici măcar cinci minute! Dacă ar fi putut să scape de el! 

Începu să-şi fricţioneze braţele, de parcă ar fi vrut să ştie 
că astfel nu mai păstra pe piele atingerea lui. 

— Orice aş fi simţit, nu are nicio legătură cu tine, îi spuse. 
Cum aş putea să mă bucur de ceva în prezenţa ta? Nu eşti 
decât un sadic. M-ai făcut să stau câteva ore în dulapul 
acela... 

— Nu-mi amintesc să te fi invitat la bord. Aşadar, nu prea 
ai de ce să te plângi. El trebui să strige aceste vorbe ca să 
acopere zgomotul. Dar de fapt amândoi strigau. Era o scuză 
bună ca să rostească nişte adevăruri. 

— De unde ai ştiut că sunt acolo? Sau ai spus doar aşa? 

— Nu prea eşti îmbrăcată ca o femeie, spuse el, dar ai un 
parfum extraordinar. 

— A, aşa m-ai detectat? Ochii ei mari albaştri se 
deschiseră şi mai mult. 

— Nu asta ai vrut? Cu aceste cuvinte, Adam îşi luă o 
carte şi începu să citească. 

— Dar cum l-ai simţit, pentru că n-ai intrat aici toată 
dimineaţa De când am plecat... 

El oftă impacientat şi puse cartea deoparte. 

— Dacă tot vrei să ştii, a fost mai devreme când am 
intrat aici cu Jock. Nu aveam cum să nu-l simţim. Este 
foarte pătrunzător. Aşa miroşi de obicei, ca o întreagă 
grădină de flori? Grădină de flori! O costase o avere. 

— A fost un dar de la John, îi spuse, fără să se mai 
gândească. El nu păru impresionat. 

— Îmi place ca femeia să miroasă ca o femeie. Ştii cum 
numesc francezii asta... 

Lucy îl ignoră. 

— Vrei să spui că ai ştiut înainte de plecare, când Jock ți- 
a spus să cauţi rucsacul meu? 

Şi când el nu negă, ea lovi cu pumnul în masă, făcând să 


tresalte cănile cu ceai. Ce fiinţă demnă de dispreţ eşti! 
Hainele mele sunt aici. Şi tot timpul am avut nevoie de ele! 

— Extraordinar! Nu mă interesează nevoile tale! Nu mă 
interesează decât să-mi închei cu succes expediţia. Mă 
descurc şi cu tine. N-ar trebui să te afli aici, ci la Tukama, 
nu făcând călătorii de plăcere cu mine. 

— Călătorii de plăcere! exclamă Lucy. Dacă-ţi imaginezi 
că mersul pe această barcă oribilă înseamnă o călătorie de 
plăcere, atunci să te lămuresc. Este ultimul loc din lume 
unde aş vrea să mă aflu. Dacă ai fi ultimul bărbat de pe 
pământ n-aş vrea să mă aflu alături de tine. 

— Cine spune că vei avea şansa asta? o întrerupse el. 

— Oh! exclamă Lucy, frustrată. Nu putea s-o scoată la 
capăt cumva cu acest individ? Ai o minte bolnavă, Adam 
MacLean. Te urăsc. M-ai auzit? Te urăsc pe tine şi pe toţi cei 
de felul tău! 

Lucy se gândi apoi că mersese prea departe de data 
asta. Ploaia se oprise, liniştea era tot mai intensă. Adam 
avea chipul pământiu ca şi cerul întunecat. 

— Poţi să mă urăşti cât vrei, micuță virgină. 

O devoră din priviri ca un uliu, care se pregăteşte să-şi 
atace prada. 

— Poţi să mă urăşti oricât, dar e inutil, îţi iroseşti timpul, 
îmi iroseşti timpul. Este momentul să te maturizezi şi să 
vezi lucrurile aşa cum sunt. Ştim amândoi unde ne va duce 
călătoria asta. Ea încercă să protesteze, dar mâna lui 
ridicată în semn că nu trebuia să vorbească o făcu să tacă. 
Dacă vrei să mă urâăşti, fă-o, nu-i nicio problemă. Dar ce se 
va întâmpla când voi transforma ura ta în dorinţă? O privi 
ca un expert. De ce te îndoieşti c-aş reuşi? 

Oare putea face asta? Oare o va face? Totul era ud afară, 
aşa că umblă în sus şi-n jos, frângându-şi mâinile. Era 
îngrozitor, nu se confruntase niciodată cu aşa ceva. Ce se 
întâmpla cu ea? Oare ea pretindea că-l urăşte? Şi dacă aşa 
era, ce semnificaţie avea asta? îşi privi degetele care 


tremurau şi le vâri în buzunarele pantalonilor. 

Ce încurcătură! îl ura cu adevărat. Chiar dacă n-ar fi fost 
problemele indienilor, Lucy ştia că i-ar fi displăcut acest 
bărbat de la prima vedere. Acesta era planul lui? încerca s- 
o facă să se îndrăgostească de el, ca atunci când ajungeau 
la Sao Marcos să-i mănânce din palme. Şi cât ar fi durat 
asta? Dar ce voia acest bărbat? 

Calmându-se, se rezemă de parapet şi încercă să 
realizeze adevărul. Îşi aminti acele câteva momente de 
nebunie petrecute alături de el pe punte. Acel sentiment de 
fuziune, de pace, de simţire profundă. Oare nu fusese 
altceva decât începerea planurilor lui? închise ochii şi-i simţi 
buzele sărutând-o. 

Lacrimi fierbinţi de umilinţă îi invadară ochii. Dacă lăsa 
lucrurile la voia întâmplării, îi era foarte uşor să se 
îndrăgostească de Adam Maclean. Acum ştia. Şi se va 
împotrivi cu toată fiinţa ei. 

Dar cum va supravieţui celor câteva zile rămase? 

Acest bărbat nu avea sentimente şi trăiri decente. Dar ea 
va trebui să încerce să nu-l aţâţe, chiar dacă va trebui să 
facă mari eforturi. De acum nu-i va răspunde decât 
monosilabic. 

Astfel, Lucy stătu pe punte contemplându-şi planul, abia 
observând că noaptea tropicală luă locul zilei cu căldură 
sufocantă. 

Nici nu observă când se aprinse lumina din cabină şi că 
se simţea miros de mâncare. Probabil mirosul venea de la 
vreo conservă de ghiveci deshidratată, care era încălzită. 
Poate că acum ar fi trebuit să înceapă. Trase aer adânc şi 
încercă să pară ca de obicei. 

Totul decurse bine în timpul cinei. El n-o privi insistent, 
ea, la fel. Lucy se oferi să spele vasele, aşa că el făcu o 
cafea şi în timp ce o băură el deschise aparatul de radio şi 
ascultă ce se transmitea de la baza ştiinţifică. Apoi, cineva 
începu o conferinţă, numai că transmisia nu mai era de 


calitate. 

— Asta este din cauza centrului de control de la San 
Marcos, îi explică Adam, închizând aparatul ca să 
economisească bateriile. 

— Vor trimite un avion ca să ne ia? El încuviinţă. 

— Poimâine. Avem destul de mers de la râu la aeroport. 
Lucy nu-şi putea permite să se plângă, aşa că n-o făcu. Se 
lăsă o tăcere stânjenitoare. 

Adam părea că vrea să-i spună ceva, dar nu se hotăra s-o 
facă. 

— Cine era la centrul de control? îl întrebă ea, doar ca să 
spună ceva. 

— Nu ştiu, răspunse el ridicând din umeri. Ar putea fi 
Ken, el este medicul expediției sau... oricare din cei rămaşi 
acolo. 

Lucy nu-şi făcea probleme, dar prefera să-l ştie 
preocupat cu ceva, pentru că atunci era mai sigură. Se 
simţi dintr-odată foarte obosită. Noaptea petrecută în acel 
dulap nu-i fusese de folos. Dar acum se punea problema 
locului unde va dormi aici, pe barcă. Oare Adam avea un 
hamac? 

În cele din urmă, el se decise să facă prima mişcare. 

— Cum sunt înţepăturile de furnică? o întrebă. 

— Mă mai scarpin din când în când. 

— Lasă-mă să văd! 


Era mai bine să nu i se împotrivească, aşa că-şi scoase 
sandalele şi-i întinse piciorul. 

— Şi celelalte? 

Ea îl privi nedumerită. 

— Sunt la fel. El încuviinţă. 

— Bine. Sper că nu te scarpini. Ea ar fi vrut să-i spună: 

— Aşa ţi se pare? 

Dar îi răspunse cu un scurt „nu”. 

— Ar fi bine să mai aplici nişte cremă, spuse Adam şi 


scoase un tub din trusa de medicamente. 

Lucy se gândi la crema din trusa ei de medicamente, din 
rucsac. Dar nu spuse nimic, chiar reuşi să nu-l acuze nici 
din priviri. Apoi îl întrebă dacă avea tablete împotriva 
malariei. 

— Cele pe care trebuie să le iei zilnic. 

— Astea sunt bune? o întrebă el, întinzându-i un pachet 
identic. Poate erau chiar ale ei, dar nu-l întrebă. Reuşiseră 
să nu se certe de câteva ore, cu toate acestea ea nu se 
simţea încă destinsă pentru că mai aveau de lămurit 
problema locului în care va dormi fiecare. 

Luă pastilele, apoi începu să-şi îngrijească urmele de 
furnici. Găsi şi o chiuvetă mică, aşa că se dezbrăcă şi reuşi 
să se spele. Dacă el nu voia ca ea să-i folosească prosopul, 
mare păcat. Apoi îşi clăti lenjeria intimă şi realiză că trebuia 
să îmbrace din nou lucrurile cu care fusese îmbrăcată toată 
ziua. La naiba cu acest bărbat! îşi şi văzu lucrurile lăsate în 
urmă în tabăra din care plecase. Oricum, nu trebuia să se 
enerveze, ci să-şi păstreze calmul. 

Auzi nişte zgomote şi nişte lovituri din cabină în timp ce 
fusese ocupată şi când se întoarse înţelese ce se 
întâmplase. Masa şi scaunele fuseseră strânse laolaltă, 
formând un pat dublu. Peste toate acestea aşezase o plasă 
de țânțari. Şi Adam plecase să se spele. Lucy se întrebă 
dacă el va dormi în hamac. 

Auzi paşi pe acoperişul cabinei. Ce căuta el acolo? 
Trebuia să se culce sau să-l aştepte să-i spună noapte 
bună? Trase cu coada ochiului spre cabină. MacLean se afla 
acolo, fuma o ţigară. 

Era mai bine să-l aştepte. Încercă să-şi facă de lucru 
citind câteva pagini din cartea lui, dar MacLean reveni 
foarte repede. Fără a o privi o întrebă: 

— În care parte vrei să dormi? 

Pe moment, ea îl privi uimită fără să înţeleagă, apoi... 

— Voi dormi înăuntru. Sau acolo. Necazul începea pentru 


ea. 

— Adevărat? El făcu un gest cu capul. Îmi pare rău că 
trebuie să te dezamăgesc, dar după o zi grea ca aceasta 
am nevoie de somn odihnitor. Aici, adăugă el şi arătă şi cu 
degetul în caz că nu fusese înţeles. 

— Cum doreşti. 

Lucy era sigură că MacLean fusese surprins de supunerea 
ei. 

— Înţeleg că nu eşti un gentleman şi nici nu pretinzi că ai 
fi, adăugă ea, când el începu să vorbească. Dormi unde 
doreşti, domnule MacLean. Este barca ta, toate sunt ale 
tale. Somn uşor! Plecă şi luă cu ea o pătură în treacăt, 
trecând pe lângă uşa cabinei. Bine că măcar nu mai ploua. 

— Nu fi ridicolă, copilă, îi spuse MacLean. 

— Mă voi simţi foarte bine acolo! Lucy descoperi că-i 
plăcea s-o facă pe martira, dar de fapt tremura violent. 
Acest incident se putea transforma în ceva exploziv. Se 
rugă să aibă putere să continue tot aşa. 

— Lucy, ar putea începe ploaia în orice moment. Lucy nu 
se lăsă deloc impresionată. 

— Coviltirul îmi va ţine adăpost, îi spuse ea cu toată 
răceala de care era capabilă, aşezându-se aşa cum putea 
dar încercând să pară că stă bine. El nu zise nimic cu voce 
tare, dar o înjurătură tot se auzi şi el intră în cabină, 
trântind uşa. 

Asta era tot? Nu va mai încerca s-o convingă în vreun fel? 
Era destul de rece şi de umed şi se acoperi foarte bine cu 
pătura, dar nu-i ţinea deloc de cald aşa că se ridică. 

Dacă vor cădea insecte din pomi pe ea? Dacă o vor 
mânca crocodilii? Se uită într-o parte văzând tot felul de 
crengi, de bucăţi de lemn şi frunze plutind duse de curent. 
Atunci se stinse lumina din cabină, se făcu întuneric beznă 
şi nu se mai auziră decât zgomotele junglei. 

Poate că nu fusese o idee prea bună să spună că va 
dormi în acest loc. Oare şerpii se urcau pe bărci? Se înfioră, 


apoi încercă să se întindă pe mijlocul acoperişului cabinei. 
Era tare şi total neconfortabil, dar probabil dacă va începe 
ploaia... 

Nu se aştepta să poată dormi, dar după noaptea 
petrecută chinuitor simţi că ar putea închide ochii oriunde. 
Reuşise să moţăie în câteva reprize, dar se trezise foarte 
repede, pentru că avusese impresia că barca se lovise de 
ceva. Dar nu se întâmplase nimic, fusese doar un buştean 
de pe râu care se lovise de barcă. 

Aţipi din nou şi o trezi ploaia. Nu era o ploaie puternică, 
aşa cum fusese în timpul zilei, ci una constantă. 

Trecu câtva timp. Apoi se auzi un zgomot, ceva ca un 
pocnet. Se mai auzi odată venind de undeva deasupra ei. 
Lucy ridică privirea. Văzu ceva foarte mare deasupra 
capului. Coviltirul adunase foarte multă apă. Apoi zgomotul 
se auzi din nou, începu şi un vânt slab. Se simţi udă până la 
piele. 

— O, nu! exclamă ea frustrată. Nu avea cu ce să se 
schimbe. Şi pătura era îmbibată de apă. Incercă să se 
ridice, proferând vorbe cam neortodoxe la adresa lui Adam 
MacLean. El ştiuse că se va întâmpla aşa, de asta o lăsase 
să doarmă acolo. 

Deodată, toată pânza coviltirului căzu pe ea; Adam luă în 
braţe o fată foarte foarte udă. 

O puse în picioare, examină situaţia şi-i spuse: 

— Asta este. Intră în cabină. Repede! 

Adam o trase în cabină, şi trânti uşa cu putere în urma 
lui. Nu-l mai văzuse aşa de furios. Cabina pulsa de 
intensitatea furiei lui. 

— Uită-te cum arăţi, îi spuse el: bluza i se lipise de corp şi 
era practic transparentă. Pieptul lui Adam se ridică şi se 
lăsa de furie, ochii lui aruncau flăcări. 

— N-a fost vina mea, strigă Lucy. Dar apoi renunţă, 
neştiind de ce sperase să poată face apel la partea bună a 
acestui bărbat. Ce pierdere de timp! Coviltirul tău n-a mai 
rezistat! Este blestemata ta de barcă, nu a mea! 

— Şi cine naiba a insistat să doarmă acolo pe o noapte ca 
asta? Nici n-ai cu ce să te schimbi! 

— Şi asta a cui vină este? strigă Lucy ca răspuns. Bine că 
ai lăsat rucsacul în tabără! 

El refuză să răspundă. 

— Unde-ţi este pătura? o întrebă. 

— Afară. 

— Presupun că este şi udă leoarcă. Ea zâmbi sarcastic: 

— Pentru prima oară ai dreptate! 

— Ce am făcut ca Dumnezeu să mă pedepsească, să-mi 
dea o astfel de creatură pe cap? se lamentă el. 

— Uite ce este, Adam. Eu sunt cea udă, eu am ajuns pe 
barca ta, fără să am măcar o periuţă de dinţi! Dar toate 
astea tu le-ai pus la cale, domnule MacLean. Ai ştiut că sunt 
pe barcă, dar nu mi-ai luat şi lucrurile. Uite că Dumnezeu te 
pedepseşte! 

— Eşti vrăjitoare? MacLean îşi înfipse mâinile în părul ei 
umed. Să nu fii aşa de sigură că vrăjile tale vor avea efect 
asupra mea! Se apropiase foarte mult de ea, ameninţător. 

Lucy abia mai respira. 

— Nu mi-aş pierde vremea făcându-ţi vrăji. 

Se răsuci şi scăpă din strânsoarea lui, conştientă că 
trupul îi era ud, hainele la fel. 


El încercă să se controleze, dar nu slăbea strânsoarea. 

— Ar trebui să-i mulţumeşti lui Dumnezeu că n-ai ajuns 
hrană la crocodili! 

— Atunci, de ce nu m-ai aruncat peste bord, când ţi-ai 
dat seama că sunt pe barcă? 

— Ce bine ar fi fost s-o fi făcut! 

Adam scoase o cămaşă din dulap. Era cea pe care o 
purtase cu o zi în urmă, pe care i-o mai dăduse odată la 
râu. Dar acum nu mai avea nimic din acel gest de seducţie, 
când o urmărise înotând în apa râului. Acum era doar 
furios. 

— Îmbracă-te cu asta, îi spuse scurt aruncându-i cămaşa, 
în timp ce eu voi rezolva ce este afară. 

Lucy ştiu că nu va avea mult timp la dispoziţie şi în timp 
ce el făcu foarte mult zgomot afară, ea se dezbrăcă de 
hainele ude. Lenjeria intimă care atârna pe sârmă era la fel 
de udă. La naiba! Era totuşi bine că această cămaşă îi 
acoperea părţile mai interesante ale corpului. Işi suflecă 
mânecile, pentru ca să-şi poată folosi mâinile. 

Când Adam se întoarse, privirea lui întunecată o examină 
scurt. Lucy se simţi confuză când el luă un prosop şi începu 
să se şteargă. Purta doar un şort, ceea ce făcu imposibil ca 
ea să-şi ţină ochii aţintiţi pe altceva în afară de torsul lui 
puternic. Simţi brusc că nu mai are aer, că inima îi bate 
repede, mult prea repede. 

Adam era încă furios, abia se controla, parcă respira 
greu. Atârnă prosopul şi se întoarse spre ea. 

— Lucy, începu el foarte atent, avem o singură pătură şi 
un singur pat. Nu avem ce face; amândoi avem nevoie de 
un somn bun pentru că suntem frânţi. lar acum, te rog, 
culcă-te aici înainte să-mi ies din minţi! 

Ea simţi din tonul lui că era deja cam târziu. 

— Nu vreau să... dar nu continuă. El o prinse de umeri şi 
o aruncă pe pat. 

Incercă să se ridice, dar el o împinse la loc. 


— Stai aici. Şi nu mai face atâta caz! 

Lucy se simţi apăsată de două mâini puternice; se luptă 
să se ridice, dar el n-o lăsă. 

— Dacă stai cuminte aici, o să pot dormi măcar câteva 
ore. Dar dacă te foieşti, mă înfurii şi nu ştiu ce o să fac. 
Virgină sau nu, adăugă după o clipă. Acum, Adam răsufla 
greu, chipul îi era aprins. Parcă se aştepta la nesupunere 
din partea ei pentru a avea un motiv puternic ca să facă uz 
de forţă. 

Lucy se gândi mai bine şi cedă. Era singurul lucru pe 
care-l putea face. Adam nu glumea; chiar urma să-şi pună 
amenințările în practică. Îşi închise ochii şi se rugă ca 
această călătorie să se termine mai repede. 

În cele din urmă el o eliberă, văzând că nu se mai 
împotriveşte. O dureau braţele din cauza strânsorii lui. Se 
lipi cu spatele de peretele cabinei, ca să nu se atingă de el. 
Va sta aici, dar nu va putea dormi. El îşi mai făcu de lucru 
cu plasa de țânțari şi în cele din urmă stinse lumina. Trupul 
îi era încordat, aşteptând ca ea să facă o mişcare. Lucy nici 
măcar nu respiră. 

Trecu o vreme până ce respiraţia lui deveni regulată şi 
astfel ştiu că adormise. 

Acum se mai relaxă, se întoarse cu faţa în sus şi începu 
să fixeze prin întuneric locul unde ştia că se afla o draperie. 
În cele din urmă, oboseala îşi spuse cuvântul şi adormi. 

Se trezi după o vreme, simțindu-se realmente strivită. 
Adam îşi aruncase un braţ lateral chiar peste pieptul ei. 
Acum, Adam dormea pe burtă. Dacă îşi întorcea capul, îşi 
îngropa nasul în părul lui. Cum să poată respira? Dar el se 
mişcă şi-şi cobori braţul mai jos, spre mijlocul ei. 

Lucy se relaxă din nou, până când realiză că acum mâna 
lui se afla pe pielea ei goală. Cămaşa i se ridicase peste 
noapte. Roşi, furioasă. Încet începu s-o tragă în jos. 

Adam gemu şi strănută de câteva ori. Apoi începu să se 
întindă şi adormi la loc. 


Ce ciudat că se afla în acelaşi pat cu un bărbat căruia nici 
măcar nu-i spunea pe nume. Îl chema Adam, dar ea nu-i 
putea spune astfel. 

începu să-i repete numele, nu cu voce tare, ci doar în 
minte: Adam, Adaaam... 

El se mişcă din nou, dar de data asta Lucy nu-şi mai făcu 
probleme. 

— Bună dimineaţa, draga mea, îi murmură la ureche. 

Draga mea! Cu cine îşi imagina că vorbeşte? Era mai 
bine să stea liniştită, să nu se mişte. Într-o clipă va adormi 
la loc. 

Dar de data asta nu se întâmplă aşa. Adam o sărută pe 
obraz, ca şi cum ar fi fost obişnuit să trezească astfel pe 
cineva cu o sărutare. 

Lucy ar fi vrut să-i strige: „sunt eu, Lucy!” Dar pe de altă 
parte era curioasă să vadă ce se va întâmpla. 

Nu putea fi prea periculos când era pe jumătate 
adormit... dar asta era o greşeală pe care numai o virgină o 
putea face! 

Nu dură mult până ce Lucy realiză că făcuse o greşeală. 
Adam o prinse în braţe şi o întoarse cu faţa spre el, astfel 
că acum se aflau nas în nas. El continuă să ţină ochii 
închişi. Ea nu putu să se întrebe dacă întotdeauna făcea 
dragoste cu ochii închişi. De ce face asta, se întrebă ea, nu 
ştie că sunt eu? 

— N-am dormit bine, murmură el, m-ai deranjat tot 
timpul. Avea ochii încă închişi. 

Lucy nu îndrăzni să-i răspundă. Nu voia să distrugă pacea 
cu greu creată. Dacă voia, putea să-şi deschidă ochii doar 
un pic şi să-l privească. 

Felul calm şi tandru în care o mângâie o făcu să aibă 
sentimente mai bune faţă de el. Într-un minut toate astea 
vor înceta pentru că el va deschide ochii şi va realiza cu 
cine se află în pat. Tot cu ochii închişi el îi căută buzele. 

— Eşti atât de frumoasă, îi şopti. 


Adam o trase mai aproape, continuând s-o mângâie şi s-o 
sărute. Când începu să-i descheie nasturii cămăşii, ea se 
simţi cuprinsă dintr-odată de dorinţă. Oare asta era 
dragostea? La asta se referise John? Lucy ştia sigur că nu 
mai simţise aşa niciodată. Işi aşeză braţele pe umerii lui 
largi şi musculoşi, iar bucuria şi dorinţa ei se amestecară cu 
durerea şi spaima. Cum putea acest bărbat să-i provoace 
astfel de senzaţii? Şi i se păreau naturale, îndreptăţite şi 
reale... 

— Te doresc ca un nebun, murmură Adam. Şi sunt 
convins că şi tu mă doreşti... 

Şi avea dreptate. Fiecare parte a corpului ei ardea după 
el. Se simţea vie, ca o femeie reală, pentru prima dată în 
viaţă. Şi nu avea nevoie de experienţă, ci doar de instinct şi 
de dragoste, ca să ştie exact cum să-i producă plăcere. 

Sufletul ei se deschise pentru el şi ştiu că Adam câştigase 
în competiţia dintre ei. 

— Oh, Adam... şopti. 

Se aştepta ca el să-i răspundă cu aceeaşi dragoste, dar el 
se crispă. Pentru prima oară de când se trezise, deschise 
ochii şi o privi nu cu dragoste, nu cu pasiune cum s-ar fi 
aşteptat, ci cu oroare. 

— Ce naiba cauţi aici? O privi confuz, apoi o împinse 
brutal şi cobori din pat. 

Lucy ar fi vrut să moară de ruşine. Căută repede pătura 
să se acopere. Dar era prea târziu, Adam o privea cu ochii 
mari, clipind des. 

— Ai idee ce se întâmplă aici? îşi vărsă furia pe plasa de 
țânțari. O rupse şi o aruncă deoparte. Ai idee ce se putea 
întâmpla? Ea reuşi să capete un aer dispreţuitor. 

Adam se aplecă deasupra patului, o prinse de umeri şi o 
zgâlţâi puternic. Lucy, eu nu sunt vreunul din puştii cu care 
ieşi tu. Sunt obişnuit cu femeile adevărate, experimentate. 
Te-am confundat cu una din ele! Cu cineva care mă 
cunoaşte! adăugă el foarte important, cineva cu care nu 


trebuie să fiu atent ce spun şi ce fac! 

Avusese intenţia s-o sperie şi-i reuşise foarte bine. 

— lar aceste femei despre care-ţi vorbesc, mai iau şi alte 
pastile în afară de cele împotriva malariei! 

Adam îşi trecu o mână prin păr. 

— Ar fi fost dezastru, Lucy! Mă auzi? Adam oftă prelung, 
apoi continuă: 

— De ce a trebuit să fii tu, Lucy? De ce tocmai tu? 

Vorbele lui erau la fel de dure ca o palmă dată peste faţă. 

Pe cine se aşteptase să găsească în patul său? Pe soţia 
sa? Acest gând o izbi pe Lucy ca o lovitură. O, nu, nici nu se 
gândise la acest aspect! 

— Trebuie să fi fost un şoc teribil, murmură ea luându-şi 
curajul să facă o astfel de afirmaţie. Imaginează-ţi, să mă 
găseşti pe mine în locul soţiei tale! Dar ţi-a luat ceva timp 
să observi diferenţa, nu? 

— Soţia mea? Dacă aş fi avut o soţie, ar fi fost aici, cu 
mine. Când mă dedic unei femei, vreau ca şi ea să facă 
acelaşi lucru. O urmări cu o expresie ciudată pe chip. lar 
dacă-ţi închipui altceva, Lucy, înseamnă că nu mă cunoşti 
deloc. 

— Grozav! Să ne păstrăm tot aşa! 

Inima Lucyei bătea puternic şi refuza să se întrebe din ce 
motiv. Să zicem că nu te cunosc, iar tu ai afirmat desluşit 
că nu ai chef să mă cunoşti. Buclele ei blonde căzură pe 
umeri acoperindu-i. Ochii ei albaştri străluciră în soarele 
dimineţii, şi-şi strânse sub ea picioarele lungi şi bronzate. 
Cămaşa lui masculină îi sporea feminitatea. De ce se holba 
la ea? Ce gândea? Cu cine o compara oare? 

— Mă duc să înot, apoi vom lua micul dejun. Pe chipul lui 
Adam nu se mai citea nimic când se aplecă să-şi ridice 
prosopul. Ne vedem peste jumătate de oră, da? 

— Şi eu... începu Lucy. El ridică o sprânceană. 

— Parcă ai fost de acord că e mai bine să nici nu începem 
să ne cunoaştem. 


— N-am vrut să spun că... Lucy cobori din pat, 
strângându-şi cămaşa în jurul corpului. Ai luat prosopul... şi 
eu am nevoie de duş, sau ceva... 

Adam i-l aruncă. 

— Prinde-l, mai am unul. O să cobor scara într-o parte, 
dă-mi cinci minute să mă trezesc. 

Ea încuviinţă. 

— Unde să mă duc? 

— Te priveşte. Dar nu veni la bord fără să strigi mai întăi. 
Mă usuc la soare. Ai înţeles? adăugă el cumplit de brutal. 

Lucy trase aer în piept să se calmeze. 

— Am înţeles perfect. 

El plecă şi-l auzi trăgând scara şi pregătindu-se să înoate. 
Se feri din calea lui şi mai ales se feri să privească spre uşa 
cabinei. Îi trebuiră cinci minute ca să aşeze masa, 
multumind cerului că lenjeria atârnată pe sârmă i se 
uscase. Dar blugii şi cămaşa mai erau încă umede. 

Când se aventură pe punte nu-l mai văzu pe Adam, în 
schimb îi zări şortul abandonat pe banchetă. inchise ochii în 
faţa singurei concluzii care se putea trage, şi-şi ridică 
privirea spre cer. Era ora şapte, dar soarele era deja 
puternic, fără vreun semn de ploaie. Barca se clătina într-un 
golfuleţ. Dacă se aventura pe țărm şi se ducea în spatele 
unui pâlc de copaci, se putea îmbăia fără nicio grijă. 

Din păcate, Adam era deja acolo. Lucy urmări fascinată 
cum despica apa cu braţele lui puternice şi musculoase. 
Apoi brusc, dispăru de la suprafaţă. Unde se dusese? Lucy 
tresări când apăru foarte aproape de țărm. 

El ieşi din apă şi soarele făcu ca picăturile de apă de pe 
pielea sa să lucească ca nişte mici sori. Bărbatul se întinse 
şi-şi trecu degetele prin păr. Se auzi un papagal din crengile 
unui copac, iar el întoarse capul repede atras de culorile lui 
vii. Era destul de aproape acum pentru ca Lucy să-i poată 
vedea chipul şi când se întoarse spre ea, chipul îi era 
luminat de un zâmbet. 


Lucy era fascinată de trupul lui puternic. Pieptul lat era 
împărţit în două de părul ud de pe piept, de pe care apa se 
scurgea într-un şir insidios. Urma un stomac plat, ferm 
coapse bine dezvoltate, la fel de musculoase... Prea târziu, 
Lucy realiză că era gol. 

Se întoarse şi dispăru. Nu-şi închipuise asta. Crengi, liane 
i se agăţară de picioare şi-şi dori să fi avut o macetă să le 
secere. Trebuia să scape. Dacă Adam ar fi surprins-o 
urmărindu-l! Nu era pregătită să înfrunte consecinţele. 
Deodată, jungla parcă se strânse în jurul ei, răsunând de 
râsete, strigăte de animale, de ţipete, de păsări. Dar nu le 
putea vedea, erau ascunse toate. Lucy căuta înnebunită un 
loc prin care să ajungă cât mai departe de țărm. 

Aşteptă zece minute, apoi îşi găsi drumul înapoi. El 
dispăruse, doar urmele lăsate de picioarele lui în noroi 
arătau că fusese acolo. Lucy îşi atârnă îmbrăcămintea de o 
ramură mai joasă şi se dezbrăcă repede de cămaşa lui 
Adam. Plonjă în apă, simţind-o extraordinar de rece şi de 
proaspătă. 

Se bucură de ea, înotând liberă. Făcu pluta cu un zâmbet 
pe chip. Îşi trecu mâinile peste contururile generoase, dar 
zvelte ale trupului. Adam îi spusese că este frumoasă, chiar 
dacă fusese pe jumătate adormit şi chiar dacă sfârşitul 
fusese dezastruos. Ar fi trebuit să fie supărată, dar nu te 
poţi supăra când afară este o zi superbă ca aceasta. Nimic 
nu mai conta acum, nici măcar Adam MacLean când apa 
era atât de caldă, putea lenevi la soare, putea să meargă 
încotro o ducea apa. Adam nu era căsătorit. Gândurile îi 
zburară spre el cu bucurie, simțind ziua frumoasă, bucuria 
de a trăi, de a fi în preajma lui, ca şi cum ar fi fost 
îndrăgostită. Nici nu mai conta c-o văzuse goală acolo la 
râu, pentru că acum îl văzuse şi ea la fel. Asta îi plasa pe 
picior de egalitate. 

Îşi aminti să strige înainte de a urca pe barcă şi când auzi 
permisiunea de a urca, puse piciorul pe scară. Aruncă o 


privire pe uşa de la cabină, dar acum Adam era îmbrăcat ca 
un om respectabil. Îi atârnase blugii, cămaşa şi pătura la 
uscat pe o altă sârmă. 

Adam ieşi pe punte ducând o cană şi aparatul de ras. 

— Ti-am scos altă cămaşă uscată, îi spuse, asta are 
nevoie de ceva timp să se usuce. 

Lucy se simţi surprinsă plăcut, dar neştiind dacă era bine 
s-o arate. Această cămaşă era verde închis. Mânecile erau 
scurte, îi veneau până la coate, şi îi acoperea coapsele, dar 
nu mai conta acum pentru că avea lenjeria. 

Adam îi împrumută până şi pieptenul şi se aşeză pe 
punte, pieptănându-şi părul încurcat. Printre bucle, îl urmări 
cum îşi săpuneşte faţa, apoi deschide un briceag de ras. 
Făcu ochii mari urmărind cum Adam mânuia instrumentul 
periculos cu mişcări agile, iuți, pe obraz şi pe gât. În afară 
de tatăl ei Lucy nu mai văzuse un bărbat bărbierindu-se. 
Era ceva intim în a asista la acest ritual; mai intim decât a 
lua micul dejun împreună. Astfel de activităţi matinale 
duceau toate spre o noapte petrecută împreună. 

Adam se spălă pe faţă şi-i surprinse privirea. 

— Poţi să te uiţi cât vrei, nu mă deranjează, zise el 
zâmbind cinic. Te-ai simţit bine, nu? pe râu? 

Lucy roşi. 

— Nu ştiu ce vrei să spui, se bâlbâi încurcată, 
retrăgându-se în cabină, înainte ca el să mai poată spune 
ceva. Dar el nu făcu nicio încercare în acest sens, şi-l auzi 
râzând când începu să verifice motorul pentru a-l porni. Ce 
tip ciudat! De unde ştia că-l urmărise de pe țărm? Dar ea 
nu va recunoaşte. Niciodată! _ 

Se duse să pregătească micul dejun. Incă o zi petrecută 
cu el pe această barcă. Dar curând vor ajunge înapoi la 
civilizaţie şi-şi vor relua viaţa normală. 

Lucy rămase cu aceste gânduri optimiste toată 
dimineaţa. La prânz nu se mai opriră, iar Adam rămase la 
cârmă, pentru ca barca să prindă viteză tot mai mare şi să 


scape din aceste zone sălbatice. Spre seară ajunseseră 
deja. Nu se construise nimic special în acel loc, cu excepţia 
unui ponton. Un apus fantastic colorase cerul într-un 
curcubeu începând de la un portocaliu deschis până la cele 
mai aprinse nuanţe de roşu. Lucy stătea pe copertina 
cabinei gata să sară pe țărm cu odgonul, dar Adam, care 
trase barca foarte aproape, fu nevoit să strige la ea, pentru 
că gândurile ei se aflau în altă parte. 

— Sări! 

Trezită din reverie, Lucy fu chiar să cadă. Dar reuşi apoi 
să coboare pe țărm să ancoreze vasul. 

El opri motorul şi o trimise să pregătească ceva de 
mâncare. 

— Yes, sir! îi răspunse Lucy printre dinţi, dar execută ce i 
se spusese. Era ultima oară când îi pregătea masa acestui 
atotputernic şi atotştiutor Adam MacLean. De mâine, va 
trebui să se controleze. Când va descoperi Felipe ce-i 
făcuse acest Maclean vor urma multe necazuri. Începu să 
scoată dintr-o cutie nişte ghiveci deshidratat. Dar acum 
avea altă problemă; cum să-l găsească pe Felipe? 

Pentru prima oară, Lucy începu să realizeze ce i se 
spusese. Hainele şi banii nu erau probleme majore în 
junglă. Dar cum se va descurca fără aceste două articole în 
oraş? Va depinde în totalitate de el, asta însemnând că va 
merge oriunde îi spunea el şi va face doar ce voia el. 

Turnă nişte apă şi amestecă în acel blestemat de ghiveci 
al lui MacLean. Era clar că n-o va ţine prizonieră. Chiar dacă 
o ura, nu va face acest lucru. 

Dar o voce interioară îi spuse că Adam era foarte bun la 
jocuri murdare. Nu va vrea ca ea să-i facă probleme. Dacă 
nu era prudentă, Sao Marcos se putea transforma într-o 
capcană mai periculoasă decât barca. Cum era mai bine să 
scape? 


Capitolul 6 


Adam luă una din saltelele puse pe jos şi dormi afară în 
noaptea aceea. 

— De ce n-ai făcut asta din prima noapte? îl chestionă ea. 

— Nu-ţi aminteşti că ploua? Atât îi spuse Adam şi plecă, 
lăsându-i plasa de țânțari, iar ea rămase cu ochii aţintiţi în 
tavan ore întregi. Şi avea probleme serioase; de unde să 
facă rost de bani? Unde să stea? Va putea lua legătura cu 
Felipe? Sao Marcos era un oraş mare. Oare şi Felipe locuia 
la un hotel convenţional? Poate se mutase. Păcat că 
mesajul ei despre parcul Kantara nu mai ajunsese la el! 
Felipe era cea mai influentă persoană din ţară când se 
punea problema indienilor sud-americani. Fără ajutorul lui, 
ce putea face ea? Poate era bine să ia legătura cu presa... 
O europeană încearcă să salveze indienii Tukama... şi 
vedea în faţa ochilor titlul articolului. Va trebui să facă 
cercetări să vadă de ce fusese devansată cu un an 
expediţia? Şi de ce fusese desemnat Adam MacLean 
conducător? Şi de ce avea mereu senzaţia că-l mai văzuse 
undeva? Dar dacă încerca să-şi amintească nu trecea mai 
departe de acest loc. Probabil el adormise de mult, dar ea 
nu-şi găsea locul - se întorcea de pe o parte pe alta. De 
fiecare dată când încerca să închidă ochii îşi imagina că el 
este alături, iar trupul i se încălzea la amintirea 
mângâierilor lui. Apoi se întreba unde greşise că lăsase să 
se ajungă în situaţia asta? Fusese ceva complet greşit şi 
plin de vinovăţie, dar de ce totuşi i se păruse incredibil de 
frumos? Adam n-o iubea, nici măcar n-o dorea. Dar cum era 
posibil ca ea să-l dorească? 

O, desigur, nu era aşa. Ce idee prostească! Dădu pătura 
la o parte. Ce rost avea să fie îndrăgostită de cineva care n- 
o dorea? Ce ruşine! Nopțile în junglă erau de obicei umede 
şi reci. Numai dacă ar putea să se ducă pe punte să ia puţin 
aer! Dar Adam se afla acolo, învelit cu o pătură subţire. 


Lucy închise ochii şi lăsă gândurile să rătăcească. Ca în 
vis îl văzu dându-se la o parte pentru a-i face loc şi ei 
alături. Apoi, Adam o săruta pasionat... 

Nu reuşi decât să aţipească, dar în cele din urmă simţi o 
mână pe umăr, scuturând-o. 

Era devreme, abia se luminase. 

— Scoală-te, îi spuse Adam pe un ton dur şi, deşi era 
ceaţă încă, ea putea ghici că era nervos. 

Nu se bărbierise; abia se ridicase din pat şi Lucy avu 
nebuneasca idee de a-şi dori să-l vadă numai ea astfel. 

— Cât timp am? îl întrebă, evitându-i privirea. 

— Jumătate de oră. El o privi pieziş. Te las să strângi aici, 
iar eu mă ocup de lucrurile de afară. 

— O să fac nişte cafea. Vorbele ei îl făcură să se oprească 
în dreptul uşii. Ţi-o aduc după ce mă îmbrac. 

El încuviinţă. 


KKK 


Au mers ore întregi, sau cel puțin Lucy a avut această 
impresie. li curgea transpiraţia pe spate şi pe picioare. 
Servieta lui Adam cântărea o tonă. Ce naiba ducea în ea, 
cărămizi? 

El se opri din nou pentru ca Lucy să-l ajungă din urmă. 

— Nu mai avem mult... douăzeci de minute... 

— Incă douăzeci de minute! exclamă ea. Crezi că am 
putea merge un pic mai încet? El încercase dar nu-i fusese 
uşor să slăbească ritmul. Avea pasul lui natural şi ritmul 
firesc. Şi nu aveau în faţă hăţişuri care să le încetinească 
mersul; se vedea că acesta era traseul oficial al expediției. 

Ajunseră la aeroport cu zece minute înainte de plecarea 
avionului. Lucy se prăbuşi pe pământ, iar Adam îi dădu o 
cană cu apă. Era cam caldă, dar nu conta. Au rămas acolo 
în tăcere, ea din cauza epuizării, până s-a auzit zgomotul 
avionului deasupra copacilor. 


Avionul mic de patru locuri ateriză fără să facă prea mult 
praf. Pe Lucy o uimea întotdeauna cum piloţii brazilieni 
puteau să aterizeze pe astfel de fâşii înguste. Nu exista 
spaţiu pentru o aterizare normală, aşa că de la sute de 
picioare ateriză imediat, ca şi cum ar fi căzut din cer. 
Decolarea a fost şi mai rea. Dar Lucy îşi găsise o metodă de 
supravieţuire; închidea ochii şi se ruga. 

Când avionul se îndreptă spre ei, îşi adunară lucrurile iar 
Adam o luă de braţ, ceea ce ei i s-a părut un gest 
neaşteptat de afecţiune. 

— Uite ce este, Lucy, începu el. Te-am adus până aici 
fără să crâcnesc. Puteam să te las în tabără cu oamenii 
mei. Dar dacă vrei să te duc în continuare, trebuie să 
consimţi... 

— La ce să consimt? strigă ea privindu-l fără să înţeleagă 
mare lucru, din cauza zgomotului. 

— Nu vreau niciun fel de probleme, în avion sau când 
coborâm. Vii cu mine, nu te duci singură nicăieri. Ai înţeles? 

— Când ajung la Sao Marcos o să fac ce cred de cuviinţă, 
zise ea. Motorul se oprise acum, iar elicea încetinea. Intr-un 
minut, pilotul va fi alături de ei şi nu vor mai putea vorbi 
orice. 

— Dacă nu eşti de acord cu ce ţi-am spus rămâi aici, da? 

— Nu cred c-ai face asta. Nu cred că m-ai abandona 
astfel. 

Lucy se uită nervoasă la avion, iar el începu să râdă. 

— Este mâncare de ajuns pe barcă, ai putea supravieţui 
vreo două săptămâni cu ea. De fapt, de ce încerc să te 
conving? Tu nu cauţi decât să-mi faci probleme. 

— De aceea, este cu atât mai bine cu cât scapi mai 
repede de mine. Lasă-mă la San Marcos şi nu mă mai vezi 
vreodată. 

— Nici vorbă! Dacă vii, eşti cu mine, stai unde-ţi spun eu 
să stai. Ce şansă crezi c-ai avea fără haine şi fără bani? 

— Mi-ai putea împrumuta bani. 


— Da, aş putea, zise Adam ridicând din umeri. 

— Dar n-o vei face... încheie ea în locul lui. 

— Ai dreptate, dragă, nu te aştepta la asta! 

— Eşti un... 

— Nu spune ce gândeşti, nu se cuvine. Se uită peste 
capul ei şi văzu pilotul venind. Aşadar, ce alegi? Barca sau 
pe mine? 

Lucyei nu-i trebui mult să se decidă. Oricum, ştia că o 
promisiune smulsă cu forţa, sub presiune, nu trebuia 
respectată. 

— Pe tine, murmură. 

Adam îi dădu drumul la mână, apoi porni cu mâna 
întinsă, zâmbind spre pilot. Se aşeză pe locul copilotului şi- 
şi întinse picioarele lungi în faţă. Scaunul apăsa tare pe 
genunchii Lucy-ei. Era atât de cald în carlingă, iar ora 
prânzului părea atât de îndepărtată. Motorul fusese pornit 
şi palele elicei prindeau viteză. Se ridicară de la sol şi 
zburară peste o lizieră. Avionul urca şi cobora; nu mai era 
mult şi va fi în libertate. Nu ştia sigur cum va scăpa, dar o 
va face... 

La aeroport nu prea avu şansa să scape. Dar era 
impropriu spus aeroport. Au aterizat pe la prânz. 
Petrecuseră patru ore în acea cutie de conserve încinsă. 
Când puse piciorul pe pământ, Lucy nu ştia dacă se va 
putea ţine pe picioare, cu toate astea a trebuit să ajute la 
descărcarea efectivelor lor, apoi să se îndrepte împreună cu 
Adam spre o sală de aşteptare. Pista părea să-i danseze în 
faţa ochilor. Sudoarea îi curgea pe spate, şi-şi simţea 
cămaşa lipită. Poate era un restaurant, unde să poată bea 
un pahar cu apă. Dar aşa ceva nu exista prin această zonă! 

Se aşeză la o masă şi-şi şterse fruntea udă cu dosul 
palmei. Totul era plin de praf. Poate că jungla era mai 
primitivă, dar avea şi părţile ei frumoase, comparat cu sala 
asta de aşteptare care nu avea nimic. 

Adam dispăru într-un birou; părea să cunoască toată 


lumea de acolo, pentru că-l auzi salutându-se cu toţi. 

Realiză brusc că era singură pentru prima oară şi căută 
repede din priviri o posibilitate de scăpare. Dar cum să ia 
un taxi dacă nu avea cu ce să-l plătească? Poate era bine 
să mai pretindă că-l ascultă pe Adam încă un pic, cine ştie 
poate i se ivea o posibilitate. 

A fost o idee bună, pentru că Adam a revenit chiar în 
momentul acela, câtuşi de puţin afectat de căldură. 

— Până scoatem toate astea de aici va veni şi maşina, 
zise el mai mult sau mai puţin în direcţia ei. După ce 
stătuse atât de aproape de el, fu surprinsă să constate cât 
era de mică şi de neînsemnată în comparaţie cu el. 

Veni o maşină mare, neagră, veche, prăfuită, care se 
hurducăia. Lucy se prăbuşi disperată pe bancheta veche de 
piele. Bagajele erau adunate în jurul ei, iar Adam se aşeză 
pe locul pasagerului în faţă. Nimeni nu scoase o vorbă; 
şoferul părea să ştie unde trebuie să-i ducă. 

Lucy se gândise foarte mult la auspiciile sub care 
începuse această expediţie. 

Sao Marcos era chiar aşa cum se aşteptase: cu căldură 
toridă, cu praf, aglomeratie, zgomot, maşini trecând într-o 
direcţie şi în alta. Îşi aminti că citise undeva că oraşul 
apăruse în perioada de înflorire a comerţului cu cauciuc. 
Dar acum clădirile tipic coloniale, care străluciseră cândva 
în culori de roz şi verde arătau urât, erau deteriorate, 
crăpate, neprietenoase; ca o fostă stea de cinema care, 
bătrână fiind se sulemeneşte strident. 

Multe din clădiri fuseseră demolate şi în locul lor 
începuseră să se ridice nişte zgârie-nori, care contrastau 
puternic cu restul oraşului. Toate maşinile luau colţurile cu 
scrâşnet de roţi, de parcă fiecare şofer era pornit pe 
distrugere. 

Adam nu scotea o vorbă. Se aşezase confortabil în 
dreapta şoferului, strivindu-i ei genunchii, dar picioarele 
Lucyei abia atingeau podeaua şi era aruncată de colo colo 


la fiecare intersecţie, când şoferul punea o frână bruscă. 

Ajunseră într-o piaţetă, trecură pe lângă o biserică unde 
băteau clopotele. Femei îmbrăcate în negru priviră curioase 
maşina care le forţase să se retragă din mijlocul drumului. 

Maşina opri în cele din urmă în faţa unei clădiri vechi cu 
nişte steaguri decolorate. 

Adam cobori şi deschise o poartă masivă, iar maşina intră 
pe sub o arcadă sărăcăcioasă într-un ţinut de vis. 

Lucy cobori şi privi vrăjită în jur, uimită că asemenea lux 
putea să existe dincolo de o faţadă obişnuită. Curtea 
interioară era o simfonie de umbre şi lumini; în mijloc, o 
fântână. Un balcon la primul etaj al casei. Ochii nu se 
puteau adapta la contraste. Era ca o închisoare plină de 
mistere. 

Au fost descărcate bagajele şi, slavă Domnului, pentru 
ultima oară, vechiul Sedan a plecat, iar Adam a închis uşile 
cu lumea exterioară. Lucy se gândi că fusese făcută 
prizonieră. Dar nu pentru mult timp! 

— Cred c-au ieşit, zise el venind înapoi spre ea. Lasă-le 
acolo. Vino cu mine să-ţi arăt camera ta. După ce te 
schimbi, o să mâncăm ceva. 

Fusese o dimineaţă foarte lungă, iar ea nu putea să 
scape de aici, fără să-şi facă un plan, aşa că-l urmă pe 
Adam prin casa întunecată. Îi păru elegantă, somptuoasă, 
cu covoare orientale, mobilă sculptată. 

Adam cunoştea bine locul, aşa că nu ezită şi deschise 
câteva uşi. 

— Baia este acolo, îi spuse Adam. Când eşti gata, 
coboară. Dacă nu mă găseşti strigă-mă, într-o casă ca asta 
te pierzi foarte uşor. 

— Este o casă foarte... impozantă, spuse Lucy pierdută, 
ştiind că trebuie să spună ceva. 

A cui era casa? A lui? 

Adam plecă, iar ea se duse la baie. 

Trecuse mult timp de când nu se mai simţise atât de 


curată. Făcu duş, îşi spălă părul, dar numai foamea 
exagerată care o chinuia o făcu să iasă. 

Prosoapele erau moi şi groase. Camera ei era la fel de 
luxoasă. Rămase o vreme, privindu-se în oglindă. Numai 
dacă ar fi avut hainele cu ea, sau măcar bani... dar deodată 
vocile unor nou veniţi o treziră din gânduri. Se duse la 
fereastră şi privi afară. Nu văzu pe nimeni, mai ales pentru 
că balconul îi bloca vederea şi nu văzu decât capota unei 
maşini albe. 

Acum era momentul să dispară. Adam va fi ocupat cu noii 
veniţi, probabil explicându-le prezenţa ei în această casă. 
Dacă nu plecau imediat, probabil le va spune tuturor să n-o 
piardă din priviri. Acum, ori niciodată. Cu inima bătând 
puternic se duse la uşă şi încercă s-o deschidă. 

Şi uşa se deschise, iar coridorul era gol. Se îndreptă spre 
scară în vârful picioarelor. 

Văzu un portret în ulei, care o privea dintr-o ramă 
ornamentală. Coborând scara, Lucy auzi râsete şi clinchet 
de pahare. 

Nu mai era timp să se întrebe dacă o vedea cineva de la 
ferestre. Lipită de pereţi reuşi să iasă afară, fără să fie 
văzută, să înconjoare maşinile, apoi să dispară. A fost de 
fapt foarte uşor, mult prea uşor. A ieşit pe stradă, răsuflând 
uşurată. Reugşise! Era liberă! Şi atunci de ce naiba simţea 
nevoia să se aşeze undeva şi să plângă? 

Drumul spre acea vilă fusese abrupt, aşa că acum trebuia 
să coboare panta aproape în fugă. Curând, începu praful şi 
zgomotul. Văzu depozite, magazine murdare, bărbaţi care o 
priveau. 

În cele din urmă ajunse într-un drum principal şi instinctul 
o orientă spre dreapta. Ce repede eleganța trecea la 
sărăcie aici! 

Pe măsură ce înainta în oraş era tot mai conştientă de 
blugii ei vechi. Găsi un centru turistic şi întrebă unde se 
ţinea Conferinţa pentru Ajutor Internaţional. 


— La hotelul Fortuna. 

Lucy oftă; se dovedi a fi destul de greu de găsit. Desigur, 
i se adresă întrebarea: 

— Doriţi un taxi? 

— Nu, mulţumesc, roşi Lucy, mă duc pe jos şi zâmbi, 
încercând să pară o tipă care vrea să-şi păstreze silueta cu 
orice chip. Dar de acum era ora trei şi nu mâncase decât 
biscuiţi şi puţină carne conservată, ca să nu mai spunem că 
se trezise de la ora cinci dimineaţă. 

Când găsi hotelul în cele din urmă, se îngrijoră. Dacă 
Felipe nu era acolo? Dacă plecase de tot, sau dacă-şi luase 
o zi liberă? Nu-şi imagina că cei de la hotel o vor lăsa să-şi 
petreacă noaptea în hol. Se vor gândi că prin felul în care 
arăta va face hotelul de ruşine. 

— AŞ dori să-l văd pe senhor Ramirez, spuse cu toată 
puterea de convingere pe care credea c-o are. Spuneţi-i că-l 
caută Lucy Blake, este foarte important, adăugă ea când 
recepţionerul ridică receptorul. 

— Camera 362, spuse acesta. Senhor Ramirez a spus că 
vă aşteaptă. 

Chiar aşa de uşor fusese? Liftul? Unde era? Chiar acolo? 

— Dragă Lucy! exclamă acel brazilian înalt, elegant, care 
îi puse mâinile pe umeri şi o sărută pe amândoi obrajii. 

Lucy, la capătul răbdării se prăbuşi la pieptul lui în 
lacrimi. 

Felipe n-o lăsă să scoată o vorbă până n-o aşeză într-un 
fotoliu, într-o încăpere cu aer condiţionat. Era obosită, părul 
îi era dezordonat şi murdar. El păru să observe că era 
moartă de foame şi ceru să i se aducă ceva consistent de 
mâncare. 

— lar acum, spune-mi ce ţi s-a întâmplat? o întrebă cu 
blândeţe. Uite, spuse el oferindu-i un pachet cu şerveţele. 
Nu poate fi chiar aşa de grav... 

— Ba da, şi vei afla imediat, zise Lucy. Şi începu să-i 
povestească pe îndelete toată povestea. A început cu un 


mesaj radio de la Park. Auziseră că vine o expediţie pe 
drumul nostru, chiar prin teritoriul unde vânează Tukama, 
se construieşte un alt drum important! Lucy ridică vocea 
indignată. Şi nu anul viitor, ci chiar acum! Şi tu nu erai 
acolo, iar eu n-am ştiut ce să fac. Mi-au spus că eşti aici, la 
această conferinţă. Am încercat să-l opresc pe acest Adam 
Maclean. l-am explicat totul cu sinceritate. Nu i-a păsat, nici 
nu m-a ascultat. Nu aveam altă soluţie decât să vin aici, să 
te caut. Îl vei opri, nu-i aşa? Cei care gândesc ca el ar 
trebuie închişi. Deodată, Lucy se opri brusc. Felipe o privea 
într-un fel anume. Era un bărbat foarte atrăgător pentru 
vârsta lui. 

— Nu-mi place ce aud, Lucy. El se ridică şi se duse să 
deschidă uşa. Nu am fost înştiinţat de ce se întâmplă, 
continuă el să-i vorbească Lucyei peste capul chelnerului 
care-i adusese mâncarea. Mi s-a spus ceva despre 
modificarea unui traseu, dar că nu erau hotărâți... Felipe 
era chiar afectat de ce aflase. Îşi dedicase întreaga viaţă 
ajutorării indienilor sud-americani. Acum se confrunta cu 
situaţii grele şi inedite, prin care acestora li se luau 
pământurile. 

Felipe ridică receptorul şi-i făcu semn Lucyei să înceapă 
să mănânce. 

— Cum ai spus că-l cheamă pe conducătorul expediției? o 
întrebă el, înainte de a începe să formeze numărul. 

— Adam MacLean. 

Spre uimirea ei, Felipe lăsă receptorul jos. 

— E aici, în Brazilia? Lucy încuviinţă. 

— L-ai cunoscut? îl întrebă Lucy. 

Felipe începu să străbată încăperea cu paşi mari. 

— Toată lumea îl cunoaşte pe Adam. Este un cunoscut 
explorator, autor de cărţi de specialitate. Membru al 
Societăţii geografice. Nu se poate să nu-i fi văzut 
documentarele la televiziune. Felipe o privi ciudat. El a 
venit aici la înfiinţarea Rezervaţiei Naturale. Apoi a fost 


plecat câţiva ani în Tailanda, să prospecteze locul pentru 
ridicarea unui baraj. 

Fu rândul Lucyei să-l privească uimită şi să nu mai 
înţeleagă nimic. Acum îi era clar de unde-l cunoştea pe 
Adam. 

— A terminat anul trecut un proiect de reabilitare a 
Nilului? Când Felipe confirmă, ea tresări realizând brusc cu 
cine se lupta. Adam Maclean. Cunoscut în toată lumea! 

— Ar fi mai bine să-mi spui toate amănuntele, începu 
Felipe aşezându-se pentru a o asculta. 

Şi ea îi povesti tot ce se întâmplase de când îl întâlnise 
pe Adam Maclean. 

Cum reuşise să-l convingă s-o aducă până la Sao Marcos; 
despre călătoria cu barca acestuia, sau mă rog, mare parte 
din cele întâmplate. Şi îi spuse foarte pe scurt despre 
sosirea în oraş. 

— Să înţeleg că el nu ştie că eşti aici la hotelul meu? o 
întrebă Felipe, simțind că era mai mult decât ce-i spusese 
ea în cuvinte. Lucy scutură din cap, continuând să 
ciugulească din mâncare. 

— Dar cum ai ajuns aici? o întrebă el. Unde locuieşti? Ea 
oftă şi lăsă jos furculiţa şi cuțitul. 

— Lucrurile stau cam aşa, Felipe, zise ea, relatându-i 
despre ameninţarea lui Adam MacLean, despre felul în care 
fugise din vilă, iar când termină citi dezaprobarea în ochii 
lui negri. 

Felipe ridică receptorul şi întrebă la recepţie dacă aveau 
vreo cameră liberă. 

— Din cauza acestei conferinţe, se consideră că hotelul 
este plin, dar mă vor suna imediat să-mi spună. Apoi scoase 
câteva bancnote din portofel şi le puse pe masă. După cete 
odihneşti, du-te să-ţi cumperi ceea ce-ţi trebuie. Rochii, mai 
ales una pentru cina de diseară, în care să arăţi grozav. Vei 
cina cu mine. 

— Felipe, eşti un înger! exclamă Lucy. Se ridică, străbătu 


încăperea şi-l sărută pe obraz. Ţi-i returnez imediat ce-mi 
recapăt carnetul de cecuri. 

El oftă îndepărtând-o. 

— Păcat că-mi aminteşti aşa de mult de fiica mea. 

Lucy îi zâmbi. În clipa aceea, sună telefonul. Era recepţia, 
care-l informa că-i găsiseră Lucyei o cămăruţă. 

— Nu contează cât este de mică, mă voi simţi în 
siguranţă aici. Îţi mulţumesc, Felipe, adăugă ea, iar Felipe o 
privi puţin intrigat. 

Băură cafeaua împreună, iar Lucy se simţi oarecum 
reconfortată. Când Felipe termină informaţiile despre 
conferinţă, Lucy se simţea în stare să colinde oraşul după 
cumpărături. Începuse să se relaxeze. Greutatea nu se mai 
afla acum pe umerii ei. lar dacă exista cineva care putea să 
anuleze expediţia lui Adam, acela era Felipe. 

Îşi puse banii în buzunarul blugilor. 

— La ce oră va fi cina? îl întrebă. Pe la nouă? 

Felipe încuviinţă şi se ridică s-o conducă. Îl aşteptau 
multe probleme în orele următoare. 

Era momentul ca Adam MacLean să înveţe că nu era 
Dumnezeu şi că nu putea să facă orice. Acum când era mai 
relaxată, Lucy îşi aminti că văzuse o expoziţie de carte la 
Londra în care se aflau multe din cărţile lui. Dar asta nu-i 
dădea dreptul să distrugă. 

Indienii trebuia protejaţi; de progres, de civilizaţie, şi de 
Adam MacLean. 

Liftul o duse la parter, unde funcţiona aerul condiţionat. 
Lucy se înfioră la gândul că trebuia să iasă în căldura toridă 
de afară. De cum ieşi, se confruntă cu maşini care claxonau 
şi puneau frână scrâşnind din roţi, trecători care păreau că 
nu ştiu încotro se îndreaptă. Acum, Lucy era liberă, avea un 
prieten care-i oferise adăpost şi bani. 

Era timpul să se bucure de acest moment şi să-l dea 
uitării pe Adam MacLean. 

Găsi un magazin universal de unde-şi cumpără o fustă de 


bumbac şi câteva tricouri. Se schimbă în cabină, iar blugii şi 
cămaşa le aruncă la coşul de gunoi. Acum arăta ca o 
persoană respectabilă. 

Răsuflă uşurată, fiind sigură că Adam n-o va căuta. Dar 
cu Adam nu se ştia niciodată... 

Îşi cumpără lucruri obişnuite pentru o femeie; pieptene, 
perie, articole de toaletă. Găsi o pereche de sandale 
elegante cu toc înalt, de seară. Oftă mulţumită. Era 
momentul să-şi caute o rochie elegantă de seară. 

Femeile braziliene erau renumite pentru frumuseţea lor; 
înalte, zvelte, cu figuri grozav de frumoase şi se simţea 
mereu pusă în inferioritate în prezenţa lor. Pe lângă ele, 
Lucy se simţea mică, palidă, insignifiantă. Dar apoi se 
consolă că ea era minionă, feminină. In cele din urmă văzu 
ceea ce căuta; o rochie cu bretele de mărgele, cu un 
decolteu adânc. Culoarea era superbă, acvamarin. 

Era foarte fericită când cobora scările spre parter. Dar îşi 
aminti că nu avea o poşetă potrivită. Şi astfel gama 
cumpărăturilor se lărgi; luă un ruj, nişte ojă şi un flacon mic 
de parfum. 

Era încărcată cu pachete şi pacheţele; abia mai mergea. 
Se gândi să cheme un taxi; şoferul o duse la hotel vorbind 
tot timpul cu exuberanţa caracteristică locuitorilor oraşului 
Sao Marcos, dar de data asta nu-i mai păsă. 

Abia aştepta să facă o baie reconfortantă şi să ia cina cu 
Felipe. 

Îşi luă cheia de la recepţie şi află acolo că senhor Ramirez 
o aştepta în hol. Recepţionerul îi arătă chiar şi locul în care 
se afla acesta. 

Îl zări pe Felipe într-un colţ retras, iar el se ridică la 
apropierea ei. Dar când veni mai aproape, Lucy observă că 
se mai afla şi altcineva cu el; cineva pe care nu-l putuse 
vedea de prima oară, fiind ascuns de un palmier gigantic. 
Se opri fulgerată şi inima încetă să-i bată. Era Adam 
MacLean. Felipe o trădase. 


Capitolul 7 


— Este în ordine, draga mea, nu te teme, te rog să te 
apropii. Felipe o luă de braţ şi o conduse spre scaun. Ea se 
aşeză pe marginea acestuia, de parcă se pregătea să fugă 
la prima mişcare. Se temea? Ce-i spusese oare Adam? 

Privi spre el dincolo de măsuţa de sticlă, şi ura ei răzbătu 
din priviri. Cu toate astea, Lucy era satisfăcută; scăpase de 
el, iar lui nu-i convenea asta. Poate că pe Felipe reuşise să-l 
păcălească, dar pe ea nu va mai reuşi. 

Domnea o atmosferă de ostilitate între ei. Adam o 
inspectă imediat din priviri; fusta de bumbac care-i punea 
în evidenţă gleznele fine, tricoul elegant, dar şi cutia în care 
se afla rochia ei de lux. 

ÎI privi pe Felipe, apoi din nou pe Lucy. 

Făcu un gest de om dezgustat şi Lucy îl înţelese imediat: 

Adam credea că Felipe i-a făcut cadouri. Că era amanta 
lui. Dar nu mai conta acum; Adam putea să creadă ce voia! 
Se aşeză mai comod, picior peste picior, şi asistă la discuţia 
celor doi. 

— Nu aveai de unde să ştii, zise Felipe, apoi mai sorbi din 
paharul de Campari. Se întoarse spre Lucy; am discutat 
mult cu Adam. El s-a oferit voluntar să conducă această 
expediţie, să încerce să scurteze traseul pe ruta nordică. 
Autorităţile au vrut să vină cu drumul pe altă cale, chiar 
prin parc, să-l taie în două... 

Lucy sorbi din paharul ei privindu-l pe Felipe. 

— Sunt sigură că ai dreptate, dragul meu, dar vom 
discuta toate acestea la cină. 

ÎI privi languros pe Felipe, care nu mai înţelegea nimic, 
dar fiind o persoană mult prea civilizată, nu se trădă în 
vreun fel. 

— Ai găsit ce voiai? o întrebă el privind-o admirativ. 

— Am găsit o rochie superbă; şi ţie o să-ţi placă. Cu 
coada ochiului îl vedea pe Adam cum mocneşte în locul 


său. 

Sorbi din băutură, ştiind că o apucase pe un drum 
periculos, dar se simţea aer de distracţie în atmosferă şi se 
bucură că putea conduce în această situaţie şi nu se mai 
lăsa condusă. 

Cei doi bărbaţi începură să discute detalii. Ce uşor îl 
cucerise Adam pe Felipe! îl urmări printre gene pe Adam. 
Ce diferit arăta acum; distant, îmbrăcat într-un costum bej 
deschis, cămaşă de mătase şi cravată maro. Croiala 
expertă a costumului îi accentua trupul perfect. 

Dacă Felipe era captivat de felul lui de a fi, poziţia lui în 
cadrul Societăţii Geografice, asta era problema lui. Dar 
pentru ea Adam MacLean nu era decât un aventurier dur, 
fără scrupule. Atât, şi nimic mai mult. 

Lucy îşi termină băutura. 

Felipe îi zâmbi. 

— Mai doreşti ceva de băut? 

— Nu, mulţumesc, dragul meu, răspunse ea şi observă că 
vorbele ei ajunseră exact unde voia; Adam părea că-şi 
pierde minţile. 

— Eu plec, spuse el, şi se ridică brusc, cu chipul rigid şi o 
lucire ciudată în priviri. 

Ne vedem mâine, îi spuse lui Felipe, iar ea abia se opri să 
nu pufnească în râs. 

Apoi Adam plecă şi încăperea păru dintr-odată goală fără 
el. 

Îl urmări cum îşi croieşte drum cu îndemânare printre 
scaune. 

Femeile întorceau capul după el, pentru că eclipsa orice 
bărbat. 

— Ce-a fost asta? o întrebă Felipe, cu îngrijorare 
părintească. Ea încercă să-i zâmbească. 

— Mulţumesc că nu m-ai trădat. Este o poveste lungă, 
dar acum s-a terminat. Vino, zise ea, să duc toate 
cumpărăturile sus; speram să mă odihnesc un pic înainte 


de cină. 

— Dacă doreşti să anulezi invitaţia mea, dacă eşti 
obosită... 

— Nu sunt obosită. 

Lucy voia să afle ce spusese Adam şi acesta era 
momentul. 

— Lucy, a trebuit să-l sun, să văd ce pune la cale. 

O ajută să ridice toate pachetele, apoi trase un scaun din 
calea ei pentru a se putea strecura mai uşor. 

— Nu mi-am dat seama că ştii unde să-l găseşti, spuse 
ea, şi fu rândul ei să fie privită apreciativ de la mese. După 
trei luni petrecute în junglă, nu mai ştia cum este să fii 
admirată! 

— ÎI cunosc pe Adam de foarte mult timp, îi explică 
Felipe. Îţi povestesc totul la cină, adăugă el, ducându-i 
pachetele la lift. Păcat, spuse Felipe când intrară în lift, că- 
mi aminteşti aşa de mult de fiica mea. 

Lucy mai râdea încă şi intră în camera ei. 

Cina a fost un adevărat succes. Rochia arăta chiar mai 
bine decât şi-a închipuit când o cumpărase. li punea în 
valoare culoarea pielii. 

Îşi spălase părul şi de data asta îl uscase şi-l netezise cu 
peria. Se rujase, avea un chip sănătos, strălucitor, pus în 
valoare de soarele junglei. Se parfumase discret. Când 
termină, se întrebă dacă nu cumva era prea aranjată pentru 
o cină în restaurant. 

Când Felipe veni s-o ia, o privi uluit: 

— Nu mai semeni deloc cu fiica mea. 

Lucy îl privi şi ea din cap până în picioare; era un bărbat 
prezentabil, elegant. Arăta extraordinar în frac alb, care 
contrasta cu tenul lui măsliniu. Da, îşi spuse Lucy, după ce-l 
luă de braţ; era bine că se aranjase astfel. 

Felipe alesese un restaurant aflat pe o colină, de unde se 
vedea panorama oraşului. 

Felipe era un companion fermecător; nimeni n-ar fi spus 


că era acel medic de la Kantara Park, care rezolva toate 
problemele legate de această regiune, care muncea din zori 
până în noapte. Era dedicat vieţii indienilor. Lucy stătuse o 
săptămână la Kantara Park, înainte de a se muta în tribul 
Tukama. 

Într-o seară, Felipe îi explicase cum se destrămase 
mariajul său, din cauza neajunsurilor provocate de viaţa în 
junglă. Soţia lui se întorsese la Rio. 

Acum, Felipe trăia o viaţă izolată, cu excepţia acelor 
ocazii când era chemat în oraş la vreo conferinţă, cum era 
acum. Hotelurile în care locuia şi sălile de şedinţă erau pline 
de femei carieriste, care abia aşteptau o aventură cu un 
bărbat atrăgător ca Felipe. Şi cine le putea învinui pentru 
asta? Lucy n-o făcea. Dacă ar fi fost măcar cu zece ani mai 
în vârstă, l-ar fi luat în serios pe Felipe. 

Discutară mult la primul fel. Apoi, Felipe luă o gură de vin 
şi o privi foarte serios: 

— Poate acum vrei să asculţi ce am de spus despre Adam 
MacLean. 

Lucy încercă să nu pară prea dornică de informații. 

— Ştii că executarea drumului a fost planificată pentru 
anul viitor. Ea încuviinţă. Intenţionau să-l construiască prin 
partea de nord, aşa cum i-am sfătuit s-o facă, deşi terenul 
este mai accidentat şi expediţia ar fi costat mai mult. 

Felipe o lăsă în aşteptare şi termină ce avea în farfurie, 
iar Lucy făcu un efort să aştepte liniştită. Dar apoi 
autorităţile braziliene au început să se răzgândească, îi 
explică el atent. Costurile au explodat, iar expediţia nici nu 
începuse. A venit propunerea de a face drumul prin partea 
de sud, chiar prin Park. Aici făcu o pauză cam lungă. 

— Şi ce rol are Adam MacLean în toate astea? 

— El a spus că s-ar putea face drumul prin partea de nord 
a râului, dar a fost singurul care şi-a asumat răspunderea 
pentru un asemenea act. A umblat destul prin aceste 
teritorii şi le cunoaşte foarte bine, după cum ţi-am mai 


spus. 

— lar Brazilia şi-a schimbat hotărârea chiar aşa? zise 
Lucy destul de sceptică. Pe ţine de ce nu te-au informat? 

— Nu m-a informat nimeni de schimbare, zise Felipe. 
Lucy îl privi uimită, iar el continuă: 

— Guvernul nu vrea să finanţeze această aventură, cum 
o numesc ei, decât dacă Maclean construieşte pe unde vor 
ei. 

Lucy făcu ochii mari. 

— Adevărat? 

— Exact. Felipe era sigur acum c-o impresionase. Din 
acest motiv totul este neclar. MacLean şi-a ales singur 
echipa, din oameni pentru care garantează. A trebuit să 
vină aici cu un an mai devreme, pentru că anul viitor... 

— Da, mi-ai spus Tailanda, barajul... îi aminti ea. Lucy 
lăsă jos furculiţa şi cuțitul. Brusc, nu-i mai era foame. 

— De asta n-a vrut să vii aici să faci probleme, îi spuse 
Felipe cu delicateţe. 

— Putea să-mi spună! 

— N-a crezut că-l vei asculta. Se făcu tăcere câteva clipe, 
dar apoi le-a fost adus cel de al doilea fel de mâncare. 

— Ce vei face acum? o întrebă Felipe. 

— Adică, dacă o să mă duc înapoi în sat, să-i ajut să se 
mute? Felipe încuviinţă. Lucy ridică din umeri. Nu ştiu. Este 
descurajant. Deşi nu înţeleg de ce trebuie să acceptăm 
planurile lor. Se vede că aveţi de ales între două rele. 
Dumnezeule, nu sunt şi aşa destule probleme? îmi pare rău, 
Felipe. Lucy făcu pauză, luă o înghiţitură de apă. Imi pare 
rău, dar tot nu înţeleg. Cred că Adam MacLean mai ascunde 
unele lucruri şi de aceea nu mi se pare logic ce spune. 

Felipe rămase aparent impasibil, dar gândurile lui zburau 
în multe direcţii. 

— Sper că vei aştepta, nu? Că nu vei lua decizii pripite? 
Ea încuviinţă, lucru care păru să-l mulţumească pe Felipe. 

— Sunt sigur că vei proceda aşa cum trebuie, murmură 


el, luându-i mâna şi sărutând-o. 

— Voi face ce-mi ceri, zise ea zâmbind. 

— iți mulţumesc, Lucy, spuse el, sărutându-i mâna încă o 
dată, chiar când Adam Maclean îşi făcu apariţia în 
restaurant. 

Ochii lui o fixară pe Lucy, aşa cum acul este atras de un 
magnet. Apoi i se adresă unui chelner, privind mereu prin 
restaurant de parcă ar fi căutat pe cineva, iar ei inima 
începu să-i bată mai puternic. 

— Lumea este mică, zise Felipe urmărindu-i privirea. Îi 
strânse mâna, apoi o eliberă. lar acum, draga mea, dacă 
doreşti o cafea, sau poate un lichior. 

Asta îi făcu să nu vorbească decât după ce chelnerul 
plecă. Când Adam se întoarse din nou spre ea, Lucy îşi 
revenise complet. 

— Carmen Mendoza, începu el, pentru ca să nu i se pună 
întrebări despre femeia extraordinar de frumoasă cu care 
se afla Adam. Senhora Mendoza e văduvă. 

— A ei era vila la care m-a dus MacLean, unde stă şi 
acum? întrebă Lucy simțind că ochii îi vor fi invadaţi de 
lacrimi. 

Felipe încuviinţă. 

— Este o femeie foarte bogată, care face multe afaceri. 
Nu m-ar mira dacă vreuna din companiile ei ar acoperi 
cheltuielile expediției. 

— Inţelesesem că este o afacere privată... 

— O, da, draga mea, foarte privată... Lucy îi evită 
privirea. 

— Presupun, începu Lucy încet, că dacă ai fi o femeie de 
afaceri şi ai fi participat la drumul cel nou, când se dezvoltă 
zona ai avea o situaţie privilegiată şi ai putea face afaceri şi 
mai profitabile. 

Felipe zâmbi. 

— Cred că ai dreptate. 

— Să fii sigur că am! Dacă nu s-ar fi aflat într-un 


restaurant, Lucy ar fi lovit cu pumul în masă de indignare. 
De asta s-a grăbit Maclean să preia expediţia. 

Nu-i pasă de indieni sau de Parcul tău. Umblă după bani 
câştigaţi uşor... 

— Uşor? o întrerupse Felipe. 

— Mă rog, profitabil, oricum. 

— Bănuiesc că ai dreptate, spuse Felipe zâmbind într-un 
fel anume, cu o lumină ciudată în priviri. 

Draga mea, îi spuse el, te simţi bine aici, sau vrei să bem 
cafeaua pe terasă? 

Lucy văzuse destul pentru o singură zi, şi ar fi vrut să 
iasă pe terasă, însă nu ştia cum să treacă pe lângă masa lui 
Adam Maclean. 

Când ajunseră în dreptul lui Adam, acesta se ridică, cu 
chipul întunecat şi crispat, cu un foc ciudat în priviri. Îi 
salută scurt, dar nu apucă să facă prezentările. 

— Felipe, dragul meu, nici n-am ştiut că te afli în oraş. 
Senhora Mendoza îi întinse o mână încărcată de bijuterii, pe 
care el o luă şi o sărută. 

— Carmen, draga mea, eşti mai frumoasă ca oricând! 
Lucy îl aprobă. 

Doamna avea chipul, hainele şi aerul unei femei pline de 
bani. Felul ei de a fi se datora unei existenţe fără grija zilei 
de mâine şi unei supradimensiuni pe care Dumnezeu pare 
s-o fi atribuit braziliencelor cu stare şi poziţie socială. 

Avea în jur de treizeci de ani, sprâncenele arcuite, 
structură osoasă specială, rafinată. Părul negru, extrem de 
bogat ridicat la spate, prins într-un ac cu diamant, apoi 
lăsat liber pe umeri. Rochie neagră cu un decolteu indecent 
ar fi spus Lucy, dar fiind o femeie foarte senzuală, era 
singurul lucru pe care-l putea purta. 

— Când vii să mă vezi? continuă ea în portugheză. Felipe 
începu să râdă. 

— Am crezut că eşti mult prea ocupată ca să-ţi mai pese 
de mine, îi răspunse el în engleză, iar ea zâmbi 


răspunzându-i că oricât ar fi fost de ocupată, tot şi-ar face 
timp pentru el. 

Apoi, ochii ei negri frumoşi poposiră asupra Lucyei. 

— Ea este Lucy Blake. 

Făcu prezentările. Cele două femei îşi înclinară capetele 
în semn de salut. 

— Sper că vă place Brazilia, spuse senhora Mendoza. 

— Foarte mult, răspunse Lucy, simțind ochii lui Adam 
cum o ardeau. Lucy observă că Adam strânge în palmă 
şervetul de lângă farfuria sa. Oare realiza că Lucy începuse 
să descopere adevărul despre planurile sale? 

— Ai primit invitaţie la recepţia de mâine? continuă 
Carmen Mendoza, revenind asupra lui Felipe. Vei veni? 
Adică, veţi veni? se corectă ea. 

Vin toţi cunoscuţii, va fi o distracţie grozavă! 

Presa! Ochii Lucyei începură să strălucească. Aceasta era 
şansa ei să-l demaşte pe Adam MacLean, pentru că era un 
aventurier. 

Felipe acceptă invitaţia bucuros, fixară ora şi locul, iar 
Adam murmură doar „la revedere”. Dar a trebuit să se 
oprească, pentru că un chelner venea cu un platou cu 
clătite flambate şi o auziră pe Carmen: 

— Aşadar, asta era micuța misionară. 

— Misionară? Dar înainte ca Lucy să poată riposta, Felipe 
o luă de braţ şi o conduse spre ieşire. 

— Te rog stai aici ca să-ţi revii, îi spuse el oferindu-i un 
scaun pe terasă. 

— Să-mi revin? Nu este cazul, răspunse ea, scuturând 
violent din cap. Dar te rog să nu-mi mai pomeneşti 
vreodată despre acest Adam MacLean. 

— Sigur că nu, draga mea, nici nu m-am gândit s-o fac. 
Lucy era sigură că minţea. 

— A, iată, a sosit şi cafeaua. Doreşti şi un brandy? Te va 
face să te simţi mai bine. 

Bărbaţii! Toţi sunt la fel. 


Se întoarseră destul de târziu la hotel. Era trecut de ora 
unu şi cum Lucy se sculase de la cinci dimineaţa, abia se 
mai ţinea pe picioare. 

Felipe o conduse până la uşa camerei, apoi o sărută pe 
frunte şi-i ură noapte bună. 

— Să dormi mai mult mâine dimineaţă, îi sugeră el. 

— La ce oră este recepţia dată de presă? Nu-şi amintea 
ce i se spusese în restaurant. 

— Devreme, pe la şapte. Este ultima zi a convenției, aşa 
că voi fi ocupat până atunci. Odihneşte-te, Lucy. Felipe avu 
bunul simţ să-i spună că arăta de parcă ar fi avut nevoie de 
odihnă. 

Rămasă singură în cele din urmă, Lucy se prăbuşi pe pat 
şi rămase aşa privind spre tavan. Ce zi avusese! Dar ce 
seară! 

Cel puţin scăpase cu bine din ghearele lui Adam 
MacLean. Dar lasciva Carmen Mendoza? Ea nu scăpase de 
el şi nici nu arăta c-ar dori asta. 

Lucy se dezbrăcă cu gândul la Adam şi la frumoasa 
Carmen Mendoza. După recepţie se vor întoarce în vila ei. 
Lucy, chiar dacă era virgină, nu era o naivă. Carmen era 
desigur femeia cu care Adam voia să se trezească 
dimineaţa. Cu ea nu trebuia să fie atent. 

Deodată, nu mai simţi de loc oboseala, ci se înfurie. Făcu 
un duş prelungit. 

Nu putea să concureze cu o asemenea femeie. Nu avea 
cum să fie pe placul lui Adam. 

Se şterse bine cu prosopul şi pe măsură ce o făcu se 
înfurie tot mai tare. Aerul condiţionat nu mai făcea faţă şi în 
cameră era imposibil de cald. 

Se întinse pe pat, fără a se acoperi. 

De ce-şi mai făcea acum probleme în privinţa lui Adam? 
De ce simţea o durere de inimă? Nu cu el venise ea în 
Brazilia să se lupte? Cum putuse să se îndrăgostească de 
un bărbat care reprezenta duşmanul? 


Sună telefonul. 

— Alo? 

— Lucy? 

Era Adam! Lucy se trezi instantaneu. 

— Ce doreşti? 

— Vreau să-ţi vorbesc. 

— Eu nu am ce să discut cu tine, domnule MacLean. Și 
atunci, de ce simţea un nod în stomac? 

— Nu trebuie să spui nimic, doar să mă asculţi. 

— Nu! Lucy trânti receptorul. 

Îi va da o lecţie. Nu era o oră la care să poată suna la 
telefon. Dar unde era Carmen? 

Telefonul sună din nou. O dată de două ori... 

Lucy răspunse la telefon, neştiind ce va crede telefonista 
hotelului despre ea. 

— Te-aş ruga să nu-mi trânteşti telefonul, îi spuse el 
înainte ca Lucy să apuce să scoată vreo vorbă. 

Vin să te iau într-o oră. 

— Să mă iei? Nu merg nicăieri cu tine, îi spuse ea repezit. 

— Fii gata. 

Dacă nu eşti în hol, vin eu să te iau. Cu acestea, Adam îi 
închise telefonul. 

Nu se va duce. Adam nu va avea ce să facă. Aşa că 
rămase întinsă pe pat pe când minutele treceau. Dar apoi 
se gândi la tot scandalul pe care-l va face în hotel. Cam fără 
chef se ridică, făcu încă un duş şi se îmbrăcă în fusta pe 
care abia o cumpărase. 

Dar unde voia s-o ducă Adam? Pentru siguranţă îi lăsă un 
mesaj lui Felipe la recepţie. 

— lar dacă domnul MacLean întreabă de mine, spune-i că 
iau micul dejun. Lăsă cheia la recepţie cu un gest 
semnificativ. Recepţionista înţelese. 

— Nu divulgăm numerele camerelor, miss Blake, îi spuse 
tânăra. 

La ora nouă fix, Adam intră în restaurant, arătând teribil 


de bine; era îmbrăcat sport, în blugi şi cămaşă cu mânecă 
scurtă. 

Lucy întârziase destul ca să-şi bea sucul de portocale şi 
cafeaua. 

— Vrei să bei cafea? îl întrebă ea din politeţe, iar el ştiu 
că îl întrebase doar de formă. 

Se aşeză în faţa ei, privind-o lung, observând că era 
odihnită şi că avea un aer foarte proaspăt. 

li privi buclele blonde, apoi privirea lui cobori spre tricoul 
pe care-l purta în acea dimineaţă, care avea câţiva nasturi 
descheiaţi provocator. 

Se vedea că-i place ce avea în faţa ochilor, deşi se 
străduia să nu lase să se vadă. Apoi, chipul lui căpătă un 
aer dispreţuitor. 

— Am două ore la dispoziţie. Trebuie să-ţi arăt ceva. Aş 
vrea să renunţi la cafea. 

— De ce aş face un pas în afara acestui hotel alături de 
tine? De unde să ştiu dacă pot avea încredere? 

— Nu poţi avea încredere în mine. O privi lung din nou, 
ceea ce ei îi făcu inima să-i bată mai tare. De ce o afecta 
atât de mult prezenţa acestui bărbat? 

— Oricum, continuă el, vei veni cu mine. Dacă nu vii, te 
iau pe sus şi tot te scot de aici. Poţi să ţipi, să strigi, să mă 
loveşti, nu mă deranjează. 

Ea strânse în mâini şervetul de masă, apoi îl aruncă 
deoparte cu furie. 

— Dacă vrei să-mi vorbeşti de drumul cel nou, nu te mai 
obosi; a făcut-o Felipe deja. 

— Sunt sigur c-a făcut-o, răspunse Adam. 

— Mi-a spus şi de celelalte mici afaceri ale tale. Nu 
trebuie să-mi explici cum merg acestea. Un mic ajutor 
financiar, un drum împins pe unde vrei tu să ajungă. Aşa se 
fac averile. 

— Te rog să te ridici imediat de aici! Adam sărise indignat 
în picioare. 


— Sigur că da. Lucy i se alătură simțind cum o cuprinde 
mânia. Cu toate acestea voia să pară calmă şi controlată. 

Adam o conduse la maşina care aştepta afară; era 
Mercedesul alb, pe care-l văzuse la vilă. Îi deschise portiera 
şi ea se aşeză pe locul pasagerului. 

Lucy îl studie cum conducea maşina ca un şofer italian de 
raliu, maşina fiind modul în care-şi expunea virilitatea şi 
puterea. Încercă să nu se lase impresionată, dar îi era greu 
să-şi ia privirea de pe profilul lui puternic şi dinamic. 

Trecură prin centrul comercial al oraşului, apoi clădirile 
deveniră mai vechi şi mai dărăpănate. Unde o ducea oare? 
Ce se va întâmpla? 

In cele din urmă, Adam opri în faţa unui garaj, cu un 
scrâşnet de roţi. Nu-şi spuseseră niciun cuvânt de când 
ieşiseră din hotel. 

El cobori şi dispăru într-o clădire. Lucy se uită în jur; deo 
parte şi de alta a drumului erau nişte pancarte, de pe care 
se cojise culoarea. La colţul străzii erau un garaj, unde se 
schimba roata unui camion vechi. Cei doi mecanici se 
opriseră s-o privească. 

Lucy se întoarse cu spatele, dorindu-şi să fi avut nişte 
ochelari de soare, în spatele cărora să se ascundă. Părea că 
atrage toate privirile în acea maşină luxoasă, cu hainele ei 
noi. Se gândi ce putea face dacă vreunul din acei indivizi 
venea la ea. Să claxoneze? Adam trebuia s-o audă! 

Când se întoarse, îl văzu vorbind cu o persoană, apoi veni 
direct spre ea cu paşii lui mari. 

— Coboară! 


Capitolul 8 


Când Adam o scoase din maşină, încercă să protesteze. 

— Nu vreau să merg nicăieri... unde este locul ăla? 

— Nu este prea plăcut, nu? încuie maşina şi porni înainte. 
Lucy, cu tocurile foarte înalte nu se putea ţine după el, aşa 
că, fără să vrea, îl apucă de braţ. 

— Aşteaptă-mă şi mergi mai încet! îl rugă ea. Se aflau pe 
un drum plin de praf şi de gropi, cu case dărăpănate de-o 
parte şi de alta. Copiii de pe drum erau murdari, zdrenţuiţi, 
cu ochii mari, privindu-i ciudat când treceau pe lângă ei. 
Drumul începu să urce. La un moment dat, şi casele 
dispărură şi în locul lor văzu nişte colibe din care ieşea fum. 
Astfel, realiză că şi acolo trăiau oameni. 

— Ai văzut vreodată o favela? o întrebă Adam. Cred că 
nu, adăugă el când Lucy scutură din cap. 

O suburbie nu este tocmai plăcută vederii nicăieri în 
lume. 

— Presupun că tu le-ai văzut pe toate. 

— Am văzut destule, replică el scurt. 

Colibele aflate în faţa lor erau dezolante. Se vedea şi se 
simţea sărăcia lucie. Lucy nu provenea dintr-o familie 
bogată, dar avuseseră întotdeauna o casă confortabilă, 
vacanțe la mare. Mâncarea li se servea la orele stabilite, li 
se schimbau hainele destul de des, unele chiar elegante. 
Toate aceste imagini trecură rapid prin mintea ei şi pentru 
prima oară parcă se simţi stânjenită că era o tânără bine 
dezvoltată, că purta haine de firmă, că era coafată. 

Copiii alergau spre ei, se adunau ciorchini în jurul lor, cu 
mâinile întinse. Era sigură că Adam le va da bani, dar el o 
strânse de braţ şi-şi continuară drumul. Femei întunecate la 
faţă, nu cu mult mai mari ca ea, o priveau cu ochi ostili. Un 
bătrân aflat în faţa unei colibe, scuipă în faţa lor 
dispreţuitor. Nu era deloc plăcut drumul prin acea favela, 
dar el continuă s-o târască după el. 


La un moment dat, apăru un câine aflat la umbra unui 
copac cu o rană mare pe spate. Lucy vru să se ducă spre el, 
dar Adam o trase de mână. 

— Să nu faci imprudenţa! 

Lucy izbucni în lacrimi. Era prea mult pentru ea. De ce o 
adusese până aici? 

— Am văzut de ajuns, începu ea. Te rog să mă duci 
înapoi. 

El păru să se gândească înainte de a se întoarce. 

Le-a luat zece minute să ajungă înapoi la maşină, alte 
zece minute de disperare şi de sărăcie lucie, pe care Lucy 
nu şi-ar fi imaginat-o. Pe când se apropiau de garaj, clădirile 
acelea vechi, scorojite şi clădirile de beton i se păreau nişte 
palate. Se gândi la hotel şi la aerul condiţionat de acolo. 
Când ajunseră la maşină şi se aşeză pe scaunul 
pasagerului, se simţea pe altă lume. 

Dacă ea se simţea distrusă emoţional, era foarte evident 
că Adam nu era la fel. Fiersese tot drumul. leşiră din garaj 
şi porniră spre zona deluroasă, numai că de data asta în loc 
s-o ia pe drumul acela anevoios au mers pe drumul spre 
oraş. Praful se ridica în nori roşiatic în urma maşinii; când 
vor începe ploile, drumul va fi noroi până la genunchi. 

Când Adam opri maşina sub copaci Lucy deschise 
portiera şi cobori. Văzuse prea mult pentru o singură zi, dar 
mai ales se săturase de Adam Maclean. Peisajul nu era prea 
îmbietor; tufişuri pline de praf roşiatic, pietre, hârtoape. 

— A doua oară nu-mi mai scapi! o opri Adam, prinzând-o 
strâns de mână. Unde crezi că pleci? în zona asta nu te poţi 
plimba liniştită! 

— Te rog să mă laşi în pace! 

Lucy se eliberă din mâinile lui. Dar ce rost avea să fugă 
de el? Era mai bine să-l înfrunte. 

— Te crezi foarte deştept, nu? începu ea dându-şi părul la 
o parte din ochi. Ce vrei să demonstrezi, de fapt? Nu poţi da 
vina pe indieni pentru situaţia acestor oameni. Întotdeauna 


au existat oameni foarte săraci în satele sud-americane şi 
cred că vor fi întotdeauna. 

— Dur, nu-i aşa? Şi crezi că poţi să nesocoteşti mii de 
oameni chiar aşa de uşor? 

— N-a spus nimeni că este uşor, dar... 

— Ai dreptate. Dar în timp ce tu învăţai în universitatea 
de lux unde te-au dus ai tăi, aici au fost oameni care au 
încercat să eradicheze sărăcia. Să facă un pic pentru 
fiecare din aceşti oameni, dar a fost o chestiune de stabilire 
a unor priorităţi. 

— Şi noi ştim cu toţii care sunt priorităţile tale. Lasă-i 
deoparte pe indieni, să facem un ban cinstit cu drumul 
asta... 

— Nu crezi că oamenii ăia merită ceva? 

Acum, Adam se înfuriase. Lucy îl mai văzuse aşa o dată 
pe barcă, atunci când se simţise în pericol. Dar în ochii lui 
nu mai era iubire, nu se vedea decât ură şi pasiune. 

— O ţară subdezvoltată are nevoie de dezvoltare, de 
expansiune. Numai Dumnezeu ştie că nu este uşor şi că nu 
se găsesc soluţii rapide. Se pot face oricând greşeli, dar 
asta nu înseamnă că nu trebuie să se facă încercări. Ai idee 
de resursele naturale ale acestei ţări? 

— Ştii câte specii dispar zilnic? Sute? ripostă Lucy. Sunt 
tăiate pădurile, care au nevoie de zeci de ani ca să crească. 
Din punct de vedere ecologic este un dezastru. 

— Nu trebuie să-mi spui ceea ce ştiu deja. Dar nu este de 
ajuns, Lucy, nu înţelegi? Nu este de ajuns, dar trebuie să se 
ajungă la un compromis. Cei ca Felipe se ocupă de rasele 
minoritare şi... 

— lar cei ca tine... spuse ea. 

— Da, cei ca mine, repetă el, cei ca mine încearcă să 
găsească soluţii. O prinse de mână şi o întoarse cu faţa spre 
el. Uită-te la mine şi, te rog, înţelege ce-ţi spun. Nu pricepi 
că amărâţii pe care tocmai i-ai văzut au nevoie de ajutor la 
fel de mult ca şi indienii tăi? Au nevoie de case, de 


educaţie, de spitale, de slujbe, dar nu primesc decât ceea 
ce-şi permite ţara să le ofere. Indienii tăi Tukama trăiesc în 
lux, comparat cu amărâţii ăştia. Lucy, lumea asta nu este 
construită pe baze egale. Uite, pe ţine de ce te deranjează 
că drumul trece prin partea de nord a râului? 

Dacă ar trece direct prin parcul Kantara, ar fi mai ieftin; 
ar mai rămâne bani, foarte mulţi bani, pentru construirea 
şcolilor şi spitalelor. 

— Da, ştiu, se trezi Lucy, dar dacă te gândeşti doar la 
săracii Braziliei ai fi de acord ca drumul să treacă pe la sud, 
aşa cum au decis autorităţile? 

— Dacă s-ar întâmpla asta, dacă parcul ar fi împărţit în 
două, ar însemna sfârşitul indienilor, după cum ştim prea 
bine şi asta l-ar ucide pe Felipe. 

Acum, era rândul Lucyei să pară surprinsă, şi Adam, care 
observă asta, insistă pe argumentul său. 

— Cu zece ani în urmă, erai o şcolăriţă care nu avea nicio 
grijă pe lume, care ducea o existenţă liniştită, sigură. Dar 
acum zece ani Felipe a primit aprobare oficială pentru 
Kantara, zona trebuia conservată... 

— Şi ce s-a întâmplat? 

— Politicile se schimbă, priorităţile la fel. Inflaţie. 
Încercări de a-i ajuta pe acei bieţi sărmani pe care abia i-ai 
văzut... 

Lucy nu mai ştia ce să creadă. Nu mai era sigură de 
nimic. 

— Du-mă înapoi, spuse ea. Te rog, du-mă înapoi, vreau 
să discut cu Felipe. 

La auzul numelui brazilianului, Adam păli şi văzând că ea 
se îndreaptă spre maşină, o apucă de mână, trăgând-o spre 
el. 

— Totul a fost foarte interesant, începu ea speriată de 
privirea lui sălbatică. Nu ştiu de ce te-ai mai deranjat să-mi 
spui toate astea. Ce faci este problema ta, MacLean, iar eu 
îmi voi continua cercetările şi problemele mele. lar acum, te 


rog să fii atât de bun şi să mă duci înapoi de unde m-ai luat. 

— Lucy, nu mă mai tenta! Te-ai jucat destul cu focul! 
exclamă Adam. 

— Destul? exclamă Lucy, dar nu mai apucă să spună 
ceva, pentru că Adam o prinse în braţe şi o sărută. 

A fost un sărut brutal, forţat, Lucy ar fi vrut să ţipe de 
durere. A încercat să scape de el, dar el a făcut uz de forţă. 

Fusta pe care şi-o cumpărase recent s-a desfăcut, 
expunându-i picioarele goale. 

— Ştii ce meriţi? a spus Adam. Există un singur fel de a te 
purta cu o femeie ca tine. O lăsă din braţe punând oarecare 
distanţă între ei, pentru ca s-o poată vedea mai bine. Eşti 
sălbatică, neîmblânzită. Şi te voi îmblânzi eu chiar acum. 

— Ce ai de gând? Parcă spuneai că nu-ţi plac... murmură 
Lucy. 

— Virginele? Scuză-mă, Lucy, dar orice bărbat se poate 
înşela. O sărută din nou cu şi mai multă pasiune. 

Adam îşi strecură o mână spre coapsele ei goale acum şi 
se simţi împinsă de spătarul scaunului. Doar nu...? Mai ales 
aici... 

— Adam, te rog, nu... 

— Acum îmi spui Adam? El nu-i ascultă rugăminţile, 
imobilizând-o, pentru ca să nu poată face nicio mişcare. 
Fusta i se ridicase de tot pentru că se luptase să scape, iar 
Adam începu să-i desfacă nasturii tricoului. 

— Am încercat să te lămuresc prin cuvinte, dar n-am 
reuşit, poate acum voi reuşi cu forţa. 

Lucy nu văzu niciun pic de tandreţe în gesturile lui, 
numai dorinţă şi pasiune manifestate violent. 

Lucy încercă din toate puterile să se elibereze, dar asta îl 
stârni şi mai mult. 

— Dacă aş fi ştiut că eşti iubita lui Felipe, n-aş fi fost atât 
de reticent. 

Ochii lui străluceau de dorinţă, chipul îi era desfigurat de 
frustrare. 


— Dar eşti atât de tânără, de proaspătă, Lucy. Cum ai 
ajuns în halul ăsta? 

— Poate că nu este aşa, suspină ea, de parcă ar fi primit 
o palmă peste faţă. Poate că n-a fost nimic mai mult decât 
o mică încercare de seducţie, pe bancheta maşinii... ca şi 
asta, adăugă ea privindu-l cu ură. 

Adam o eliberă. 

— Îmbracă-te! 

Ea nu putu să-şi încheie nasturii din cauza mâinilor care-i 
tremurau, conştientă că privirile lui erau ţintuite asupra 
zonelor atât de expuse. 

— Nimeni nu m-a acuzat vreodată de o astfel de 
seducţie! Adam îi ridică bărbia spre el, forţând-o să-l 
privească. Dar într-o zi te voi face să plăteşti pentru toate 
comentariile nefericite pe care le-ai făcut, Lucy. Nu voi mai 
încerca niciodată să fac dragoste cu tine, îţi promit! Vei 
ajunge să mă implori! 

— Nu te aştepta să ai vreodată ocazia asta! Dar vorbele 
ei au fost înăbuşite de un alt sărut, de data asta în loc să fie 
agresiv Adam o săruta cu tandreţe, deşi nu fără pasiune. 
Apoi îi sărută ochii închişi, faţa gâtul, acolo unde pulsa o 
venă albastră. Aşa fusese şi atunci în pat; un amestec cald, 
curios de suflete. Ea începu să geamă încet şi-şi înfipse 
degetele în părul lui. Adam o strânse în braţe. Lucy simţea 
că nu mai poate opune rezistenţă, că se topea la atingerea 
lui... apoi Adam o împinse brusc şi inima ei stătu în loc 
citind cruzimea din ochii lui. 

— Sunt convins că vei fi a mea. Poate nu astăzi, sau 
mâine. Dar în mod sigur se va întâmpla la sfârşitul 
săptămânii. 

Ea îşi trase fusta în jos, în timp ce Adam îi deschise 
portiera ca să coboare. 

— Nu voi mai fi aici la sfârşitul săptămânii, îl informă ea 
tremurând. Convenţia la care participă Felipe se încheie 
astăzi; de mâine se întoarce la Kantara. 


— Pleci cu el? o întrebă Adam. 

— Sigur că da! _ 

Adam porni motorul, cu chipul dur, crispat. li vedea figura 
în oglindă; era încruntat, iar ochii i se îngustaseră de mânie. 

Maşina dădu înapoi. Se ridică praf, apoi Adam introduse 
maşina în viteză şi Mercedesul porni brusc înainte, cu roţile 
răsucindu-se la mare viteză. 

Lucy a fost aruncată dintr-o parte în alta. 

— Opreşte! a strigat, iar maşina s-a oprit brusc. Lucy a 
reuşit să deschidă portiera din spate, a coborât, apoi a 
trântit uşa. 

— Ce-a fost asta? se răsti Adam la ea. De ce n-ai rămas 
pe scaunul pasagerului? 

— Am rău de maşină, se confesă ea privind drept înainte. 

— Dumnezeu să mă ferească de capriciile femeilor, 
murmură el, trecându-şi degetele prin păr. lar pe mine, 
Dumnezeu să mă ferească de Adam MacLean, s-a rugat 
Lucy. 

Au mers în tăcere înapoi spre oraş, Lucy fiind conştientă 
că întreg episodul era aproape încheiat. Mâine va pleca de 
aici cu Felipe, se hotărâse de-acum. Se va întoarce în sat şi- 
i va pregăti pe oameni pentru mutare. Dacă trebuia să 
existe un drum, atunci varianta lui Adam era cea mai bună. 
Dar asta nu însemna că era de acord cu ce făcea el. După 
recepţia din această seară, nu-l va mai vedea vreodată. 

Când el opri în cele din urmă în faţa hotelului, era ora 
prânzului. Petrecuseră împreună aproape patru ore. Lucy 
vru să deschidă portiera maşinii, dar aceasta refuză să se 
deschidă. Adam se aplecă şi o deschise pentru ea, iar ea se 
ghemui în scaun, temându-se să se mai atingă de el. Mai 
precis, temându-se de ce s-ar întâmpla cu ea, dacă el ar 
atinge-o. 

Uşa se deschise, iar el rămase în sacun. Nu mai era 
furios, acum. 

— Cred că vei înţelege dacă nu-ţi voi mulţumi pentru 


acest drum, zise ea punând piciorul pe caldarâm, pe 
jumătate scăpată. A fost un drum foarte pitoresc şi 
încercarea de seducţie foarte elaborată. Din păcate, nu a 
fost pe placul meu. Prefer abordările mai mature, mai 
subtile. 

— Coboară mai repede din maşina mea! a urlat el. 

— Mai precis din maşina amantei tale. Cu aceste cuvinte, 
Lucy cobori trântindu-i portiera. 

Mercedesul alb porni cu un scrâşnet de roţi. Lucy îşi ţinu 
respiraţia. Omul ăsta era o ameninţare, trebuia ţinut 
departe de drumurile publice... Alergă spre treptele 
hotelului cu un zâmbet triumfător pe chip. Oare acest Adam 
MacLean nu era în toate minţile? 

In holul hotelului se afla un mic magazin cu articole de 
toaletă, iar ea uită că trebuia să-şi ia cheia de la recepţie şi 
intră în magazin. De ce nu? Felipe nu s-ar supăra dacă ar 
cheltui mai mult din banii împrumutaţi de el. De fapt, ce 
altceva putea să facă în orele rămase? 

Se aşeză sub o umbrelă lângă piscină, bău ceva răcoritor, 
bronzându-se. Costumul de baie abia cumpărat se potrivea 
perfect cu pălăria de soare, şi ea o achiziţie nouă. 

Nu reuşi însă să se simtă prea bine pentru că gândurile îi 
zburau doar spre Adam Maclean. Se întreba ce gândea 
despre ea. Chiar crezuse că avea o relaţie cu Felipe, un 
bărbat mult prea bătrân pentru ea? 

Dar ce vârstă avea Felipe? Cincizeci de ani? De ce nu-i 
spusese adevărul lui Adam? 

Din cauza mândriei! El o avea pe acea incredibilă 
Carmen, nu? Asta însemna că şi ea trebuia să aibă pe 
cineva. In special după acea plimbare umilitoare din favela. 
Ea nu se gândise decât la indieni, nu şi la alte milioane de 
sărmani care trăiau sub pragul sărăciei. Planurile pe care şi 
le făcuse la început cu John se materializau tot mai greu. 
John! Ciudat, dar nu se gândise de mult la el. 

Nu mai avea răbdare să stea la soare. 


Părea acum o persoană cu totul diferită de acea fată cu 
idei foarte clare care fusese prietenă cu John. 

De când venise în Brazilia şi-l cunoscuse pe Adam 
MacLean, tot ce crezuse despre bine, despre rău, ceea ce-şi 
dorea şi nu putea să aibă, părea să se fi schimbat. Incepu 
să vadă că indienii sudamericani reprezentau doar o parte 
din marile ei probleme. Şi dacă Adam avea dreptate chiar şi 
foarte puţină dreptate, asta o făcea să-l dorească şi mai 
mult. Dacă ar fi fost la Londra, ar fi strigat: 

— Dar nu este drept, nu mă iubeşte... 

Dar cea care era acum realiza că atracţia era totul, că un 
inel de logodnă nu conta prea mult. 

Cu toate acestea, nu putea concura cu experimentata 
senhora Mendoza. 

Lucy se pregăti cu foarte mare grijă pentru recepţia din 
seara aceea. Se organiza la Sao Marcos Hilton, nu la vila lui 
Carmen. Fusese chiar fericită când Felipe o informase 
despre locul în care se ţinea recepţia. Acea braziliană 
avusese destule avantaje fără a mai beneficia şi astfel de 
Adam! 

Păcat că trebuia să îmbrace aceeaşi rochie cu care o mai 
văzuse îmbrăcată. Se studie în oglindă, uimită să constate 
că acum arăta cu totul diferit. De ce oare? Acel bronz uşor, 
părul altfel pieptănat sau ce oare altceva? apoi observă 
schimbarea din privirea ei. În albastrul ochilor se vedea o 
scânteie provocatoare. 

Adam va regreta ziua în care afirmase că este amanta lui 
Felipe. Avea de gând să marşeze pe această idee, iar Adam 
să se înfurie oricât de mult. Zâmbi unui gând anume. 

Avea o anume satisfacţie să-l vadă furios pe Adam 
MacLean. Planul ei era bine stabilit. Îşi aminti spusele lui că 
va ajunge să-l implore să facă dragoste cu ea! Ha! Vom mai 
vedea noi, îşi spuse Lucy. Pe când se afla în taxi cu Felipe, 
pe drumul spre acea recepţie, se gândi că ar fi fost o idee 
bună să-l facă părtaş la planul ei. 


— M-am hotărât să mă întorc mâine cu tine, dacă nu te 
deranjează, începu ea. 

Felipe o privi lung. 

— Cum să mă deranjeze, draga mea? Sunt chiar foarte 
fericit, dar... 

— Dar ce? 

— Nimic. Felipe îi găsi mâna. Aşadar, este ultima ta 
seară? 

— Nu înţeleg. 

El îi zâmbi complice şi duse un deget la gură. 

— Spune-mi, draga mea, încă se mai presupune că eşti 
amanta mea? 

— Tocmai voiam să te rog să fii de acord... nu te superi? 
El păru să se gândească un moment, apoi zâmbi. 

— Va fi o seară foarte antrenantă! 

— Dar te rog să-mi promiţi că nu spui nimănui, repetă ea 
îngrijorată. 

El o studie atent. 

— Nu, draga mea, n-o să spun nimic, dacă asta este 
dorinţa ta. 

Lucy se rezemă de spătarul banchetei şi închise ochii 
răsuflând uşurată. Ajunseră imediat. Lumini, lume, râsete, 
discuţii. Felipe o luă cu mare plăcere de braţ şi o conduse 
spre lift. Recepţia era organizată undeva, la un etaj 
superior. 

— Carmen are acest salon unde primeşte partenerii de 
afaceri, îi explică el. 

— Dar MacLean de ce stă în vila ei? 

— Bună întrebare! Dar chiar atunci uşile liftului se 
deschiseră şi Carmen veni spre ei, întinzându-le mâinile. 

— Felipe, dragul meu, mă bucur că aţi venit. Carmen ÎI 
sărută pe amândoi obrajii. 

Şi iat-o şi pe Lucy, cu care n-am apucat să discut ieri la 
restaurant. 

Vorbea o engleză fluentă, dar nu avea nimic european în 


felul cum arăta. 

Lucy îşi imagina cât de fascinat era Adam de acest gen 
de femeie. Experimentată, inteligentă. Făceau o pereche 
grozavă împreună. 

— Cum a fost excursia cu barca? o întrebă frumoasa 
braziliană. 

— Nu prea am ce spune, o linişti Lucy. 

— Chiar aşa? Parcă nu-l recunosc pe Adam. 

Din cauza lui ai fugit din vila mea? o întrebă ea. 

— Nicidecum, spuse Felipe; Lucy abia aştepta să mă 
găsească. Nu-i aşa, draga mea? 

Lucy nu prea ştia la ce să se aştepte. O conferinţă de 
presă, dar în ce scop? Să explice despre situaţia drumului? 
Despre posibilii investitori? 

— Carmen a făcut o treabă foarte bună invitând atâţia 
oameni influenţi, i se confesă Felipe. 

Lucy urmărea chipurile tuturor cu mare atenţie, 
aşteptând să-l vadă pe Adam. 

Carmen stătea de vorbă cu fiecare dintre invitaţi, iar 
toată lumea părea să-l cunoască pe Felipe. 

— Senhoras e senhores, începu Carmen zâmbind grațios. 
Sunt atât de fericită că aţi putut veni. Senhor Maclean a 
sosit abia ieri din interiorul ţării, tocmai pentru a fi astăzi cu 
noi. Am aranjat să puteţi vedea un film despre progresele 
înregistrate de expediţia lui. 

El va avea amabilitatea de a vă oferi explicaţii şi a vă 
răspunde la întrebări. 

Felipe se aplecă spre Lucy să-i ofere explicaţii, iar Adam 
MacLean surprinse chiar acest moment, care părea unul 
plin de afecţiune. Inima Lucyei începu să bată mai tare la 
vederea chipului agresiv, dur. 

— După cum bine ştiţi, începu el, s-a proiectat un drum 
de la Sao Marcos până în oraşul industrial Sao Paolo... le 
dădu toate informaţiile, cu ajutorul diapozitivelor. 

_ Lucy observă că veniseră şi oamenii lui Adam din tabără. 
II văzu pe Collison şi pe ceilalţi. Undeva, cineva spuse: 

— Maclean este un tip extraordinar... 

— Are o reputaţie remarcabilă... 

— Am citit despre el că... 

Cum se lăsaseră înşelaţi atâţia oameni de acest Adam 
Maclean? se întrebă Lucy uimită. 

După ce îşi termină explicaţiile, începură să curgă 
întrebările din toate direcţiile. După ce ascultă răspunsurile 
lui o vreme, Lucy se înfurie şi se trezi întrebându-l: 


— Poate ne va explica domnul MacLean de ce mai este 
necesar un alt drum prin junglă? 

Se lăsă tăcere. 

— Cine este fata? întrebă un ziarist. 

— N-am idee, răspunse altul. 

— Am auzit că este tipa lui Ramirez. 

Lucy ignoră tot ce auzea. Rămase să-l sfideze pe cel aflat 
în faţă. El era furios deja şi ea ştia asta foarte bine. 

— Sunt sigur că nu este cazul să explic tuturor celor 
prezenţi aici, începu el cu un zâmbet forţat, mi-ar lua prea 
mult timp ca să vorbesc despre necesitatea dezvoltării 
economice a acestei ţări. 

— Încearcă totuşi, îl provocă Lucy. 

— N-am venit aici ca să prezint deciziile guvernului, ci ca 
să vorbesc despre importanţa noului drum pentru 
stabilitatea economică a zonei. 

— În acest caz, îl întrerupse Lucy, poate aţi vrea, 
domnule MacLean, să ne spuneţi la ce categorii de oameni 
vă gândiţi în mod special. Bancheri? Industriaşi? Sau 
domnul MacLean sugerează că bogăţia acestei zone se va 
răsfrânge şi asupra altor categorii? 

— Dacă doriţi, vă invit să vă întoarceţi în primul salon, 
unde senhora Mendoza a organizat un bufet şi voi discuta 
cu fiecare dintre dumneavoastră, le spuse celor prezenţi. 

— Mi-a plăcut ce le-ai spus, i se adresă Felipe lui Adam. 

— Sunt sigur că le-a plăcut, îl întrerupse Adam. lar acum, 
dragul meu Felipe, te rog să mă scuzi, aş vrea să schimb 
câteva cuvinte cu Lucy. 

— Desigur, nicio problemă, spuse Felipe. Te aştept afară, 
draga mea, adăugă el, amintindu-şi ce rol îi repartizase 
Lucy. 

— Presupun că eşti foarte mândră de tine, începu Adam 
când rămaseră singuri. 

— Cineva trebuia să scoată adevărul la lumină. 

— Adevărul? Despre ce adevăr vorbeşti? Oricum, nu pleci 


de aici până nu revii la sentimente mai bune. 

— Să nu încerci să mă ameninţi cumva, îl preveni Lucy. 
Nu ai nimic nou de spus. Vrei să mă ţii aici pentru că te 
temi de ce le-aş putea spune celorlalţi. Adevărat? 

— Aşa este. Pentru că aşa cum eşti acum, nu poţi decât 
să-mi provoci necazuri. lar acum nu mai spune nimic, ci 
ascultă-mă. 

— Te rog să-mi dai drumul de aici ca să nu încep să tip! 
Adam o prinse de mâini, ţintuind-o în scaun. Ea se zbătu 
dar fără folos, iar Adam o sărută, o dată, de două ori, până 
simţi că încep să-i tremure genunchii. 

— Lucy, ai cea mai vagă idee pentru ce mă aflu în 
Brazilia? o întrebă el. 

— Parcă mi-ai spus să nu scot o vorbă, zise Lucy. 

— Atunci o să vorbesc eu, iar tu o să mă asculţi. N-am 
venit aici ca să mă îmbogăţesc. Senhora Mendoza nu mi-a 
finanţat expediţia. Lucy reuşi să nu pară prea surprinsă. O 
femeie de afaceri cu reputaţia ei n-ar risca să finanţeze o 
aventură privată ca a mea. Acţionarii nu i-ar permite asta. 
Lucy, expediţia este la început. Mai trebuie să conving 
autorităţile braziliene că este o propunere viabilă ca drumul 
să treacă prin partea de nord. Crezi că-mi face plăcere ce 
se petrece aici? Interviuri, televiziune... dar sunt o parte a 
acestei expediţii... 

— Trebuie să fii nebun să organizezi toate astea, îi 
întrerupse ea. 

— Nebun? Da, Lucy, poate ai dreptate. 

— Aşadar ţi-ai finanţat singur expediţia? 

— Numai temporar, sper. Dacă totul merge bine şi planul 
este aprobat, guvernul îmi va rambursa cheltuielile. 

— Şi dacă nu obţii niciun profit, de ce o mai faci? 

— Ti-am mai spus de dimineaţă. Dacă parcul lui Felipe 
este desfiinţat, cred că asta l-ar ucide. Te surprinde, draga 
mea Lucy? 

— Şi indienii? 


— Fără îndoială, un drum care să treacă prin Parc i-ar 
termina. 

— Şi îţi pasă de ei? 

— Sigur că-mi pasă, murmură el, dar nu în acel fel 
idealizat şi îngust în care-ţi pasă ţie. 

— lar dacă senhora Mendoza nu-ţi este parteneră de 
afaceri, de ce te lasă să conduci expediţia din casa ei? 

Adam zâmbi. 

— Lucy, există mai multe feluri de parteneriat între un 
bărbat şi o femeie. Carmen mi-a oferit casa ca prietenă, ne 
cunoaştem de mulţi ani. 

— Ca prieteni? 

— Ce este rău în asta? Carmen este văduvă, o femeie 
foarte atrăgătoare, nu avem nevoie de consimţământul 
nimănui... 

— Este şi foarte experimentată, desigur. La ea te gândeai 
atunci pe barcă? 

— Nu ştii că nu trebuie să-i reproşezi uni bărbat ce-ţi 
spune în pat? Lucy, nu sunt şi n-am fost călugăr! 

— Ar fi mai bine să nu mai discutăm ce fel de bărbat eşti! 

— Foarte bine, pentru că nici tu nu eşti în situaţia de a 
judeca pe cineva. 

Lucy îl privi furioasă. 

— Ce vrei să spui? 

— Ca amanta lui Felipe, nici tu nu eşti o inocentă. 

Era cel de al doilea şoc al zilei. Cum uitase de şarada cu 
Felipe? Nu putea să nege, şi ridicând capul sfidător, se 
îndreptă spre uşă. 

Ce încurcătură! Trebuia să plece cât mai repede din 
acest loc. Dar unde era Felipe? 

leşi afară, unde un grup cânta la chitară. Numai dacă ar 
reuşi să-l găsească pe Felipe! Sau mai bine să cheme un 
taxi... 

Dar nu găsi niciunul. Era sâmbătă noaptea. Se gândi să 
se întoarcă şi să-i ceară portarului să-i cheme unul, dar nu 


putea aştepta în hol. Porni pe drum, în speranţa că va găsi 
un taxi. 

Deodată, deveni conştientă că o urmărea o maşină. 

Nu trebuia să intre în panică. Vedea maşina cu coada 
ochiului, un bărbat scosese capul şi i se adresă: 

— Vrei să facem o plimbare, senhorita? 

Lucy se uită în jur după ajutor, dar nu prea erau trecători 
pe stradă la acea oră. Magazinele erau închise, iar la uşa 
vreunei case nu putea să ceară ajutor. 

Urmăritorul o depăşi, apoi îi blocă drumul cu maşina la 
colţul unei străzi. 

— Vii la o plimbare? 

Lucy îl lovi prima, de furie şi de teamă. 

Omul păru luat prin surprindere la început, apoi deschise 
portiera, o prinse de mână şi începu s-o tragă spre maşină. 
Îi puse o mână la gură. Lucy simţi cum îi este ruptă rochia, 
apoi simţi o lovitură cumplită în zona capului şi începu să 
nu mai ştie ce se întâmplă cu ea. Auzi zgomotul unor frâne, 
paşi strigăte, lovituri. Ea simţea că pluteşte... 

— E în ordine, draga mea, eşti în siguranţă acum... 
începu să se lupte cu bărbatul care o ridică în braţe. Dar 
când deschise ochii văzu chipul lui Adam. 

— Nu te mai teme, eşti în siguranţă, îi şopti el. Lucy 
realiză că atacatorul zăcea la picioarele ei. Se gândi cu 
groază că era mort. Adam îi sesiză privirea şi o linişti: a fost 
doar o lovitură bine ţintită, menită să-l anihileze. Mă ocup 
de restul mai târziu. 

Lucy auzi vocea lui Felipe, dar nu-l văzu. 

— Du-o acasă, iar eu mă voi ocupa de autorităţi. 
începuse să se adune lume, iar Adam îi risipi. O aşeză cu 
blândeţe pe locul pasagerului, dar ea nu voia să-i dea 
drumul; încă i se părea că mai simte mâinile acelui bărbat 
pe trupul ei, că lumea se învârte cu ea... 

Când în cele din urmă, ajunseră la vila în care locuia 
Adam, Lucy vru să coboare pe propriile-i picioare, dar 


genunchii n-o ascultară. Adam o luă în braţe. Apoi auzi 
zgomotul apei care curgea. 

— Mă doare capul foarte tare, se plânse ea. 

— Stai aici liniştită, o să aduc apă să-ţi curăâţ rănile. Ar fi 
trebuit să-l omor pe acel criminal, murmură Adam, 
văzându-i rănile de pe umăr. 

— Nu mă lăsa singură, îl imploră Lucy, continuu să văd 
chipul acelui individ... 

— Sunt la zece paşi în baie, trebuie să aduc un antiseptic, 
nişte vată. Poţi sta în capul oaselor? 

Lucy observă cum Adam îi scoate rochia. 

— Ce faci? îl întrebă. 

— Este ruptă în multe locuri, Lucy, te vei simţi mai bine 
fără ea. Adam îi curăţă rănile cu duioşie, apoi aplică 
antiseptic pe ele. 

După ce termină o prinse în braţe, repetând mereu c-ar fi 
trebuit să-l ucidă pe acel nemernic. 

— Nu vreau să rămân singură, se lamentă ea. 

— Mă duc să-ţi aduc nişte pastile pentru durerea de cap, 
spuse Adam. 

— Unde vei dormi? îl întrebă ea. 

— În camera mea, care este faţă în faţă cu această 
cameră. Voi lăsa uşa deschisă. Ai suferit un şoc, Lucy, dar 
peste câteva clipe te vei linişti, îi mai spuse. Acum, închide 
ochii şi încearcă să te linişteşti. 

Lucy nu voia să doarmă. De ce o păcălise Adam dându-i 
sedative? Voia să se întoarcă la petrecere? îl aştepta 
Carmen? 


Capitolul 10 


A doua zi, Lucy dormi până târziu. O durea capul cumplit 
de tare şi nu se putea concentra. La un moment dat, se 
trezi şi văzu că era ora nouă şi un sfert. 

Se ridică din pat şi se duse la baie, dar când se văzu în 
oglindă, avu un şoc şi mai mare. Avea ochii umflaţi, pe 
jumătate închişi; era palidă, cu cearcăne negre. Dar cel mai 
tare o îngrijora că nu putea gândi limpede, că tâmplele îi 
zvâcneau. 

Se spălă cu multă apă rece pe faţă, apoi făcu un duş 
rece. După zece minute de duş se simţi capabilă să facă 
faţă provocărilor zilei. Acum putea să gândească, cel puţin. 

Începu să-şi pieptene părul lung cu multă grijă. Capul o 
mai durea încă şi rănile de la umăr îi zvâcneau dureros. 
Rana de pe piept era şi mai urâtă, probabil provocată de un 
corp dur. Abia când ieşi din baie realiză că nu avea ce să 
îmbrace. Se întoarse în dormitor să se mai uite o dată la 
rochia cu care fusese îmbrăcată cu o seară în urmă, dar 
aceasta dispăruse; mai avea o singură sanda. Cealaltă o 
pierduse în lupta cu agresorul. Păcat! Deschise uşa de la 
garderobă şi găsi două halate de mătase. Ce comod! 
Senhora Mendoza se gândise la toate. Alese unul crem, 
kimono, îşi aranjă puţin părul. Oglinda arătă o uşoară 
îmbunătăţire; părea proaspătă, cel puţin la suprafaţă. Şi 
acum? 

Se aşeză din nou pe pat şi-şi puse o pernă sub cap. 
Probabil Felipe era îngrijorat. Oare Adam îi telefonase să-i 
spună? 

Îşi aminti că Adam îi spusese de câteva ori” draga mea”. 
Ce gândea oare Adam despre ea? apoi îşi aminti totul. 
Adam care încerca s-o culce pe pat, să-i scoată rochia. Nu 
spusese el că va lăsa uşa deschisă, să audă dacă-l strigă? 
Se uită la uşă: era închisă. O deschise şi văzu că şi uşa de la 
camera lui era închisă. Aşadar, Adam o respinsese. Lucy 


trase aer adânc. Va pleca imediat de aici cu Felipe. 

leşi cu picioarele goale pe hol fără să facă vreun zgomot 
şi intră prin diferite camere, până ajunse la bucătărie, unde 
auzi mişcare. 

Probabil vreo menajeră. Dar era Adam, exploratorul înalt 
cu privirea de foc. 

— Te-ai trezit devreme, îi spuse el. Cum te simţi? 

Lucy îşi îndepărtă o şuviţă căzută pe faţă pentru ca să 
nu-i citească în ochi cât este de atrasă de el. Adam era 
foarte elegant şi atrăgător, îmbrăcat cu pantaloni de 
culoare crem, cămaşă de mătase şi cravată. 

— Pleci? îl întrebă Lucy. 

— Da, mă duc la televiziune, pentru un interviu. 

— Oh! murmură ea, amintindu-şi. 

— Nu trebuia să te trezeşti aşa devreme, după şocul pe 
care l-ai suferit, puteai să suni să ţi se aducă ce doreşti. 

— Vrei să spui că în acest loc există şi room service? El 
zâmbi şi-i oferi un scaun să se aşeze. 

— Vrei cafea? Te mai doare capul? 

— Da, şi am o umflătură destul de mare. Adam îi 
examină rana. 

— O să-ţi aduc ceva să-ţi treacă. Când reveni cu pastilele, 
Adam pregăti ouă prăjite cu şuncă, lapte şi cafea. Pe masa 
din salon unde îi servi mâncarea se mai aflau chifle 
proaspete şi suc de portocale. Dar Lucy gustă doar din 
cafeaua făcută de el. 

— Rochia mea este compromisă, începu ea şi mai amo 
singură sanda. 

— Felipe îţi va trimite lucrurile de la hotel. Rochia ţi-a fost 
reparată. 

— Ce s-a întâmplat cu acel individ? 

— L-a ridicat poliţia pentru conducere în stare de 
ebrietate. Felipe s-a gândit că nu vei vrea să-l acuzi... 

— Are dreptate, cu cât se termină mai repede, cu atât 
mai bine. 


— Acum nu mai ai pentru ce să-ţi faci probleme. 

Lucy îl urmări cum întinde gem pe o felie de pâine, cu 
gesturi precise. 

— Unde este Carmen? îl întrebă ea încercând să-şi 
ascundă sentimentele. 

Adam se uită la ceas. 

— Mai doarme, încă. Recepţia s-a sfârşit târziu. Cred că 
va dormi până la prânz. 

Continuară discuţia dar Adam, conştient că trebuia să 
plece de o jumătate de oră se uita mereu la ceas. 

— Ar fi mai bine să mă duc în camera mea să aştept să- 
mi sosească hainele, spuse ea, văzând că Adam îşi 
terminase cafeaua. 

— Lucy... despre cele întâmplate aseară... 

— Da, îmi pare rău, ar fi trebuit să-ţi mulţumesc că m-ai 
salvat. Dar de unde ai aflat? 

— Felipe te-a văzut plecând şi mi-a cerut să scot maşina. 
Dar nu la asta m-am referit. Azi noapte repetai mereu... 

— Nu ştiu ce vrei să spui...Lucy roşi. Nu voiam să rămân 
singură... 

Adam o prinse în braţe şi o sărută lung. Când simţi 
căldura trupului lui, Lucy se topi. 

Nu-i fu uşor să se desprindă din braţele lui. 

— Presupun că mă simt atrasă de tine, dar... nu mă 
interesează o aventură. Nu sunt genul acela... 

El o privi lung. 

— Nici eu, Lucy. Aş vrea să fii mereu cu mine, astăzi, 
mâine, anul viitor. Vino cu mine în Tailanda. Nu vreau să fiu 
departe de tine. 

— Nu cred că vorbeşti serios! 

Tailanda, un an întreg alături de Adam! Era un vis, poate 
halucina după accident. Nu se putea ca Adam să-i fi făcut o 
astfel de invitaţie. 

— Niciodată n-am vorbit mai serios, draga mea. Lucy, te 
doresc. Vreau să mă trezesc în fiecare dimineaţă, să te 


găsesc lângă mine... eşti o mică vrăjitoare provocatoare... 
ştii? M-ai scos din minţi! Nici nu ştii ce greu mi-a fost să te 
las singură în camera ta, azi-noapte! 

— Atunci, de ce ai făcut-o? 

— Pentru că ai suferit un şoc. Erai speriată, iar eu furios, 
foarte furios. Voiam să fie cu totul altfel. Ceasul bătu ora 
zece. Lucy, iubita mea, trebuie să fug, am întârziat deja 
foarte mult. Te rog, aşteaptă-mă la întoarcere. Vreau să te 
vadă un medic. Odihneşte-te până atunci. 

Lucy ar fi putut să moară de fericire chiar în clipa aceea. 

— Dar ieri, la conferinţă, am spus lucruri îngrozitoare în 
faţa acelor oameni... 

— Aşa este, dar vom discuta şi despre ce ai spus după ce 
vom rezolva mica noastră problemă. 

— Care este aceea? îl întrebă ea zâmbind. 

— Faptul că nu mă pot despărţi de tine până diseară. 
Adam o sărută de mai multe ori cu frenezie. Cu toate 
acestea, Lucy simţi că mai erau multe lucruri încă nespuse. 

— Şi Carmen? Nu putem... 

— Ai dreptate. N-ar fi bine să rămânem aici. Am un amic 
care mi-ar putea împrumuta o casă de vacanţă la munte. O 
să-l sun când mă întorc şi poate-i facem o vizită în seara 
asta. lubita mea... o sărută din nou. Acum chiar trebuie să 
plec. 

— Nu asta am vrut să spun, îl opri Lucy. Vreau să ştiu 
adevărul despre voi doi... 

— O, asta voiai! Acum era rândul lui să pară stânjenit. 
Carmen este o femeie foarte înţelegătoare. Am fost prieteni 
mulţi ani... toate lucrurile astea se termină mai curând sau 
mai târziu. Nu i-am spus niciodată c-o iubesc. De fapt, asta 
contează. 

Lucy aşteptă, dându-i răgaz să spună că pe ea o iubeşte, 
dar el n-o făcu şi inima ei se strânse. 

— Mă ceri în căsătorie? întrebă cu un glăscior subţire. 

El lăsă mâinile să-i cadă de-a lungul trupului şi se dădu 


câţiva paşi înapoi. 

— Căsătorie? exclamă surprins. Lucy, iubita mea, ascultă- 
mă. Adam îşi trecu mâinile prin păr pentru a trage de timp. 
Lucy simţi că nu are chef să-i asculte argumentele. 

— Nu-i nimic, nu trebuie să-mi dai explicaţii. Este o idee 
de modă veche, depăşită, nu? Mai ales pentru un bărbat ca 
tine! 

— Lucy! 

Dar ea nu mai era acolo ca să-l asculte, o luă la fugă aşa 
cu picioarele goale pe holurile acelea întunecoase, prin 
multele încăperi până ajunse în camera ei. Pe moment, avu 
impresia că Adam alerga după ea, dar curând realiză că nu 
se auzeau alţi paşi în afară de ai ei. Dar alergă şi aşa 
disperată să ajungă în camera ei, înainte de a o podidi 
lacrimile. Dar când ajunse în faţa uşii ei se deschise o alta, 
de la camera lui Adam, de unde apăru Carmen, care-şi 
pusese un capot în grabă, era nepieptănată. leşise din 
camera lui Adam! îşi petrecuse noaptea cu el! lar el acum îi 
făcea ei declaraţii! 

Ajunse în camera ei, trânti uşa şi se aruncă pe pat. Cum 
îndrăznise să-i facă asemenea propunere? Drept cine o lua? 
apoi realiză că Adam o luase drept acel gen de fată care ar 
fi putut să fie amanta lui Felipe. 

Dar nici asta nu era o scuză. Dacă Adam o iubea - dacă o 
iubea cu adevărat - nu mai conta ce făcuse înainte de el. 
Atunci auzi sosirea maşinii şi o comandă scurtă dată de 
vocea aspră a lui Adam. 

Maşina porni din nou şi ieşi din curtea interioară. Aşadar, 
acesta era sfârşitul. Pierdea totul şi asta era imposibil de 
suportat. 

Curând după aceea, îi sosiră hainele. O menajeră i le 
aduse cu precizarea că senhora Mendoza îşi bea cafeaua pe 
terasă şi ar fi foarte încântată dacă Lucy i-ar ţine companie. 

Nu urma un interviu prea uşor. 

Cât ştia acea doamnă braziliană atât de elegantă? 


— Mulţumesc că mi-aţi oferit posibilitatea de a sta aici, 
începu Lucy. 

Carmen ridică din umeri. 

— Pentru nimic. Te simţi mai bine acum? Acel om... 
Carmen făcu o grimasă, ar trebui biciuit. Dar ai avut noroc. 
Puse ceaşca pe măsuţă şi se rezemă de spătar. Era 
îmbrăcată cu pantaloni albi strânşi pe picior şi o bluză 
multicoloră cu nasturii desfăcuţi, iar părul îi era strâns într- 
un turban. 

— Aş putea telefona? spuse Lucy după câteva clipe. 
Felipe pleacă la Kantara după-amiază şi nu vreau să plece 
fără mine. 

O pereche de sprâncene expresive se arcui deasupra 
ochelarilor de soare. 

— Să înţeleg că nu accepţi oferta lui Adam? 

— Nu ştiu despre ce este vorba, răspunse Lucy. Simţi 
cum roşeşte. 

— Crezi că nu mi-a spus micul lui plan? Aşa este 
întotdeauna. După un timp găseşte altceva foarte tânăr, 
foarte drăguţ; ştii, lui nu-i rezistă femeile. 

— Din întâmplare, mie mi se pare foarte uşor să-i rezist 
lui Adam, o opri Lucy. 

— Toate englezoaicele sunt atât de... reci? 

— ÎI cunoşti pe Adam mai bine ca mine... Carmen zâmbi 
cu indulgență. 

— Te întorci cu Felipe? 

— Exact. Lucy îşi puse ceaşca pe măsuţă. Nu mai putea 
bea nicio picătură pentru că-i tremurau mâinile. Dacă nu te 
deranjează, cred c-ar fi mai bine să iau legătura cu el. 
Mulţumesc pentru ospitalitate. 

— Nu te culci cu Felipe, nu-i aşa? 

— Am crezut că este de la sine înţeles, murmură Lucy. 

— Dar eu nu sunt o femeie obişnuită. Viaţa m-a învăţat 
câte ceva... o informă Carmen. 

— Adam aşa crede. Ea ridică din umeri. 


— Într-o situaţie ca asta, Adam nu poate judeca detaşat. 
Dar am dreptate, nu? Nu eşti genul lui Felipe. Oricum ar fi, 
el nu este atât de ticălos încât să se culce cu o tipă abia 
coborâtă din leagăn. 

— Poate a considerat c-a venit momentul pentru o 
schimbare. 

Lucy era foarte hotărâtă să nu-i dea niciun amănunt 
acestei femei. 

— E în ordine, nu-i spun lui Adam. Secretul tău este bine 
păzit. 

Ce femeie nesuferită! Ea şi Adam făceau o pereche 
grozavă. 

În cele din urmă găsi un telefon şi reuşi să sune la hotel. 
Felipe păru foarte uimit să-i audă glasul, dar după câteva 
minute de insistenţă fu de acord s-o aştepte. 

— Cât mai întârzii? o întrebă el. 

— Plec chiar acum. 

Şi pentru prima oară nu fu nicio problemă să găsească un 
taxi. Când ajunse la hotel, simţea că-i plesneşte capul. 

— Trebuie să te odihneşti puţin. Şi să mănânci ceva. O să 
cer să-ţi trimită ceva în cameră. 

— Şi avionul? 

— Am amânat plecarea până la ora unu. 

— Nu trebuia, puteam pleca imediat. 

— Este ora douăsprezece; până la unu te poţi odihni şi 
mânca. Nu vreau să te simţi rău pe drum. Felipe nu-i puse 
nicio întrebare despre Adam, despre noaptea trecută. O să 
chem doctorul hotelului să te vadă. 

Lucy avu vaga impresie că amâna lucrurile, pentru a-i da 
lui Adam timpul necesar să se întoarcă de la televiziune. 
Dar pentru ce? Nu mai era nimic de spus. In cele din urmă, 
Felipe decise că era momentul să plece spre aeroport. 

Dacă-şi imaginase că-l va găsi pe Adam la aeroport, a 
fost dezamăgită. 

Avionul pentru Kantara era o rablă care părea făcută din 


capace de lăzi de gunoi sudate laolaltă. Felipe renunţase la 
presupusul său rol de iubit al ei şi-şi închidea centura. Lucy 
îi fu recunoscătoare că nu insistă să-i pună întrebări. Atunci 
când lumea ţi se prăbuşeşte, nu mai ai chef de confidente. 

Călătoria a fost lipsită de evenimente, după ce s-a 
obişnuit cu zgomotul motorului. Când au ajuns la râu, au 
început să urce în susul lui. Văzându-l acum de sus, Lucy s- 
a gândit că nu trecuseră decât câteva zile de când îl 
străbătea în direcţie inversă, împreună cu Adam. Se uită 
bine să vadă cumva barca lui. 

Când apăru un ciorchine de colibe, Felipe începu să se 
foiască şi ea realiză că nu mai avea răbdare, abia aştepta 
să se întoarcă. 

— Nu mai avem mult, îi spuse ea, străduindu-se să-i 
zâmbească. Felipe îi strânse mâna iar ea întoarse capul ca 
el să nu-i vadă lacrimile. 

Era atât de bine că se întorseseră! Un grup de copii veni 
în fugă să-i întâmpine, iar asistenta lui o olandeză care 
avea grijă de spital în lipsa lui, le ieşi înainte, zâmbind. 
Apărură bărbaţii tribului cu chipurile vopsite în roşu şi 
galben. Unii o cunoşteau pe Lucy şi-i zâmbiră atingând-o, 
iar ea le împărţi dulciuri. Pentru un moment se simţi ca 
înainte de Adam şi ar fi putut rămâne aici pentru totdeauna. 

După ce descărcară avionul cu hrană pentru indieni, 
Felipe se aşeză în hamac şi fumă o pipă. 

— Te-ai gândit ce vrei să faci? o întrebă el. 

Privindu-l cum era acum îmbrăcat în haine lejere, Felipe 
părea mai bătrân, iar chipul îi era mai dur. 

— Dacă nu te superi, aş vrea să mă întorc în sat. Asta 
dacă-mi vei împrumuta barca şi pe cineva care să ţi-o 
aducă înapoi. 

— Eu aş prefera să rămâi câteva zile aici, până-ţi trec 
acele dureri de cap şi te simţi mai bine. 

— Felipe, nu mai contează. Ştiu la ce te gândeşti, că 
poate Adam va dori să mă vadă. Lucy făcu o pauză şi îi 


zâmbi. Dar n-o va face. Am avut o discuţie finală. 

— Nu-i pasă...? 

— Ba da, îi pasă, sau aşa susţine. 

Felipe o privi cu ochii mari, iar ea văzându-i nedumerirea 
încercă să-i explice. 

— Adam vrea să mă duc cu el în Tailanda anul viitor. 
Dar... 

— A, înţeleg, ţie nu-ţi pasă de el. 

— Nu, nu este aşa, spuse ea mai repede decât era 
nevoie. Îmi pasă foarte mult, Felipe, dar nu ştiu dacă pot 
trăi acest fel de viaţă. 

— Te referi la expediţii, la călătorii? Am crezut că-ţi plac 
toate astea. 

— Nici chiar aşa. Dar Adam nu mi-a spus că mă iubeşte, 
sau altceva... 

— Nu vrea să se căsătorească, nu? 

Lucy încuviinţă, iar Felipe îşi scoase pipa din gură. 

— lar pentru tine acea bucată de hârtie este importantă. 
Crezi că asta îl face pe un bărbat să simtă altfel? 

— Nu este doar bucata de hârtie. O, nu mai ştiu... Nu mai 
ştiu nimic. 

— Lucy, când ai mult de câştigat, trebuie să şi pierzi. 
Viaţa cere curaj. 

Dar erau şi altele pe lângă tot ce înţelesese Felipe. Dacă 
să trăieşti îţi trebuia curaj, îţi trebuia şi ca să iubeşti. 


KKK 


Nu se mai vorbi despre Adam MacLean. Pilotul plecă a 
doua zi, iar Lucy acceptă oferta de a mai rămâne câteva 
zile. Durerile de cap îi trecură, dar nu avea poftă de 
mâncare şi slăbise. Marţi seara se simțea cam neliniştită şi 
nu-şi mai găsea locul. Voia să se întoarcă în satul indian. Se 
duse să-l caute pe Felipe, să-i ceară barca. 

Felipe era în biroul său, ascultând ceva la radio. 


— Este de la expediţie, tabăra transmite rapoartele 
zilnice de la echipa deschizătoare de drumuri. 

— Aşa de aproape sunt? întrebă ea alarmată. 

— Nu chiar. Uită-te pe hartă şi o să vezi. Lucy văzu harta 
Kantarei, cu steguleţe ilustrând triburile de indieni, aşa cum 
erau răspândite. Erau unele semne în afara graniţei, iar 
Tukama erau printre cele astfel însemnate. Satul lor era 
marcat cu roşu, iar presupusul scop al expediției lui Adam 
trecea pe la cinci kilometri de ei. Vor începe acum să-i 
convingă pe Tukama să se mute mai jos în parc. 

Cu cât se întorcea mai repede la ei, cu atât mai bine. 

— Plec chiar în noaptea asta cu barca, îi spuse lui Felipe. 


KKK 


Avu nevoie de trei zile să ajungă înapoi cu barca. Avea 
doi însoțitori, un brazilian mic de statură, prieten al lui 
Felipe, şi un tânăr dintr-un trib, aşa că nu avu nimic de 
făcut toată ziua decât să se ferească de soare. 

Când în cele din urmă ajunseră, Lucy văzu de la distanţă 
acea colibă cu două încăperi care fusese căminul ei în 
ultimele trei luni. Începu să se întrebe ce se întâmplase de 
la plecarea ei. Se mai născuse vreun copil în trib? Reuşiseră 
să vâneze cu succes? De multe ori voise să strige să 
întoarcă barca. Putea lua un avion până la Sao Marcos. Se 
şi imagina fugind în braţele lui Adam, spunându-i că se 
răzgândise. Parcă se şi vedea în braţele lui... 

Sam a fost primul care a întâmpinat-o cu bucurie, dar ea 
se dezobişnuise după patru zile să păşească pe pământ şi 
nu era sigură pe picioare. 

— Vino să vorbim după ce mă odihnesc puţin, i-a spus ea. 

De cum a intrat în bungaloul ei, a văzut ceea ce nu mai 
spera să vadă vreodată. 

Rucsacul ei, toate celelalte lucruri pe care le lăsase la 
bază. 


Sam trebuia să ştie cine i-l adusese. 

Auzi zgomot de paşi şi se întoarse bucuroasă, crezând că 
era Sam. Dar pe veranda bungaloului apăru Adam Maclean. 

— Mă mai ţii mult aici? o întrebă el văzând că nu-l invită 
să intre. 

— Nu te-am invitat, dar dacă ai chibrituri, ai putea 
aprinde lampa de acolo. 

Adam aprinse lampa şi o puse pe masă. 

— Dacă ai venit să mă inviţi în Tailanda, ar trebui să te 
mai gândeşti. Mai bine găseşte pe altcineva care este 
obişnuită să împartă bărbaţii cu cine ştie cine. Eu nu fac 
parte din această categorie. 

— Foarte bine, pentru că nici eu nu vreau să te împart cu 
nimeni. Lucy, n-am venit până aici ca să mă cert cu tine. 
Lucy, te măriţi cu mine? 

Ea îl privi uimită, apoi strigă: 

— Nu! 

— Ce vrei să spui? De ce mă refuzi? 

Lucy nu era sigură. Dumnezeule, ce făcuse? 

— Bine, să nu spui că nu te-am cerut de soţie. Adam o 
prinse în braţe şi o sărută. 

Ea încercă să se împotrivească, dar în zadar. 

— Te doresc mult, draga mea. Ştii cât de greu a trecut 
ultima săptămână pentru mine? După accidentul tău, am 
crezut că lucrurile merg spre bine între noi. Te doream ca 
un disperat, Lucy, îmi pierdeam minţile ştiindu-te cu Felipe. 
Dar nu-i voi mai permite să te mai atingă vreodată, mă 
auzi? Vreau ca toată lumea să ştie că eşti soţia mea. Lucy 
nu păru prea încântată. 

— Pentru căsătorie este nevoie de mai mult, insistă ea. 

— Cum ar fi? 

— Cum ar fi dragostea, de pildă. 

— Oh! Am crezut că există, spuse Adam cu chipul crispat. 
Ea îl privi uimită. 

— Ce spui, Adam? 


— Am crezut că mă iubeşti. Lucy nu ştiu ce să-i răspundă. 

Se priviră lung, cu inimile bătând puternic. Cum ea nu-i 
răspunse, Adam se întoarse cu spatele pentru ca ea să nu-i 
vadă chipul chinuit. 

— Te iubesc, Adam, şopti ea. N-am ştiut ce înseamnă 
dragostea până te-am întâlnit. 

Adam nu reacţionă imediat. După câteva secunde se 
întoarse spre ea privind-o ca în vis. 

— Atunci? murmură el, oftând. 

Lucy îşi aminti vorbele lui Felipe, care-i spusese că pentru 
a reuşi ceva este întotdeauna nevoie de curaj. 

— Va trebui să mă iubeşti şi tu. El o privi uluit. 

— Draga mea, dacă nu te-aş fi iubit crezi că te-aş fi 
invitat să vii cu mine? 

— Şi toate celelalte iubite ale tale? Carmen mi-a spus 
câte ceva. 

— Adevărat? Şi ea ştie doar de o mică parte. Lucy, acelea 
au fost distracţii de weekend, ţie îţi cer să-ţi împarţi viaţa cu 
mine, munca, să-mi fii soţie. Te întorci în Anglia cu mine la 
terminarea expediției? 

— Desigur, dacă asta doreşti. 

— Te vreau alături de mine, Lucy. Acum şi întotdeauna. 
Locul soţiei mele este alături de mine. 

Adam o sărută cu pasiune. 

— Adam... vreau să mai ştii ceva... 

— Nu acum, iubita mea... 

— Adam, trebuie să afli despre Felipe, îl imploră ea. N-am 
fost amanta lui. 

Adam o privi uluit. 

— Adevărat, Lucy? El ştiu imediat că-i spunea adevărul şi 
chipul i se lumină de bucurie şi de satisfacţie. Atunci... de 
ce ai spus asta? 

— Pentru că tu o aveai pe Carmen. 


Sfârşit 


